
Κέρκυρα: Βιβλιοπωλείο Πλους (Νικηφόρου 

I 

βΟΐϊΐΟΓΪθΙ 


Ερωτήματα 
και απορίε$ 


Ο Μπαράκ Ομπάμα νόμισε πως θα είναι ο 
καλύτερος Αμερικανός πρόεδρος μόνο 
και μόνο επειδή είναι μαύρος. Όμως 
φαίνεται να συμβαίνει το αντίθετο. Δεν 
κατόρθωσε να εκπληρώσει ούτε μισή 
προσδοκία από αυτές που δημιουργήθηκαν γύρω από 
το άτομό του. Ενώ είναι πρόεδρος των ΗΠΑ, μιλά σαν 
πολιτικός παρατηρητής των γεγονότων. Τοποθετεί εκτός 
αξιών των ΗΠΑτη θολή διάκριση μεταξύ στρατιωτικών 
και αστυνομικών δυνάμεων και, πριν ολοκληρώσει τη 
φράση του, ανακοινώνεται ο δεύτερος νεκρός μαύρος 
μέσα σε διάστημα λίγων ημερών στην ίδια πόλη με 
τον πρώτο, στο φλέγόμενο Μιζούρι. 

Δίνεται η εικόνα πως ο στρατιωτικού τύπου εξοπλισμός 
αλλά και η νοοτροπία, όπως και η συμπεριφορά, της 
αμερικανικής αστυνομίας ωθείται από αθέατες δυ¬ 
νάμεις, εικόνα την οποία η πολιτική εξουσία απλώς 
παρατηρεί. Με τον ίδιο τρόπο παρατηρεί και τις απο¬ 
φάσεις Αμερικανικών δικαστηρίων, όπως αυτή κατά 
της Αργεντινής. 

Και ενώ η τοποθέτηση όλων των εξουσιών στην υπη¬ 
ρεσία των οικονομικών κουρσάρων δείχνει να μην 
έχει επιστροφή, οι δυνάμεις καταστολής και ελέγχου 
μετατρέπονται σε σώμα βίαιο και εχθρικό. Καλλιέργειται 
μια πολεμική ατμόσφαιρα στις δυνάμεις καταστολής με 
τον τρόπο που αντιμετωπίζεται η τρομοκρατία και με 
τον τρόπο που αντιμετωπίζονται οι εξεγέρσεις. Αυτή 
η πολεμική ατμόσφαιρα απελευθερώνει τη ρατσιστική 
βία και κάθε είδους βία από πλευράς κατασταλτικών 
οργάνων είτε ενεργούν στο εξωτερικό είτε στο εσω¬ 
τερικό μιας χώρας. 

Όσον αφορά το ερώτημα, που πλανιέται πάνω από 
το κεφάλι του Ομπάμα, η απάντηση είναι μάλλον πως 
όσο θολά είναι τα επιχειρήματα της νέας μορφής της 


εξουσίας, τόσο θολή είναι και η διάκριση μιας στρατιω¬ 
τικής επιχείρησης από μια αστυνομική επιχείρηση. Το 
ευανάγνωστο σε αυτή την υπόθεση είναι πως όποια 
χώρα βρίσκεται κάποια στιγμή σε ένταση, ανεξάρτητα 
από το μέγεθος της, παρουσιάζει ανάλογη εικόνα. Στην 
Ελλάδα μάλιστα έχουμε ένα ζωντανό παράδειγμα. Μετά 
την εξέγερση του 2008 οι υπάλληλοι της αστυνομίας 
ταυτίστηκαν με τη ναζιστική Χρυσή Αυγή σε τέτοιο 
βαθμό, ώστε αυτή να αποκτήσει λαϊκό έρεισμα ως 
απόλυτη κρατική ολοκλήρωση. Μια κρατική ολοκλή¬ 
ρωση, όπως την έχει στο μυαλό του ο κάθε ανόητος 
μικροαστός, που νόμισε ότι θα τον προστατεύει το 
κράτος για πάντα. Τώρα που το κράτος τον πουλά 
σαν ένα προϊόν της σειράς, εξανίσταται και ζητά μια 
δικτατορία της ομοφοβίας και την ξενοφοβίας. Ο πού- 
τσος και το ξύλο στην εξουσία. 

Μπορεί στις ΗΠΑ να μην υπάρχει Χρυσή Αυγή, υπάρ¬ 
χουν όμως αστυνομικές δολοφονίες μαύρων ή λατίνων 
και η αντίστοιχη Κου Κλουξ Κλαν. Ο θιασώτης της 
ρατσιστικής βίας στις ΗΠΑ επιθυμεί και αυτός ένα 
ολοκληρωτικό κράτος βλαχοκαππαλισμού παρόμοιο, 
τηρουμένων των αναλογιών, με το βαλκανικό. Μή¬ 
πως δεν συμβαίνει το ίδιο με το φανατικό κοινό των 
ισραηλινών βομβαρδισμών στη Γάζα; Ή μήπως είναι 
διαφορετικό το φανατικό κοινό της Χαμάς, του 1513 και 
των ταλιμπάν του Αφγανιστάν; Σίγουρα στο μυαλό σας 
έρχεται τώρα η Ουκρανία και η επικράτηση των ναζί 
σε μια αλλοπρόσαλλη μίξη συμφερόντων. 

Σπάνια έχουμε στην ιστορία τόσες διαφορετικές εκδο¬ 
χές της τυραννίας και του φασισμού. Πρόκειται μήπως 
για μια νέα επέλαση αυτών των φαντασμάτων της 
ιστορίας ή πρόκειται για το κύκνειο άσμα τους; Αυτό 
είναι ένα ερώτημα που πλανιέται μάλλον πάνω από 
τα κεφάλια όλων μας. 


Νίκοε Ιωάννου 






4 


ΠΕΡΙΕΧΟΜΕΝΑ 

Περιεχόμενα 

Θα Έχουμε Εκλογές Λένε οι Γνωρίζοντες 

Γιώργος Παπαχριστοδούλου.σελ. 5 

Ραουζαίος, Σωτήρης Σιαμανδούρας, Μαριέττα 
Σιμεγιάτου, Νώντας Σκυφτούλης, Αποστολής 
Στασινόπουλος, Αλέξανδρος Σχισμένος, Σπύρος 
Τζοανόπουλος. 

Επιτρέπεται η αναδημοσίευση των κειμένων με την 
παράκληση να αναγράφεται η πηγή τους. 


Κράτος, Εξουσία, Αυτονομία 

Αλέξανδρος Σχισμένος.σελ. 7 

Η Αριστερά Μπροστά στην Εξουσία 

ΠουλόπουίΙοδ Αδέξανδροδ 

8. Παπαπλίου & Σιο Ο.Ε. 

Μαντζάκου 3, Εξάρχεια 
Τπίΐ.: 210 3831370 - Ρθχ: 210 3824012 
Κιν: 6949 726 552 


Βιβϋιοδεσίεε 

Εκδόοεκ - Εκτυπώοείδ 

Γιώργος Κτενάς .σελ. 39 

Στέφανος Μπατσής .σελ. 40 

Άσφαιροι και Πάλι.... 

Δανάη Κασίμη .σελ. 42 

Τρανσφοβία, Ακτιβισμός και Πολιτικές Συμμαχίες 

Ερωφίλη ενΤαύροις .σελ. 44 

Έρχονται οι Νύχτες Πρεμιέρας 

Γιάννης Ραουζαίος .σελ. 47 

Κινηματογραφικά Νέα 

Γιάννης Ραουζαίος .σελ. 48 

Μία Ψύχραιμη Ματιά στο Φετινό ΒοοΚννθνθ 

Γιάννης Ραουζαίος .σελ. 49 

Βιβλιοκριτικές Δημήτρης Κωνσταντίνου, 

Γιώργος Μπουρλής.σελ. 50 

θα Έχουμε ΕκίΙογέε 
Λένε οι Γνωρίζοντεε 

- Γιώργος Παπαχριστοδούλου 


Η πίστη ότι το Κράτος απο¬ 
τελεί τον κυρίαρχο και 
μοναδικό εγγυητή της 
ζωής παραμένει. Παρότι 
εκείνο που συμβαίνει είναι το αντί¬ 
θετο - πρόκειται για τον εγγυητή 
της βαρβαρότητας σε βάρος όσων 
υφίστανται τις αποφάσεις των πολιτι¬ 
κών και οικονομικών ελίτ, εγχώριων 
και διεθνών. 

Εγγυητής της βαρβαρότητας των 
μνημονίων, των ληστρικών φόρων 
σε κινητή κι ακίνητη περιουσία, των 
στρατοπέδων συγκέντρωσης για 
μετανάστες (κι αύριο μεθαύριο μι- 
κροοφειλέτες), της ασύδοτης διαχεί¬ 
ρισης της ενέργειας και των φυσικών 
πόρων, της γνώσης που πουλιέται 
για εμπόρευμα, της διατροφικής 
βόμβας που απειλεί καθημερινά το 
στομάχι μας κλπ. Κι όπου προκύ¬ 
πτουν τρύπες καλύπτονται από τις 
εταιρείες - μικρές, μεγάλες, πολυε¬ 
θνικές, οικογενειακές. Είτε σε λένε 
Κόκα Κόλα, είτε Μελισσανίδη, είτε 
Κοπελούζο, είτε κυρ Κώστα με το 
λατομείο δίπλα στο ποτάμι. 

Δειλά δειλά κάνει την εμφάνισή της, 
σποραδικά αλλά με όρους αξιοπρε¬ 
πείς, όρους αυτονομίας, η κοινωνία. 
Πολίτες, όχι υπήκοοι. Με άλλες δο¬ 
μές, άμεσης δημοκρατίας, αυτοδι¬ 
αχείρισης και κοινωνικού ελέγχου- 
ΒΙΟ.ΜΕ., ΕΡΤ, Σκουριές, κινήσεις 
πόλης, νερού, ενέργειας, διαχείρισης 
των δημόσιων κοινών αγαθών. 

Θα έχουμε κοινοβουλευτικές εκλογές 
λένε οι γνωρίζοντες (όπως οι μάντεις) 
με την ευχή πολλών να ανακατευ¬ 
τεί η τράπουλα μέσα από έναν νέο 
συμβιβασμό, ο οποίος θα συμπερι- 
λάβει στο μοίρασμα της πίτας την 
αριστερά της χώρας και τον τωρινό 
της κυρίαρχο. Η συγκυβέρνηση έχει 
ήδη ξεκινήσει επιχείρηση εξαγοράς 
των κοινοβουλευτικών ψήφων για να 

εκλέξει πρόεδρο της «δημοκρατίας» 
τον προσεχή Μάρτη (πιθανότερο 
πρόσωπο ο καταποντισμένος Φ. 
Κουβέλης). Όμως τα κουκιά δεν 
φαίνεται να βγαίνουν, όσες εφεδρείες 
κι αν επιστρατευτούν, με έσχατη 
αυτή του Καρατζαφέρη, με σκοπό 
να αποφευχτεί μία διαρροή ψήφων 
προς τη Χρυσή Αυγή. 

Πολλά θα εξαρτηθούν από τη στάση 
που θα κρατήσει ο ΣΥΡΙΖΑ, ο πιθα¬ 
νότερος επόμενος διαχειριστής της 
κυβερνητικής εξουσίας. Όσο ποτέ 


άλλοτε βρίσκεται προ των πυλών του 
Μαξίμου. Για να διαχειριστεί θεσμικά 
τα ερείπια που έχει ήδη συγκεντρώσει 
η μεταμνημονιακή εποχή στην κοινω¬ 
νία, την οικονομία, τον πολιτισμό. Οι 
αλλεπάλληλες νομικές ρυθμίσεις των 
μνημονίων, από το 2010 κι έπειτα, 
έχουν επιβληθεί ως κυρίαρχος όρος 
στην υποβόσκουσα σύγκρουση της 
κοινωνίας με το Κράτος. Είναι το 
τρέχον πλαίσιο, εντός του οποίου 
όλα αναφέρονται, όλα επιτρέπονται, 
ξεκινούν και καταλήγουν. Με την 
έννοια ότι το δίλημμα Μνημόνιο- 
















Αντιμνημόνιο δεν δημιούργησε την 
κρίση, αλλά ξεγύμνωσε βαθύτερες 
αιτίες, που αφορούν τη θέσμιση της 
κοινωνίας επάνω το δίλημμα αυτο- 
οργάνωση-ανάθεση. Το Μνημόνιο 
βοήθησε, ώστε να κατασκευαστούν 
εκ νέου ως κυρίαρχο αφήγημα οι όροι 
λεηλασίας του κοινωνικού πλούτου και 
των φυσικών πόρων, για να δημιουρ- 
γηθούν οι συνθήκες μίας νέας γενναίας 
αναδιανομής πλούτου και ισχύος από 
τα μεσαία και ασθενέστερα κοινωνικά 
στρώματα προς την οικονομική και 
πολιτική ελίτ. 

Το καλοκαίρι που προηγήθηκε συ¬ 
νοδεύτηκε από μία διεύρυνση της 
δικαιοδοσίας των ιδιωτών επάνω στα 
δημόσια συλλογικά αγαθά. Με το νομο¬ 
σχέδιο για τη «μικρή» ΔΕΗ εκχωρείται 
πλέον το δικαίωμα σε μία ιδιωτική 
εταιρεία να διαχειρίζεται σχεδόν δύο 
εκ. πελάτες ηλεκτρικού ρεύματος κερ¬ 
δοσκοπώντας σε βάρος τους χωρίς 
κοινωνικό έλεγχο. Το νομοσχέδιο για 
τις ακτές και τους αιγιαλούς παρέχει το 
δικαίωμα σε ιδιώτες να περιφράξουν τις 
παραλίες, αποκόπτοντας την πρόσβα¬ 
ση στους πολίτες, δημιουργώντας μίνι 
τουριστικά συγκροτήματα για λίγους κι 
εκλεκτούς. Πρόκειται για έναν νόμο, 
που νομιμοποιεί τα επιχειρηματικά αυ¬ 
θαίρετα, ενώ καταργεί τον κοινόχρηστο 
χαρακτήρα του και χαλαρώνει κάθε 
έννοια περιβαλλοντικής προστασίας 
των οικοσυστημάτων. Έπειτα από πο¬ 
λύχρονες προσπάθειες παράκαμψης 
του άρθρου 24 του συντάγματος οι 
οικοπεδοφάγοι αετονύχηδες κατάφεραν 
να ψηφιστούν ρυθμίσεις, με τις οποίες 
ανοίγει ο δρόμος για τσιμεντοποίηση 
δασών και δασικών εκτάσεων. 

Την ίδια ώρα το ΤΑΙΠΕΔ γεμίζει τον κα¬ 
τάλογο του με δημόσιες εκτάσεις-φιλέτα 
σε όλη τη χώρα, ώστε να πωληθούν 
με χαμηλό αντίτιμο σε ιδιώτες-«επεν- 
δυτές», αποστερώντας τις τοπικές 
κοινωνίες από ελεύθερους χώρους 
στις οποίες θα μπορούσαν αναπτυ¬ 
χθούν κοινωφελείς μη κερδοσκοπικές 
δραστηριότητες. 

Με βάση τα παραπάνω, το διαχειρι¬ 
στικό ερώτημα για τον ΣΥΡΙΖΑ είναι 
κατά πόσο θα μπορέσει να κάνει πρά¬ 
ξη κάποιες υποσχέσεις (αμφίβολο) 
συγκροτώντας ταυτόχρονα τμήματα 
των ψηφοφόρων του, τα οποία έχουν 
μάθει στον παλιό «καλό» τρόπο των 
πελατειακών δικτύων και των διαπρο¬ 
σωπικών διεξυπηρετήσεων. Άλλο ερώ¬ 
τημα είναι εάν ποτέ η γραφειοκρατία 
της Κουμουνδούρου αντιληφθεί ότι η 


κοινωνία, οι από «κάτω» κινούνται 
με τους δικούς τους αυτόνομους 
ρυθμούς και δεν απαιτείται ένα κόμ¬ 
μα, ένας μηχανισμός, μία ηγεσία, οι 
επαγγελματίες της πολιτικής και της 
ανάθεσης, να τους οδηγήσουν στον 
«ασφαλή» δρόμο. 

Το δεύτερο ερώτημα αφορά εξίσου 
τους από κάτω -κάποιες πτυχές του 
διερευνά το παρόν τεύχος της «Β». 
Οι κινήσεις των «από κάτω» για 
δημοκρατία και δικαιοσύνη αποτε¬ 
λούν καθοριστικό παράγοντα των 
εξελίξεων σε πολλά επίπεδα: Φυ¬ 
σικοί πόροι, κοινωνική διαχείριση 
της ενέργειας, ψηφιακές ελευθερίες, 
προστασία των σπόρων και της 
τροφής, ελευθερία μετακίνησης για 
όλους, δημόσια συλλογικά αγαθά, 
κατοικία, απο«ανάπτυξη», κοινωνική 
αλληλέγγυα οικονομία. Σε αυτό το 
πεδίο το μνημονιακό δίκαιο έχει το 
δικό του ρόλο, ως το εργαλείο εκείνο 
το οποίο επέβαλε μία αλλαγή των 
όρων διαβίωσης υπέρ των ισχυρών. 
Τους όρους αυτούς δεν μπορεί να 
τους αλλάξει ριζικά κανένα Σύνταγμα, 
καμία εκλογική αναμέτρηση, καμία 
παλινόρθωση του μεταπολιτευτικού 
πασοκικού εύρυθμου πολιτεύματος. 
Το Σύνταγμα, επειδή «αποτελεί τη 
συμπυκνωμένη νομική έκφραση και 
αποτύπωση ενός συγκεκριμένου 
συσχετισμού κοινωνικοπολιτικών 
δυνάμεων» (Α. Μάνεσης, «Πολιτική 
κρίση και κρίση της πολιτικής», Το 
Βήμα, 29 Ιανουάριου 1995, σ. 11), 
συσχετισμού ο οποίος σήμερα είναι 
σαφώς υπέρ των ισχυρών. Οι κοινο¬ 
βουλευτικές εκλογές επειδή αποτε¬ 
λούν εκχώρηση εξουσίας στους σφε¬ 
τεριστές αντιπροσώπους. Μπορούν 
ασφαλώς να επηρεάσουν καταλυτικά 
μία νέα ρύθμιση της σχέσης ανάμεσα 
σε Κράτος, Κοινωνία, Εταιρείες αλλά 
δεν πρόκειται να εκφράσουν εκείνο 
που συμβαίνει. Ούτε να φέρουν 
την...άμεση δημοκρατία. 

Κι εκείνο που συμβαίνει στην κοινω¬ 
νία, έξω και πέρα από τους θεσμούς, 
στη Χαλκιδική, στους ελεύθερους κοι¬ 
νωνικούς χώρους, στις εκατοντάδες 
κινήσεις πολιτών για την αλληλεγ¬ 
γύη, στη Χαλκιδική και τη Βωβού- 
σα, στα ομότιμα δίκτυα ελεύθερης 
ψηφιακής ανταλλαγής της γνώσης 
και της έρευνας, παράγει πολιτική 
(όπως έχει ξαναγραφτεί στη «Β»). 
Δεν πάσχει από την κοινοβουλευτική 
του αποτύπωση (την οποία ενδεχο¬ 
μένως μπορεί να καρπωθεί όποιος 


σεβαστεί την αυτόνομη κίνησή του). 
Υστερεί στην αλληλέγγυα-ισότιμη 
δικτύωσή του και την εδαφικοποίησή 
του σε υπαρκτό όραμα μίας άλλης 
ζωής, στην οποία το Κράτος και το 
Κεφάλαιο δεν θα εκφράζονται ως 
αυθεντίες, σε μία διαδικασία στην 
οποία ο σχεδιασμός θα ξεκινά από 
κάτω, από τη μικρή κλίμακα, από το 
τοπικό, από οικολογική αντίληψη και 
θα πολλαπλασιάζεται όσο συναντά 
αντίστοιχες πρωτοβουλίες (το αυτό¬ 
νομο κι αυτεξούσιο είναι όμορφο). 
Είναι κάτι το οποίο δύσκολα μπορεί 
να αντιληφθεί ο ΣΥΡΙΖΑ κι η σταλι- 
νοθρεμμένη αριστερά. 

«Εάν η σύγχρονη δημοκρατία αρνη- 
θεί τον Δήμο, τι μπορεί να βάλει στη 
θέση του; Τι μπορεί να αναπληρώσει; 
Άρα, ξαφνικά η δημοκρατία παράγε- 
ται ως ένα κενό σημαίνον. (...)Όταν 
λέμε δημοκρατία το αντικείμενο 
αναφοράς είναι ο Δήμος, ο λαός, η 
θέλησή του. Όταν αυτονομείται το 
σημαίνον από το σημαινόμενο παρά- 
γεται ένα κενό σημαίνον», γράφει ο 
Στ .Ροζάνης (Ομοίωμα δημοκρατίας, 
σελ.19, εκδ. Εξάρχεια, 2013). Ο Δή¬ 
μος και η θέλησή του απουσιάζουν, 
λοιπόν, από το πλέγμα των σχέσεων 
εξουσίας. Ή μάλλον, δεν συμμετείχαν 
στις δημοτικές εκλογές της αντιπρο¬ 
σώπευσης. Επειδή η διαδρομή τους 
δεν στοχεύει στην κατάκτηση της 
διαχωρισμένης εξουσίας. Για εμάς, 
για τους πολλούς, η εποχή που η 
ευημερία μας πατούσε επάνω στον 
πόνο των άλλων, πέρασε. Ας αφου- 
γκραστούμε (Γιώργος Κολέμπας, 
Γ ιάννης Μπίλλας, Ο ανθρωπολογικός 
τύπος της αποανάπτυξης-τοπικοποί- 
ησης, σελ.39, Εκδ. των Συναδέλφων, 
2013):. «[Οι πολίτες], πριν απ’ όλα 
να μην αισθάνονται φτωχοί επειδή 
πιθανόν δεν έχουν χρήματα, ούτε 
άχρηστοι επειδή δεν έχουν κάποια 
μισθωτή σχέση εργασίας στις καπι¬ 
ταλιστικές επιχειρήσεις ή το κράτος. 
Να μην αισθάνονται αδύναμοι επειδή 
το κόμμα που ψήφιζαν δεν τους εκ¬ 
προσωπεί τελικά κι έτσι αποσύρονται 
από τα κοινά. Αν σταματήσουν να 
συμπεριφέρονται σαν καταναλω¬ 
τές πολιτικών και ας αποφασίσουν 
να συμμετάσχουν στις διεργασίες 
διαμόρφωσης της πολιτικής, στις 
προσπάθειες δημιουργίς συλλογικών 
μορφών εργασίας και παραγωγής 
για την ικανοποίηση βιοτικών καταρ- 
χήν αναγκών, θα αντιληφθούν ότι ο 
καλύτερος διαμεσολαβητής είναι οι 
ίδιοι για τον εαυτό τους». 

Π ροσφάτως, ο Θεοφάνης 
Τάσης σε άρθρο του στην 
Εφημερίδα των Συντα- 
κτών’ στο πλαίσιο αφιε¬ 
ρώματος στον Καστοριάδη έγραψε 
μεταξύ άλλων: Όμως ο Καστοριάδης 
δεν μπορεί να χαρακτηριστεί ως 
αναρχικός για έναν επιπλέον λόγο: 
Στην περιγραφή της αυτόνομης κοι¬ 
νωνίας όπως αυτή αναπτύσσεται στο 
ΊΊάνω στο περιεχόμενο του Σοσιαλι- 
σμού’ συναντούμε την ύπαρξη Κρά¬ 
τους και κεντρικής κυβέρνησης’. Δεν 
διαφωνούμε πως ο Καστοριάδης δεν 
μπορεί να χαρακτηριστεί ως αναρ¬ 
χικός και έχει εκφράσει και ο ίδιος 


ρητά τις διαφοροποιήσεις του στην 
συνέντευξη που παραχώρησε στην 
συντακτική ομάδα της Αναρχικής 
εφημερίδας της Θεσσαλονίκης Εκτός 
Νόμου’ το 1991. Ωστόσο η άποψη 
ότι ο ίδιος υποστήριζε την ύπαρξη 
κράτους είναι σαφώς λανθασμένη 
και προκαλεί μία σοβαρή έκπληξη. 
Δεν θα αναρωτηθούμε εδώ ποια σκο¬ 
πιμότητα κρύβεται πίσω από αυτή 
την παρερμηνεία. Ωστόσο αξίζει να 
υπενθυμίσουμε ότι το Περιεχόμενο 
του Σοσιαλισμού είναι συλλογή κει¬ 
μένων του φιλοσόφου από το 1952 
έως το 1978, δηλαδή κειμένων που 
προηγούνται και έπονται της ρήξης 


του με τον μαρξισμό. Γνωρίζουμε ότι 
ο μαρξισμός δέχεται και προϋποθέτει 
το κράτος, ωστόσο η ρήξη του Κα¬ 
στοριάδη με την μαρξική φιλοσοφία 
είναι επίσης ρήξη με την έννοια του 
Κράτους. Η άποψη λοιπόν που ζητά 
να επανοικειοποιηθεί ολόκληρο τον 
Καστοριάδη προς χάριν της κρατι- 
στικής σκέψης είναι μία πρόκληση 
και πρόσκληση για σκέψη. 
Χρησιμοποιούμε την λέξη 'κράτος’ 
με την ευρεία της έννοια, όμως η 
έννοια αυτή δεν είναι πραγματικά 
τόσο ευρεία για να ενσωματώσει 
κάθε μορφή εξουσίας και κάθε μορφή 
πολιτικής θέσμισηςπου εμφανίστηκε » 

στην Ιστορία. Για να αποφύγουμε 
το λάθος της ταύτισης του Κράτους 
με την Εξουσία, λάθος εντυπωμένο 
βαθιά στην νεώτερη πολιτική θεωρία 
και δύσκολο να εντοπιστεί, πρέπει 
καταρχάς να θέσουμε έναν γενικό 
ορισμό της έννοιας αυτής, που μπο¬ 
ρεί να μας βοηθήσει στην διάκριση 
του κράτους και την εξουσίας. 
Αναφέρει ο Καστοριάδης: “Κράτος 
υπάρχει εκεί που υπάρχει κρατικός 
μηχανισμός χωριστός από την κοι¬ 
νωνία και στην πράξη ανεξέλεγκτος, 
όπως τον βλέπουμε σήμερα ακόμα 
και στις λεγάμενες δημοκρατικές 
χώρες, δηλαδή τις χώρες όπου 
ισχύει ένα καθεστώς φιλελεύθερης 
ολιγαρχίας.’ 

Ο κρατικός μηχανισμός αναπτύσσε¬ 
ται ως μονοπωλιακός μηχανισμός 
αναπαραγωγής, διατήρησης, διανο¬ 
μής, της εξουσιαστικής κοινωνικής 
ομάδας και ενσωματώνει τις πολι¬ 
τικές λειτουργίες της νομοθέτησης, 
της απόφασης, της εκτέλεσης και της 
δικαιοσύνης, διαχωρίζοντάς τες από 
το κοινωνικό σώμα και διατηρώντας 
το μονοπώλιο τόσο του νόμιμου 
λόγου όσο και της νόμιμης βίας. Ως 
τέτοιος ενσωματώνει τον κοινωνικό 
χρόνο και τον διαμορφώνει άνωθεν 
ως επίσημη κοινωνική χρονικότητα. 
Στην πραγματικότητα ενσωματώνει 
και μεγάλες περιοχές της οικονομι¬ 
κής σφαίρας, ακόμη και στις πλέον 
νεοφιλελεύθερες πολιτικές, στο βαθ¬ 
μό που αποτελεί την θεσμική τους 
επικύρωση και στο βαθμό που ανα¬ 
πτύσσει και ιδιαίτερες οικονομικές 
δραστηριότητες, τόσο εσωτερικής 
διαπλοκής όσο και εξωτερικής επι¬ 
χειρηματικότητας. 

Η νεωτερική πολιτική φιλοσοφία, 
επιχειρώντας την λεγάμενη “διάκριση 
των εξουσιών’ και την θέση συνταγ¬ 
ματικών περιορισμών στον “ανεξέλε- 
γκτο’ αυτό μηχανισμό, απλώς έθεσε 
σχηματικές διακρίσεις δικαιοδοσίας 
πίσω από τις οποίες η σύγκλιση και 
η διαπλοκή των κέντρων εξουσίας 
συνεχίζεται αδιάκοπα. Δεν μπορού¬ 
με να μιλήσουμε για πραγματικό 
διαχωρισμό της νομοθετικής, της 
εκτελεστικής και της δικαστικής 
εξουσίας, καθώς οι κυβερνήσεις 
και οι κεφαλαιούχοι χρηματοδότες 


τους επικαλύπτουν τις επιμέρους 
εξουσίες, τόσο ως κράτος, όσο και 
ως εταίροι του κράτους, αλλά και 
ως παρακράτος. Η μονοπώληση 
της εξουσίας από το κράτος είναι 
ο πραγματικά προβληματικός δι¬ 
αχωρισμός που έχει επιβληθεί και 
στην βάση αυτού του διαχωρισμού 
της εξουσίας από την κοινωνία έχει 
στηθεί η υπόσταση του κράτους. 
Δεν είναι όμως ιστορικά η μόνη εναλ¬ 
λακτική. Για να μην ταξιδέψουμε 
σε άγνωστους πολιτισμούς, αλλά 
στον πλέον γνωστό μας άγνωστο, 
θα παραθέσουμε το παράδειγμα 
που ο Καστοριάδης αναφέρει, μιας 
αντίθετης αντίληψης. 

Ή ιδέα του «Κράτους» ως ενός θε¬ 
σμού διακριτού και διαχωρισμένου 
από το σώμα των πολιτών δεν θα 
ήταν κατανοητή από έναν (αρχαίο) 
Έλληνα. Βεβαίως, η πολιτική κοι¬ 
νότητα υπάρχει σε ένα επίπεδο το 
οποίο δεν ταυτίζεται με τη συμπαγή, 
“εμπειρική’, πραγματικότητα των 
τόσο πολλών χιλιάδων ανθρώπων 
που συνέρχονται σε δεδομένο τόπο 
και δεδομένο χρόνο. [...] Ωστόσο η δι¬ 
άκριση δεν γίνεται μεταξύ «Κράτους» 
και «πληθυσμού» αλλά μεταξύ του 
διαρκούς, συσσωματωμένου σώμα¬ 
τος των αειθαλών και απρόσωπων 
Αθηναίων και αυτών που ζουν και 
αναπνέουν [στην πόλη].’ 

Εδώ η διάσταση μεταξύ της φαντα- 
σιακής και της υπαρκτής πολιτικής 
κοινότητας δεν είναι μία διάκριση που 
επισυμβαίνει στο θεσμικό-κοινωνικό 
επίπεδο (ως διάκριση δικαιοδοσίας 
και στεγανοποίηση της εξουσίας), 
αλλά στο επίπεδο του κοινωνικού 
φαντασιακού ως διάσταση μεταξύ 
του προτύπου και της πραγματι¬ 
κότητας. Αντιθέτως, η ύπαρξη των 
κρατικών θεσμών στηρίζεται στην 
ιεροποίηση της αυθεντίας και την 
ταυτόσημη σμίκρυνση της φαντασι- 
ακής πολιτικής κοινότητας στα όρια 
μίας ολιγαρχικής ελίτ. 

Το νεωτερικό εθνοκράτος, θεμελιω¬ 
μένο όχι στην Θεία αυθεντία, αλλά 
στην αυθεντία μίας υποτιθέμενης 
γενικής βούλησης, και συγκροτημένο 
με όρους εθνικής ομοιογένειας και 
καθετοποιημένης γραφειοκρατικής 
εξουσίας, υποτίθεται, σύμφωνα με 


τον κυρίαρχο ιδρυτικό μύθο, ότι αντι¬ 
προσωπεύει το έθνος, την κοινωνία 
νοούμενη ως “έθνος’, ενάντια στα 
ιδιωτικά και ξένα συμφέροντα που 
το επιβουλεύονται. Έχει ενδιαφέρον 
να επισημάνουμε δύο ιδιαίτερους 
εθνοκρατικούς θεσμούς που απο¬ 
τελούν ενσωματώσεις κοινωνικών 
λειτουργιών στις τεχνικές της εξου¬ 
σίας και είναι η κρατική υποχρεωτική 
παιδεία και η στρατιωτική θητεία, 
παρότι και τα δύο εκχωρούνται στο 
ιδιωτικό κεφάλαιο σήμερα. Όμως 
κατά τη διάρκεια της συγκρότησης 
των εθνοκρατών τον 19ο αιώνα, 
αυτοί οι δύο θεσμοί έπαιξαν καθορι¬ 
στικό ρόλο στην εθνική και γλωσσική 
ομογενοποίηση των πληθυσμών, 
καθώς έστησαν έναν μηχανισμό εκ¬ 
παίδευσης και επιβολής καθολικό και 
υποχρεωτικό από τη νεαρή ηλικία, 
αναλαμβάνοντας σε μεγάλο βαθμό 
πλευρές του εκκοινωνισμού που 
τυπικά ανήκαν στην οικογένεια. Το 
εθνοκράτος, ως “εκπρόσωπος' της 
“ενιαίας’ βούλησης του λαού μπορεί 
να υποκαταστήσει την οικογένεια, ως 
διευρυμένο γένος καθώς στηρίζεται 
σε μία πιο εκλεπτυσμένη θεωρία 
πολιτικού πατερναλισμού. 

Η κλασική φιλελεύθερη πολιτική 
θεωρία του Διαφωτισμού επικαλείται 
ένα υποθετικό “κοινωνικό συμβόλαιο' 
που υποτίθεται ότι εξασφαλίζει τον 
περιορισμό της αυθαιρεσίας των 
κυβερνώντων. Φυσικά, σαν ιδρυ¬ 
τικός μύθος, ο μύθος είναι εντελώς 
επίπλαστος. Ωστόσο, το “κοινωνικό 
συμβόλαιο' αποτελεί μία ισχυρότατη 
σημασία δικαίωσης της σημερινής 
κοινοβουλευτικής ολιγαρχίας και 
ενσαρκώνεται θεσμικά στην μορφή 
του Συντάγματος, του θεμελιώδους 
νόμου που θέτει τους όρους και τα 
όρια της κρατικής κυβερνητικής εξου¬ 
σίας, παρότι όλοι ξέρουμε ότι τα όρια 
αυτά αποτελούν κενό γράμμα. Δεν 
είναι τυχαίο ότι η υπαρκτή εξουσία 
ξεπερνά αναιδώς και αφειδώς τα 
συνταγματικά όρια χωρίς μεγάλο 
κόστος. Υπάρχει ένα λογικό και νο¬ 
ηματικό κενό πίσω από την ίδια την 
ιδέα μιας εθελούσιας παραχώρησης 
της κοινωνικής εξουσίας στο κράτος, 
μίας παραχώρησης που θεωρητικά 
συνέβη άπαξ (δηλαδή δεν συνέβη 





ποτέ πραγματικά) αλλά νομιμοποιεί 
πλήρως τους κεντρικούς θεσμούς 
της κρατικής εξουσίας. 

Το νεωτερικό εθνοκράτος, αποτελεί 
επίσης μία κοινωνικοϊστορική μορφή 
όπου συνδυάζεται το ιστορικό ρεύμα 
του πολιτικού φιλελευθερισμού με το 
όμορο ιστορικό ρεύμα του οικονομι¬ 
κού καπιταλισμού. Το εθνοκράτος, 
είτε στην 'δυτική’ είτε στην 'σοσιαλι- 
στική’ του εκδοχή, επικυριαρχείται 
από τους οικονομικούς μηχανισμούς 
του διεθνούς καπιταλισμού, παρότι 
θεωρητικά υποτίθεται ότι είναι δια- 
κριτό από την “αγορά’. 

Η διαπιστωμένη αυτονόμηση της 
οικονομικής σφαίρας στις σύγχρονες 
δυτικές κοινωνίες, (η οποία συνδυ¬ 
άζεται με την απόλυτη επιβολή των 
κυρίαρχων καπιταλιστικών φαντα- 
σιακών σημασιών της απεριόριστης 
ανάπτυξης και της διαρκούς συσ¬ 
σώρευσης κέρδους στην σφαίρα 
του πολιτικού και την βαθιά τους 
διείσδυση στο μάγμα του κοινωνικού 
φαντασιακού, τόσο στο βάθος της 
συλλογικής ιδιοεικόνας της κοινωνίας 
όσο και στην επιφάνεια του πολιτικού 
και θεωρητικού λόγου), συνεπάγεται 
εξίσου μία μεταφορά της εξουσιαστι¬ 
κής αυθεντίας στις οικονομικές δομές 
και την συνεπακόλουθη πρόσδεση 
των κρατικών θεσμών στο άρμα των 
κεφαλαιοκρατικών μηχανισμών. Η 
'ορθολογικότητα’ του καπιταλιστικού 
συστήματος ουσιαστικά είναι μία 
κακότεχνη εργαλειακή ορθολογικό- 
τητα οιωνεί αυτονομήσιμων δικτύων 
πολιτικής και οικονομικής εξουσίας 
και ένας διαπιστωμένος παραλο- 
γισμός, ωστόσο ισχυροποιεί την 
εξίσου παράλογη 'ορθολογικότητα' 
του Κράτους. 

Η δημοκρατία, όμως, ως άμεση δη¬ 
μοκρατία, αποτελεί την εμφάνιση της 
πολιτικής, ως πραγματικής πολιτικής, 
πολιτικής με στόχο την ελευθερία. 
Η πολιτική, για τον Καστοριάδη, 
αποτελεί την ρητή αμφισβήτηση 
της κοινωνικής θέσμισης και την 
συνειδητή αυτοκριτική δραστηρι¬ 
ότητα του συνόλου της κοινωνίας 
πάνω στο ζήτημα των νόμων και 
των θεσμών. Η πολιτική, με άλλα 
λόγια, δεν αναφέρεται απλώς στη 
σφαίρα της ρητής εξουσίας, όπως το 


κρατικό, αλλά στον έμπρακτο ανα- 
στοχασμό των θεσμών στο επίπεδο 
της κοινωνίας. 

Στο κοινωνικό επίπεδο αυτή η αμφι¬ 
σβήτηση πραγματώνεται με την δη¬ 
μιουργία ενός πραγματικά δημόσιου 
χώρου, χώρου λήψεως των πολιτι¬ 
κών αποφάσεων και τη γεφύρωση 
της αντίθεσης δημοσίου - ιδιωτικού 
με την έμπρακτη συμμετοχή των 
πολιτών στην λήψη των αποφάσεων 
και στην υλοποίησή τους. 

Παρόλο που η ριζική υποεξουσία, 
η εξουσία της γλώσσας και της παι¬ 
δείας δεν μπορεί να καταργηθεί, 
ωστόσο η εν δυνάμει πλήρης και 
άμεση συμμετοχή της κοινωνίας 
στη λήψη και στην εκτέλεση των 
πολιτικών αποφάσεων, καταργεί το 
κράτος ως διαχωρισμένη εξουσία 
και την αυθεντία ως ιερή εξουσία. 
Καταργεί επίσης κάθε έννοια αντι¬ 
προσώπευσης αναγνωρίζοντας κάθε 
άνθρωπο ως αυτόνομο και την αυ¬ 
τονομία αυτή ως προϋπόθεση αλλά 
και βλέψη της αυτονομίας όλων, 
πράγμα που σημαίνει ότι κανείς 
δεν μπορεί ούτε να μιλήσει, ούτε 
να αποφασίσει εκ μέρους κάποιου 
άλλου. Αυτή η αυτονομία που πραγ¬ 
ματώνεται από το άτομο κοινωνικά, 
ορίζει και έναν διαφορετικό κοινωνικό 
ιδιόχρονο, έναν συλλογικό χρόνο ο 
οποίος δεν μπορεί να διατεθεί ή να 
εκπροσωπηθεί δίχως να πληγεί η 
ελευθερία του ατόμου. Ο δημόσι¬ 
ος χρόνος αποδίδεται στο πολιτικό 
σώμα, στον κοινωνικό αναστοχασμό 
και στην ατομική δημιουργία εντός 
του δημόσιου χώρου, όπως και στις 
συλλογικές διαδικασίες νομοθεσίας 
και απόδοσης δικαιοσύνης. Αντι¬ 
στρόφους προς αυτό που συμβαίνει 
σήμερα, όπου ο ιδιωτικός χρόνος 
έχει ταυτιστεί απόλυτα με τον ελεύ¬ 
θερο χρόνο. Ο ελεύθερος χρόνος, 
ο χρόνος της ελευθερίας, δεν μπορεί 
παρά να εμπεριέχει και μία διακριτή 
ιδιωτική διάσταση, όμως δεν μπορεί 
να περιοριστεί στην ιδιωτική σφαίρα 
δίχως να πάψει να είναι ελεύθερος, 
καθώς η ελευθερία θεσμίζεται κοινω¬ 
νικά και σαν δημόσιο νόημα τόσο ως 
χώρος όσο και ως χρόνος. 

Ο νόμος τίθεται υπό διαρκή κρίση, 
ως ουσία της θεσμίζουσας δραστη¬ 


ριότητας της πόλεως, τίθεται δη¬ 
λαδή ρητά και συνειδητά υπό την 
επίγνωση του Χρόνου. Η κοινωνία 
ανοίγοντας το ερώτημα του Νόμου 
ουσιαστικά αναγνωρίζει τη θνητό¬ 
τητα των θεσμών της. Οι ελεύθεροι 
πολίτες αναγνωρίζουν πως ο νόμος 
μπορεί να αλλοιωθεί, είτε συνειδητά 
είτε από το πέρασμα του Χρόνου 
και επιλέγουν μια ενεργητική στάση 
απέναντι σε αυτή την αναπόδραστη 
αλλοίωση. 

Μία πραγματικά πολιτική στάση οφεί¬ 
λει λοιπόν να αναιρέσει την ταύτι¬ 
ση εξουσίας και κράτους, ώστε να 
καταστεί δυνατή η απόρριψη του 
κρατικού και ιεραρχικού φαντασιακού 
και ταυτόχρονα η δημιουργία νέων 
ελευθεριακών μορφών απόδοσης και 
άσκησης της εξουσίας, δηλαδή αντι- 
ιεραρχικών και αμεσοδημοκρατικών 
θεσμών, όπου φορέας εξουσίας είναι 
το αυτόνομο πραγματικό υποκείμενο. 
Το πολιτικό πράττειν αποκτά ουσία 
όταν πέρα από μορφές αντίστασης 
δημιουργεί θεσμούς ελευθερίας. 
Αιχμή αυτού του πράττειν είναι η 
άρση της αντίθεσης αρχής δημόσιου 

- ιδιωτικού, με την θεώρηση του δη¬ 
μόσιου ως κοινωνικού, με την άρση 
της ταύτισης κρατικού- δημόσιου και 
κράτους - εξουσίας, με την κοινωνική 
αυτοκυβέρνηση και την κατάργηση 
του κράτους. Η απόδοση του πραγ¬ 
ματικού δημόσιου χώρου και χρόνου 
και των εξουσιών που αυτός συνο- 
λίζει, πίσω στην κοινωνία και στον 
κάθε πολίτη ξεχωριστά, καταργεί και 
την επίπλαστη αντίφαση πολιτικού 

- κοινωνικού. 

Συνεπώς, δεν είναι μόνο το πολιτικό 
πρόταγμα της αυτονομίας στην σκέ¬ 
ψη του ύστερου Καστοριάδη (μετά 
το “65) αντίθετο προς την έννοια του 
κράτους ή μίας κεντρικής κυβέρνη¬ 
σης, αλλά και η ίδια η δημοκρατία, η 
άμεση δημοκρατία, τόσο ως νόημα 
όσο και ως εμπειρία. Τα υπόλοιπα 
είναι ιδεολογικές ακροβασίες. 




ΑΥΤΟΔΙΟΙΚΗΣΗ 




Το Αδιέξοδο ιη$ Τοπικήν 
Αυτοδιοίκησή και οι ΝέοΓΟροι 

Συμβίωση$ στην Πέδη 

Αποστολής Στασινόπουλος 


«Κάθε κοινωνική 
σύγκρουση είναι 
πεδίο μάχης για 
τρεις αντίπαλες δυ¬ 
νάμεις: το Κατεστη¬ 
μένο, την Αντιπο¬ 
λίτευση -που απο¬ 
ζητά την ανατροπή 
της ισχύουσας 
Τάξης και την αντι¬ 
κατάστασή της με 
μια δική της- καθώς 
και μια τάση προς 
αύξηση της Κοινω¬ 
νικής Εντροπίας, 
την οποία γεννά 
κάθε Κοινωνική 
Σύγκρουση και η 
οποία, στο πλαίσιο 
αυτό, είναι δυνατόν 
να γίνει αντιληπτή 
ως η δύναμη της 
“Άμεσης Δημοκρα¬ 
τίας”.» (1) 


Πώς αλλιώς μπορούν να ερμηνευ- 
θούν οι διάσπαρτες και πολύμορφες 
κοινωνικές κινήσεις, που συναρθρώ¬ 
νονται στο κοινωνικό πεδίο, παρά ως 
η ακηδεμόνευτη κοινωνική δυναμική 
της άμεσης δημοκρατίας; Τοπικές 
συνελεύσεις, συνεργατικοί πειρα¬ 
ματισμοί, εγχειρήματα κοινωνικο¬ 
ποίησης των κοινών, σταχυολογούν 
τους όρους μιας νέας συμμετοχής, 
αναδιατάσσοντας την καθιερωμένη 
έννοια της αυτοδιοίκησης. Οι τοπικές 
αυτοθεσμίσεις προβάλλουν σήμε¬ 
ρα, ως ο συγκροτητικός όρος μιας 
νέου τύπου πολιτοφροσύνης, συλ- 
λαμβάνοντας δυνατότητες θεσμών, 
που προεικονίζουν τις επερχόμενες 
κοινότητες του αύριο. 

Η σύγχρονη παγκοσμιοποιημένη 
πολιτειακή διαχείριση, έχοντας απο- 
διοργανώσει το έθνος-κράτος, του 
στερεί αρμοδιότητες, αποδίδοντάς 
τες στους θεσμούς της παγκόσμιας 
αγοράς. Η υποχώρηση του κρατι¬ 
κού μοντέλου διαχείρισης, έχοντας 
σήμερα απελευθερώσει στη δίνη 
της ιστορίας ολοκληρωτικές τακτικές 
παγκόσμιου συγκεντρωτισμού, εξαί¬ 
ρεσης και αποκλεισμού, αποδεσμεύει 
ταυτόχρονα και αύρες ελευθερίας, 
διευρύνοντας τις δυνατότητες για 
ουσιαστικά πεδία δημόσιου διαλόγου 
σε πόλεις, τοπικά κέντρα και περιφέ¬ 
ρειες. Η διάρρηξη της διάκρισης δη- 
μοσίου-ιδιωτικού και οι προσπάθειες 
επανασημασιοδότησηςτου δημοσί¬ 
ου, σηματοδοτούν την επιστροφή 
της πολιτικής στους πραγματικούς 
δρώντες του κοινωνικο-ιστορικού συ¬ 
γκείμενου, στη δημιουργική φαντασία 
των ανθρωπίνων υποκειμενικοτήτων 
που εδράζεται στους ελεύθερους και 


συνεργατικούς κόμβους τοπικών 
κοινοτήτων, ικανών να συντονίζονται 
μεταξύ τους αδιαμεσολάβητα και να 
δημιουργούν πυκνώσεις τοπικών και 
συλλογικών δικτύων. Αν η επικρά¬ 
τηση του παγκόσμιου καπιταλισμού 
και η υιοθέτηση του φαντασιακού 
της διαρκούς μεγέθυνσης και του 
καταναλωτισμού, σάρωσε χιλιάδες 
τοπικές παραδόσεις, η σημερινή 
αμφισβήτηση της ηθικής της απο- 
τελεσματικότητας, της λογικής της 
προόδου και της αέναης ανάπτυξης, 
επινοεί νέες τοπικές αφηγήσεις σε 
αρμονία με το περιβάλλον. Αυτή 
όμως η ενδυνάμωση της τοπικής 
εξουσίας, δεν συνάδει με την τοπι¬ 
κή αυτοδιοίκηση, η οποία και καθί¬ 
σταται διαρκώς όλο και πιο έωλη. 
Όσοι σήμερα δεν προβαίνουν σε 
απαντήσεις στα μεγάλα ερωτήματα, 
που παραμένουν ανοικτά, όπως η 
κρίση εκπροσώπησης και τα όρια 
της αυτοδιοίκησης, κλείνουν το μάτι 
σε νέες ηγεμονίες, αποκλεισμούς και 
αναπτυξιακές διαδρομές. 

Ο θεσμός της τοπικής αυτοδι¬ 
οίκησης ενσαρκώνει μια επέκταση 
της κρατικής διοίκησης σε τοπικό 
επίπεδο. Οι όροι και οι δομές του 
Καλλικράτη, διέλυσαν ακόμα και τα 
τελευταία ψήγματα ή υπόνοιες αποκε¬ 
ντρωμένης αυτοδιοίκησης. Η άμεση 
εξάρτησή της από την κεντρική εξου¬ 
σία, την υποβιβάζει σε έναν θεσμό 
με επιτελικό ρόλο, σε υλοποιητή των 
κυρίαρχων αποφάσεων. Η δημοτική 
αρχή της Β.Α Χαλκιδικής δεν έχει, 
ούτε είχε, καμία δικαιοδοσία για την 
άδεια της εξόρυξης, απλά ταυτιζόταν 
και υλοποιούσε. Όποιες πάλι τοπι¬ 
κές αρχές διαφωνούν με τα κρατικά 







παραγγέλματα, διολισθαίνουν στο 
περιθώριο, χωρίς ουσιαστικό λόγο 
επί των εξουσιαστικών επιταγών 
για τα κυρίαρχα τοπικά ζητήματα. 
Η διαδημοτική κοινή δράση ενάντια 
στην ιδιωτικοποίηση του πρώην αε¬ 
ροδρομίου του Ελληνικού, στέκεται 
σήμερα αποσβολωμένη απέναντι 
στο απευθείας ξεπούλημα του αερο¬ 
δρομίου στη ίαπιάο ΟΘνοΙοριποπί, 
καθώς βρέθηκε εκτοπισμένη από 
την κυβερνητική ετυμηγορία. Όσοι 
κατάφεραν να εκλάβουν τον δημόσιο 
χώρο ως κοινό έδαφος προς κοινω¬ 
νική αυτοθέσμιση, χωροθετώντας μια 
σφαίρα ανασκευής του χωροχρόνου 
της καθημερινότητας και των όρων 
της κυριαρχίας, σφυρηλάτησαν δε¬ 
σμούς, που κατοχύρωναν τον χώρο 
ως ελεύθερο δημόσιο και κοινωνι¬ 
κό. Η δυνατότητα των κοινωνικών 
κινήσεων να διαπλάθουν σχέσεις 
κοινοτικής αυτονομίας με πολιτική 
έκφραση, χωρίς να απευθύνονται 
στις κρατικές δομές, εγγράφεται σε 
ένα ρεύμα συνολικής αμφισβήτησης 
και συλλογικής δημιουργίας που εξυ¬ 
φαίνει μια νέα αμεσο-δημοκρατική 
κοινοτική διάρθρωση. 

Οι κοινωνικοί μετασχηματισμοί, οι 
αντιστάσεις καθώς και η ενδεχόμενη 
ριζοσπαστικοποίηση της αυτοδιοίκη¬ 
σης δεν μπορούν να ερμηνεύονται 
στα πλαίσια ενός νοηματικού κλει¬ 
σίματος, όπου εντάσσει τον ρου 
της κοινωνικής πραγματικότητας 
σε στρεβλωτικές, ιδεολογικές πε¬ 
ριφράξεις. Μόνο η ανοικτότητα του 
νοήματος και η συμμετοχή στις κοι¬ 
νωνικές διεργασίες μας επιτρέπουν 
την χάραξη πραγματικού πολιτικού 
σχεδίου, ικανού να τρέφεται και να 


προάγεται από την κοινωνικο-ιστορι- 
κή πραγματικότητα. Η αποσάθρωση 
του κοινωνικού κράτους και η μη 
ενσωμάτωση, ανεγείρουν ένα κράτος 
εκτάκτου ανάγκης για τη δημόσια 
ασφάλεια. Η επέκταση της κρατικής 
πρόνοιας στην τοπική αυτοδιοίκηση, 
αντικαθίσταται σήμερα σε δήμους και 
περιφέρειες από έργο κοινωνικής 
αλληλεγγύης σε μια προσπάθεια 
των δημοτικών αρχών να περιορί¬ 
σουν ή να ηγηθούν των αυτόνομων 
κοινωνικών κινήσεων, έργο το οποίο 
μάλιστα τις περισσότερες φορές 
ανατίθεται στους κερδώους εθε- 
λοντισμούς των ΜΚΟ, που έχουν 
ουσιαστικά αναλάβει τον ρόλο της 
δημοτικής εξουσίας. Οι επιδιώξεις 
όμως αυτές, σκοντάφτουν μπροστά 
στο πλέγμα των σχέσεων αυτενέρ¬ 
γειας, που έχει οικοδομηθεί από τα 
κάτω και διατείνεται πως μπορεί και 
μόνο του, καταφέρνοντας να απο- 
σπάσει ουσιαστικά αυτόν τον χώρο 
οριζόντιας οργάνωσης εναλλακτικών 
δομών. Πού στοχεύει σήμερα η άνευ 
όρων κατάληψη της δημοτικής εξου¬ 
σίας, τη στιγμή που έχει διανοίξει η 
δυνατότητα για τα κινήματα πολιτών 
να αυτονομηθούν και να παράξουν 
τους όρους μιας νέας συμβίωσης 
στην πόλη; Κοινωνικά ιατρεία και 
παντοπωλεία, απόπειρες κοινωνι¬ 
κοποίησης της παιδείας, απευθείας 
διαθέσεις προϊόντων, σκηνοθετούν 
σενάρια κοινωνικών σχέσεων σε 
ρήξη με την αντιπροσώπευση, χαρ¬ 
τογραφώντας τους νέους φορείς της 
αυτοδιοίκησης. 

Το πραγματικό επίδικο, που ίσως 
και για πρώτη φορά διατρέχει τον 
δημόσιο διάλογο, είναι η διεύρυνση 


της έννοιας της αυτοδιοίκησης σε 
όλες τις πτυχές της ζωής ως ελεύ¬ 
θερης κοινωνικής αυτοδιοίκησης 
και τοπικής κοινωνικής αυτονομίας. 
Σίγουρα, η διάχυτη αμφισβήτηση 
δεν μπορεί να εκφραστεί μέσω ενός 
μονήρους αντιεκλογικού αισθήματος, 
καθώς θα εγκλωβίζεται στο δίλλημα 
μιας ολικής ανατροπής έναντι μιας 
συνεχούς μεταρρυθμιστικής αλλοτρί¬ 
ωσης. Ωστόσο, η διακαής επιθυμία 
της αριστερός να αναλάβει τις αυτο- 
διοικητικές θεσμικές αρχές χωρίς να 
διεξάγει καμία κριτική στους ίδιους 
τους θεσμούς, θα αιχμαλωτίζεται σε 
μια απονενοημένη προσπάθεια πο¬ 
λιτικής ηγεμονίας και αναπαραγωγής 
ενός κομματικού και γραφειοκρατικού 
συσχετισμού, την στιγμή που η 
κοινωνική αναμέτρηση διενεργείται 
στη βάση του κοινωνικού ιστού με 
το εύρος των ανοιχτών ζητημάτων 
να είναι πολλαπλό. Όποια τοπική 
δομή θα επιζητά την εξουσία χωρίς 
να επιχειρεί να την αποδώσει στις 
τοπικές αυτοθεσμίσεις, θα αναπα¬ 
ράγει στο διηνεκές τον διαχωρισμό 
της με τη κοινωνία. Η διερώτηση που 
ανακύπτει, εντοπίζεται στη συγκρό¬ 
τηση αιτημάτων, εκπορευόμενων 
από την κοινωνία, που αναζητούν 
τρόπους εφαρμογής μέσα από την 
κοινωνία. Κινήσεις αποτροπής των 
σχεδίων των ενεργειακών λόμπι 
για την κατασκευή υδροηλεκτρικών 
φραγμάτων, προτάσεις για κοινω¬ 
νική διαχείριση των απορριμμάτων, 
τοπικά δημοψηφίσματα, όπως στη 
Θεσσαλονίκη, ενάντια στην ιδιω¬ 
τικοποίηση του νερού, ελεύθεροι 
κοινωνικοί χώροι, συνεργατικά και 
αλληλέγγυα οικονομικά εγχειρήματα, 
σκιαγραφούν μια συνολική προ¬ 
σπάθεια επαναθέσμισης των όρων 
της ζωής σε μια διαρκή συντακτική 
κίνηση μέσα στην πόλη. Οι πυρήνες 
κοινοτικής αυτονομίας βρίσκονται 
ήδη εδώ ενώ οι νέοι φορείς μιας 
αμεσο-δημοκρατικής αυτοδιοίκησης 
ριζώνουν στις ρωγμές της σημερινής 
μετάβασης. Ο δρόμος έχει ανοίξει 
και εμείς θα τον διαβούμε μέσα από 
μια ευρεία συμμετοχή και διαρκή 
αυτοθέσμιση ενάντια στη νοσηρή 
λογική της ανάθεσης. 

(1) Παράφραση από ” Πράκτορες του 
Χάους, Νόρμαν Σπίνραντ, Εκδόσεις 
Τρίτων, Αθήνα 1997 " 






ΠΟΛΙΤΙΚΗ 



Υ περβολή υποδηλώνει ο 
τίτλος αλλά συνηθίζεται 
για γεγονότα, που συμ¬ 
βαίνουν σπανίως η δεν 
πρόκειται να συμβούν. Η υπερβολή 
είναι στον όρο εξουσία. Η Αριστερά 
βρίσκεται με βάσιμες ελπίδες στα 
πρόθυρα να κερδίσει την πλειοψη- 
φία στις εκλογές και να σχηματίσει 
κυβέρνηση και όχι να πάρει η να 
κατακτήσει την εξουσία. Κυβέρνηση 
και εξουσία είναι διαφορετικά πράγ¬ 
ματα. Η κυβέρνηση είναι μια στιγμή 
της εξουσίας και η απόσταση μεταξύ 
των δύο δομών (κυβέρνησης, εξου¬ 
σίας) από άποψη ισχύος πολιτικής, 
πολιτισμικής και κοινωνικής, είναι 
τεράστια. Αλλά και από άποψη 
«νομιμότητας» διαφοροποιούνται οι 
νομιμοποιητικοί παράγοντες. Άλλες 
κοινωνικές δυνάμεις, άλλα υποκεί¬ 
μενα και άλλα φαντασιακά νοήματα 
νομιμοποιούν μια εξουσία και άλλα 
την κυβέρνηση, η οποία πληρούται 
«νομικά» στον κοινοβουλευτισμό με 
έναν «λαό», ο οποίος είναι ήδη μια 
θεσμισμένη κατηγορία στα πλαίσια 
της υπάρχουσας εγκαθίδρυσης. 
Φυσικά, η κυβέρνηση διαχειρίζεται 
την εξουσία αλλά η εξουσία έχει 
ήδη εγκαθιδρυθεί και η διαχείρισή 
της απαιτεί αντίστοιχους πολιτι¬ 
κούς τρόπους, ρόλους, κανόνες. Η 

Η Αριστερά Μπροστά 

στην Εξουσία 


ίδια σχέση μεταξύ κυβέρνησης και 
εξουσίας ισχύει και στην περίπτωση 
που η κυβέρνηση ακολουθεί μια 
εξουσία, η οποία έχει κατακτηθεί, 
και λειτουργεί είτε σαν «κερασάκι 
στην τούρτα» είτε σαν πραγματική 
διαχειριστική δομή, σε πλήρη αντι¬ 
στοιχία με την εξουσία. 

Θα διερωτηθεί κανείς, και δικαίως, 
η περίπτωση της αριστερός δεν 
έχει έναν αριθμό αφαιρέσεων να 
ενσταλάξει σε μια κυβερνητική προ¬ 
σπάθεια, έτσι ώστε να δοθεί ένας 
αριστερός τόνος και στην εξουσία; 
Αν δεν διαθέτει και η αριστερά καμιά 
αφαίρεση, τότε τι Αριστερά είναι; 
Μήπως επειδή έχουν αφυδατωθεί 
οι αφαιρέσεις λόγω των διαψεύσεων 
που υπέστησαν ή μήπως επειδή 
δεν υπάρχουν αφαιρέσεις στην 
αγορά; Λοιπόν και τα δύο συμβαί¬ 
νουν. Και η αφυδάτωση ισχύει και 
στην μετανεωτερική εποχή έχουμε 
εισέλθει, όπου η ιδεολογική πολιτική 
δεν θα μπορεί να καλύπτει τα πολι¬ 
τικά ελλείμματα της εμπειρίας. Αυτό 
σημαίνει ότι οι αφαιρέσεις έχουν 
αντικατασταθεί από τα αισθητά 
σχέδια, τα οποία έχουν αναχθεί 
σε σημαντικά πολιτικά εργαλεία 
και ίσως μοναδικά. Όπως ακρι¬ 
βώς συνέβη, ας πούμε, μετά τον 
μεσαίωνα, όπου, αντιστοίχως, το 
θεοκρατικό φαντασιακά αντικατέ¬ 
στησαν οι μοντέρνες αφαιρέσεις. Η 
αριστερά λοιπόν ή θα έχει σχέδιο ή 
θα προσφεύγει στις ανέξοδες αφαι¬ 
ρέσεις του παρελθόντος, είτε για να 
καλύψει τρέχοντα πολιτικά ελλείμ¬ 
ματα είτε προς τέρψη του μικρού 
αριστερού ακροατηρίου. Υπάρχει 
όμως και μια μικρή περίπτωση όπου 
η αριστερά δεν χρειάζεται να κάνει 
τίποτα, προκειμένου να δικαιωθεί. 
Στην περίπτωση μιας άγαρμπης και 
«αδέξιας» αντίδρασης της δεξιάς, 


- Νώντας Σκυφτούλης 

που στην Ελληνική της εκδοχή συ¬ 
νηθίζονται οι πανικόβλητες πολιτικές 
ανωμαλίες. Αυτό θα το ευχόμασταν 
και εμείς για άλλους λόγους. Δεν 
μιλάμε για αντιδράσεις τύπου Χιλή 
1973, που θα επανανομιμοποιούσε 
ακόμα και ένα καλό αντάρτικο, αλλά 
για ελαφρότερες καταστάσεις, που 
θα νομιμοποιούσαν τον Σύριζα ως 
ηγεμονικό κοινοβουλευτικό δημο¬ 
κρατικό κόμμα. 

Η Αριστερά στην κυβέρνηση η στην 
εξουσία δεν είναι ούτε πρωτάρα 
ούτε αθώα. Η ιστορία φέρθηκε στην 
Αριστερά με γαλαντομία, επιτρέπο¬ 
ντας της να εφαρμόσει το σύνολο 
των αφαιρέσεων όλων των τάσε¬ 
ων - και όταν λέμε όλων εννοούμε 
όλων. Εδάφη σε όλες τις ηπείρους, 
εξουσία με όλους τους τρόπους, με 
αποτέλεσμα ο κάθε άνθρωπος στον 
συγκεκριμένο πλανήτη μπορεί να 
έχει άποψη και μάλιστα εμπειρική 
για την αριστερά. Άρα η αριστερά 
στην εξουσία ή στην κυβέρνηση 
ή στην αντιπολίτευση υπήρξε και 
μάλιστα για πολλά χρόνια. Σκοπός 
μας δεν είναι να μιλήσουμε για την 
ιδεολογική αριστερά. Αλλά για την 
σημερινή αριστερά, όπου το σύνολο 
των ιδεολογικών της αφαιρέσεων 
δεν είναι ικανές να την βοηθήσουν 
στην εξασφάλιση γοήτρου ή πολι¬ 
τικής ισχύος. 

Όπως και να έχουν τα πράγματα, 
στην Αριστερά «έμειναν» κάποιες 
αφαιρέσεις του παρελθόντος και 
ενσωματώθηκαν στην εμπειρία της 
και αποτελούν έκτοτε πολιτικές επι¬ 
λογές και θέσεις της Αριστερός, την 
οποία και προσδιορίζουν. Είναι με 
άλλα λόγια κάποιοι βασικοί άξονες 
που χαρακτηρίζονται ως αριστεροί 
και με αυτούς πορεύεται η Αριστερά 
σε όλο το έδαφος του πλανήτη, 





βεβαίως και στην Ελλάδα. Η γνώμη 
μας εδώ είναι ότι αυτοί οι άξονες 
δεν είναι αριστεροί από μόνοι τους 
αλλά, αφού η Αριστερά τους θεωρεί 
ως τέτοιους, ας περισσέψει η γνώμη 
μας. Αναφέρουμε λοιπόν μερικούς 
πυρηνικούς άξονες που βρίσκονται 
στο ϋΝΑ της Αριστερός είτε είναι 
στην Εξουσία είτε είναι στην Κυ¬ 
βέρνηση είτε είναι ιδεολογική είτε 
είναι υλιστική. 

Πρώτον : Ο Κρατισμός. Απέναντι 
στην Ιδιωτικοποίηση, που είναι 
βασι κό π ρότα γμ α το υ ο ι κο νο μ ι κο ύ 
φιλελευθερισμού, η απάντηση της 
Αριστερός είναι η Κρατικοποίηση. 
Το γιατί η Κρατικοποίηση είναι Αρι¬ 
στερό πρόταγμα έχει να κάνει με 
ιστορικούς λόγους, που ανάγονται 
στην προσπάθεια εφαρμογής του 
ΥΠΑΡΚΤΟΥ περισσότερο και λιγό¬ 
τερο στις θεωρήσεις του μακρινού 
συγγενή Κάρλ Μαρξ. Στην περί¬ 
πτωση της Ελλάδας θα κινδύνευε 
σοβαρά ο παλιός Κ Καραμανλής 
και φυσικά ο Α Παπανδρέου να 
χαρακτηριστούν ακροαριστεροί με 
βάση το κριτήριο της Κρατικοποί¬ 
ησης. Το ΝΕΡΟ, η ΕΝΕΡΓΕΙΑ, οι 
«επενδύσεις», το ΠΑΝΕΠΙΣΤΗΜΙΟ, 
στο Κράτος. Αυτή είναι τελικά η 
Αριστερή θέση παρά το γεγονός ότι 
έχει ήδη αναδυθεί ο διαφωτισμός 
του ΔΗΜΟΣΙΟΥ, του ΚΟΙΝΟΥ ΑΓΑ¬ 
ΘΟΥ, που σκόπιμα συγχέεται με 
το ΚΡΑΤΙΚΟ. 

Δεύτερον: Η Ανάπτυξη. Ε, αυτό για 
την Αριστερά είναι βασικός άξονας 
πάνω στην κίνηση των ιστορικών 
νόμων, όπου οι παραγωγικές δυνά¬ 
μεις θα ανατρέψουν τις υπάρχουσες 
παραγωγικές σχέσεις. Ένα φαντασι- 
ακό κατευθείαν από τον Μαρξ. Και 
η Ελληνική Αριστερά έχει ταλανιστεί 
γύρω από το διερώτημα της ανά¬ 
πτυξης ανά καιρούς, αφού αποτελεί 
και για τη Δεξιά κυρίαρχο πρόταγμα. 
Αριστερός η Δεξιός εκσυγχρονι¬ 
σμός, Αριστερά η Δεξιά ανάπτυξη, 
Ανάπτυξη για ποιόν; Αυτά και άλλα 
παρεμφερή διλλήματα - ερωτή¬ 
ματα κοσμούσαν για χρόνια τον 
αριστερό λόγο. Ο καπιταλισμός, 
παρά τα ερωτήματα της Αριστερός, 
έφτασε σε ένα σημείο την ανά¬ 
πτυξη, όπου ο πλανήτης φάνηκε 
πεπερασμένος, για να συνεχίσει 



με τους ίδιους ρυθμούς η ανάπτυξη 
και τέθηκε το ζήτημα της αποανά- 
πτυξης, της απομεγέθυνσης. Και 
τίθεται το ερώτημα. Η ανάπτυξη 
ή η αποανάπτυξη είναι αριστερό 
πρόταγμα; Η κάτι πιο γενικό για να 
επιφέρουμε μεγαλύτερη σύγχυση. 
Τι είναι Αριστερό και τι Δεξιό στην 
προκειμένη περίπτωση; 

Τρίτον: Η Ευρώπη. Η Αριστερά 
στην Ελλάδα και κυρίως η τάση 
που εκπροσωπεί ο Σύριζα πρό¬ 
βαλλε μόνιμα και σταθερά τον Ευ¬ 
ρωπαϊκό προσανατολισμό από 
τον ευρωκομουνισμό μέχρι σή¬ 
μερα. Και πράγματι όλες οι ιδέες 
και οι αφηγήσεις της Αριστερός, 
συμπεριλαμβανομένων και των 
κομμουνιστικών, είναι παραγωγή 
του Ευρωπαϊκού πνεύματος στην 
προσπάθεια αποκατάστασης του 
αισθητού κόσμου. Μπορεί όμως 
για πολιτικούς λόγους ετεροκαθο- 
ρισμού σήμερα να φαίνεται αντιευ- 
ρωπαικού προσανατολισμού κάτι το 
οποίο έκανε και ο Α Παπανδρέου, 
χωρίς να είναι αριστερός. Σήμερα 
υπάρχει και ο ευρωσκεπτικισμός, ο 
εθνοκεντρισμός και άλλα παράγω- 
γα της εμπειρίας του κλειστού, τα 
οποία είναι Δεξιού προθήματος. Η 
Αριστερά πως θα διακριθεί σε αυτό 
το περιβάλλον; Να διαπιστώσουμε 
όμως ότι υπάρχει και κάτι πέρα 
από την Ευρώπη, ένας σύγχρονος 
αντικαπιταλιστικός διαφωτισμός 
που μας απαλλάσσει από λαϊκίστικα 
διλλήματα. 

Τέταρτον: Ο περίφημος ιστορι¬ 
κός συμβιβασμός έχει επιβληθεί 
ή μάλλον έχει γίνει αποδεχτός ντε 
φάκτο. Αυτό σημαίνει ρητά και κα¬ 
τηγορηματικά ότι από την Αριστερά 
δεν τίθεται θέμα ανατροπής του 
καπιταλισμού αλλά διαχείρισής 
του. Ο καπιταλισμός με ανθρώπινο 
πρόσωπο αντικατέστησε τον σοσια¬ 
λισμό με ανθρώπινο πρόσωπο. Και 
η όποια αγανακτισμένη αντιπολίτευ¬ 
ση σε αυτό το πλαίσιο διεξάγεται. 
Αυτή η διαπίστωση γίνεται για το 
συμπέρασμα που ακολουθεί. Δεν 
χρειάζεται να συγκυβερνήσει με τη 
Δεξιά, προκειμένου να συμβιβαστεί 
ιστορικά. Αλλά είναι Αριστερό το αί¬ 
τημα για ανθρώπινο καπιταλισμό με 
κευνσιανή οικονομική πολιτική; 


Μακριά από κάθε παρελθοντολο¬ 
γία μπροστά μας έχουμε μια νέα 
αριστερά που αναδύθηκε με συ¬ 
γκεκριμένους όρους. Ο Σύριζα είναι 
αυτός που κατόρθωσε να εκφράσει 
εκλογικά το σύνολο της «κοινωνικής 
αριστερός» και να αποκαταστήσει 
μια ιστορική «αδικία» Ελληνικής 
ιδιαιτερότητας. Δηλαδή να επα- 
νακτήσει τους ψηφοφόρους του 
ρεύματος της ΕΔΑ και να συνδεθεί 
με αυτό το ρεύμα, ενσωματώνοντας 
φυσικά τον ιστορικό συμβιβασμό. 
Με λίγα λόγια η Λαϊκή Αριστερά είναι 
μια επίκληση πολιτικού νοήματος, 
που ο Σύριζα το χρειάζεται και προς 
τα εκεί προσανατολίζεται. Τώρα στο 
ερώτημα αν η Λαϊκή Αριστερά θα 
«τραβήξει» τον Σύριζα ή ο Σύριζα 
την Λαϊκή Αριστερά η απάντηση 
είναι στο δεύτερο σκέλος στο βαθμό 
που θέλει ο Σύριζα να επιβιώσει. 

Επίσης θα καλεστεί άμεσα να απα¬ 
ντήσει σε συγκεκριμένα ζητήματα 
και κυρίως να πάρει θέση ενάντια 
στις προηγούμενες αφαιρέσεις του, 
ακόμα να πείσει γιατί η «αναγκα¬ 
στική» θέση της κρατικοποίησης 
είναι αριστερή και ακόμη για τις 
θέσεις της απέναντι στην ανάπτυξη, 
στην οικολογία, στα κινήματα, στο 
μεταναστευτικό, στην αναδιανομή, 
στην ΕΕ. Αυτό λοιπόν το σύνολο 
των σχεδίων που απαιτεί η λαϊκή 
αριστερά ο Σύριζα θα πρέπει να 
αποδείξει ότι τα σχέδιά του είναι 
αριστερά αλλά θα βολευόμασταν 
να αποδείξει, αν είναι σχέδια. Γιατί 
εδώ στην προκειμένη περίπτωση 
του Σύριζα ο Κομμουνισμός ως 
καθολική αφαίρεση δεν υπάρχει 
παρά μόνο για πολύ εσωτερικούς 
καταναλωτισμούς και η έλλειψη της 
επίκλησής του θα τον δυσκολεύει 
στα ελλείμματα της εμπειρίας του. 
Ας «πετάει» και κανένα κομμουνιστι¬ 
κό, καλύπτοντας ένα μικρό έλλειμμα, 
δεν θα το παρεξηγήσει κανένας, 
αλλά αυτό δεν θα είναι σωτήριο. 
Η συγκεκριμένη θέση της Αριστε¬ 
ρός στη σύγχρονη μετανεωτερική 
κοινωνία αλλά και το πολιτικό και 
νοηματικό σχέδιο δεν καλύπτονται 
με τις ασπιρινούλες της κορυφαίας 
αφαίρεσης του μαρξισμού - λενινι¬ 
σμού ή με τις όποιες αναπαυτικές 
αφηγήσεις του παρελθόντος. 




ΠΟΛΙΤΙΚΗ 




Αυτόνομα Κινήματα και Εξουσία 

Θοδωρής Καρυώτης, Αντώνης Μπρούμας 


"[...] για μας το περιεχόμενο του 
επαναστατικού προτάγματος εί¬ 
ναι να γίνουν οι άνθρωποι ικανοί 
να παίρνουν στα χέρια τους τις 
υποθέσεις τους και το μόνο μέσο 
για να αποκτήσουν αυτή την 
ικανότητα είναι να παίρνουν τις 
υποθέσεις τους στα χέρια τους 
όλο και περισσότερο". 

Καστοριάδης (1979). 

[...] Αυτό που αναδύεται είναι μια 
εναλλακτική κοινωνία : ο σκοπός 
είναι η εξουσία, όχι η κρατική 
εξουσία, αλλά οι άνθρωποι να 
αυτο-οργανώνονται πάνω σε 
διαφορετικές κοινωνικές σχέσεις 
ως συλλογική μη διαχωρισμένη 
εξουσία (ΖΐόοοΙτϊ 2010 : 44). 

Η Κοινωνική Αναμέτρηση Σήμερα 

Η κοινωνική αναμέτρηση διεξάγεται 
σήμερα με πολεμικούς όρους. Η 
καπιταλιστική κυριαρχία επιλύει 
τις σύγχρονες αντιφάσεις της με 
ραγδαίους μετασχηματισμούς του 
κοινωνικού. Η εύρεση των νέων 
ισορροπιών αποτελεί ακόμη ζη¬ 
τούμενο, που θα απαντηθεί με την 
αλλαγή ή μη των συσχετισμών 
δύναμης από την είσοδο των από 
κάτω στο προσκήνιο της πολιτικής. 
Σε αυτό το κοινωνικό - ιστορικό 
πλαίσιο αναδύεται στην Ευρώπη 
το ενδεχόμενο κυβερνήσεων της 
αριστερός, με προμετωπίδα την 
Ελλάδα (ΣΥΡΙΖΑ) και την Ισπανία 
(Ροάθτποβ), ως αντιπαραβολή στο 
ενδεχόμενο ενός νεοφιλελεύθερου 
αυταρχισμού, κοινωνικά παγιωμέ- 
νου σε εθνικιστικές βάσεις. 

Οι περίοδοι καθεστωτικής κρίσης 
αποτελούν στιγμές κοινωνικού αντα¬ 
γωνισμού, όπου οι θέσεις των αντι- 


τιθέμενων κοινωνικών δυνάμεων 
ρευστοποιούνται. Στην παρούσα 
κρίση τα αυτόνομα κινήματα ανα¬ 
δύονται μέσα από τις σύγχρονες 
αντιφάσεις του καπιταλισμού ως 
τα κύρια συλλογικά υποκείμενα 
με δυνατότητες για ριζοσπαστικές 
συνθέσεις και κοινωνικές αλλαγές. 
Αποτελούν τον βασικό αντίπαλο 
της καπιταλιστικής κυριαρχίας στη 
σύγχρονη κοινωνική αναμέτρηση, 
με τις εξελίξεις στα κοινοβούλια 
αλλά και οπουδήποτε αλλού να 
αποτελούν ουσιαστικά αντανάκλαση 
της άμπωτης ή της παλίρροιας των 
κινημάτων. Εντούτοις, δομούνται 
ως υποκείμενα με όρους, που για 
την ώρα αδυνατούν να ανοίξουν 
απελευθερωτικές προοπτικές σε 
μακρο - κοινωνικό επίπεδο και, 
τελικά, έτσι να σηκώσουν το βάρος 
της αναμέτρησης. Μοιραία λοιπόν, 
μεγάλα κομμάτια των καταπιεζόμε- 
νων εναποθέτουν τις ελπίδες τους 
σε μία αριστερή διαμεσολαβητική 
προοπτική με πεδίο πάλης και τε¬ 
λικό ορίζοντα τα αποσυντιθέμενα 
έθνη - κράτη. 

Ως κοινωνικοί αγωνιστές, με συ¬ 
νείδηση ότι ο κόσμος που θέλουμε 
μπορεί να έρθει μόνο με αγώνες 
από τα κάτω, έχουμε χρέος να 
ασχοληθούμε σοβαρά με το ενδεχό¬ 
μενο αριστερής διακυβέρνησης για 
δύο λόγους. Πρώτον, γιατί πρέπει 
να αναστοχαζόμαστε διαρκώς πάνω 
στις ανεπάρκειες των αυτόνομων 
κινημάτων, που ένα τέτοιο ενδε¬ 
χόμενο αναδεικνύει. Και δεύτερον, 
επειδή ένα τέτοιο ενδεχόμενο είναι 
δίκοπο μαχαίρι, αφού, αν πληρωθεί, 
μπορεί μερικώς να αναδιατάξει τον 
κοινωνικό ανταγωνισμό, δίνοντας 
ζωτικό χώρο στα κινήματα στην 
αναμέτρηση με την καπιταλιστική 


κυριαρχία, αλλά, κυρίως, μπορεί 
να δημιουργήσει -όπως συμβαίνει 
ήδη- τάσεις ενσωμάτωσης και αφο¬ 
μοίωσης των κινημάτων στις λογικές 
της κρατικής διαχείρισης. 

Αριστερή Γραφειοκρατία και Κρά¬ 
τος 

Στη θεωρία η σχέση της κομμουνι¬ 
στικής αριστερός με το κράτος προ¬ 
βάλλεται πάντοτε ως εργαλειακή. 
Η κατάληψη του αστικού κράτους 
παρουσιάζεται ως αναγκαίο κακό 
στον δρόμο για την εργατική εξου¬ 
σία. Με την έφοδο στα χειμερινά 
ανάκτορα ξεκινά ο μετασχηματισμός 
του κράτους - κόμματος της αστικής 
τάξης σε μία εργατική δημοκρατία 
-δικτατορία του προλεταριάτου. Η 
εργαλειακή όμως αυτή προσέγγιση 
του κράτους βυθίζεται ήδη σε επί¬ 
πεδο θεωρίας μέσα στις αντιφάσεις 
της. Ακόμη και στις πιο εκλεπτυσμέ¬ 
νες εκδοχές της αδυνατεί να δώ¬ 
σει απαντήσεις στο ποιος θα είναι 
ο ρόλος της γραφειοκρατίας του 
πρωτοπόρου κόμματος σε σχέση 
με την αυτονομία του κόσμου της 
εργασίας, ποιες είναι οι δυναμικές 
του φαινομένου της γραφειοκρατίας, 
που φυσικά δεν εντοπίζεται μόνο 
στα αστικά κράτη, και, τελικά, πως 
θα επιτύχει μια τέτοια μετάβαση, 
όταν τα μέσα που χρησιμοποιούνται 
είναι αντιδιαμετρικά αντίθετα από 
τον σκοπό. 

Η ιστορική όμως πράξη στη σχέση 
αριστερός και κράτους δεν ήταν 
ποτέ ούτε τόσο απλοϊκή ούτε και 
τόσο αθώα. Κατά τον 20ο αιώ¬ 
να σχεδόν στον μισό πλανήτη οι 
αριστερές γραφειοκρατίες, όπου 
ανελίχθησαν στην κρατική εξου¬ 
σία μέσα από τους αγώνες των 
εργατών, στα θεμέλια του αστικού 

κράτους οικοδόμησαν κράτη και 
μάλιστα κράτη διαχωρισμένα από 
τις κοινωνικές τάξεις που υποτίθε¬ 
ται ότι θα αποτελούσαν το κέντρο 
των αποφάσεων. Αλλά και όπου 
δεν τα κατάφεραν να καταλάβουν 
το αστικό κράτος και να οικοδομή¬ 
σουν πάνω σε αυτό τα δικά τους 
κράτη, οι αριστερές γραφειοκρατίες 
λειτούργησαν ως αυτό που νομο¬ 
τελειακά μόνο μπορούν να αποτε- 
λέσουν, όσο και αν σε επιμέρους 
περιπτώσεις οργάνωσαν στους 
μηχανισμούς τους ολόκληρα κοινω¬ 
νικά κομμάτια, δηλαδή ως δυνάμεις 
διαμεσολάβησης και ανάθεσης και 
όχι ως δόμηση του συλλογικού υπο¬ 
κειμένου του εργατικού κινήματος. 
Στην προσπάθεια δε να χτυπήσουν 
την στρατιωτική και πολιτική ισχύ 
του αστικού κράτους με τα ίδια του 
τα όπλα, έχτισαν τις οργανωτικές 
τους δομές, δηλαδή τα κόμματα 
“νέου τύπου”, με πολλά από τα 
στοιχεία της ιεραρχικής γραφειο¬ 
κρατίας του αστικού κράτους και 


του καπιταλιστικού τρόπου λήψης 
αποφάσεων στην παραγωγή. 

Από την παλίρροια των εργατικών 
κινημάτων, που ιστορικά ολοκληρώ¬ 
θηκε στον μεσοπόλεμο, μέχρι και 
σήμερα έχει κυλήσει πολύ νερό στο 
αυλάκι. Στην Ευρωπαϊκή και εγχώ¬ 
ρια συγκυρία της ενδεχόμενης ανέλι¬ 
ξης μίας αριστερής γραφειοκρατίας 
στην κρατική εξουσία η κατάληψη 
του κράτους δεν αντιμετωπίζεται 
πλέον καν εργαλειακά σαν αναγκαίο 
κακό, αλλά σαν στρατηγικός στόχος 
για την κοινωνική σωτηρία από τις 
επιπτώσεις που έχει επιφέρει ο 
νεοφιλελευθερισμός στον κοινω¬ 
νικό ιστό. Στη σύγχρονη αριστερή 
μυθολογία, το κράτος εκλαμβάνεται 
αρρήτως ως το τελευταίο οχυρό 
της πολιτικής απέναντι στη γιγά¬ 
ντωση της κοινωνικής εξουσίας 
του κεφαλαίου, και έτσι ουσιαστικά 
απεμπολούνται οι αναλύσεις περί 
της αστικής φύσης του. Η σύγχρονη 
λοιπόν αντίληψη της αριστερής 


γραφειοκρατίας για το κράτος εί¬ 
ναι πολλά βήματα πίσω ακόμη και 
από τις παλαιότερες λανθασμένες 
προσεγγίσεις, που ήδη κρίθηκαν 
ιστορικά ως καταστροφικές για την 
υπόθεση της απελευθέρωσης. Μην 
έχοντας μάλιστα μία πρόταση εξου¬ 
σίας για την - έστω μερική - ενί¬ 
σχυση των σύγχρονων δυνάμεων 
κοινωνικής εξουσίας που αντιτίθε- 
νται στην εξουσία του κεφαλαίου 
και πραγματώνουν στην πράξη 
νέους όρους σύνταξης της κοινής 
ζωής, η αντίληψη αυτή είναι πίσω 
ακόμη και από τις παρελθούσες 
πια σοσιαλδημοκρατικές εκδοχές 
της αριστερός, όσες τουλάχιστον 
διατηρούσαν κάποια ελάχιστη σχέ¬ 
ση με τον στρατηγικό στόχο του 
μετασχηματισμού της κοινωνίας. 

Τι όμως τελικά αντιπροσωπεύει η 
σύγχρονη σχέση που αναπτύσσεται 
ανάμεσα στην αριστερή γραφει¬ 
οκρατία και το κράτος; Δεν είναι 
τυχαίο πως το επιχείρημα της κοι- » 












νωνικής σωτηρίας μέσω της κατά¬ 
ληψης της κρατικής εξουσίας ελκύει 
μεγάλο μέρος των καταπιεζόμενων, 
που διατηρούν ακόμη την ανάμνηση 
των Δυτικών κρατών πρόνοιας και 
μία - αν και ελάχιστη - προσδοκία 
από συλλογικές κινητοποιήσεις ως 
μέσο ανάθεσης / πίεσης για υλικές 
απολαβές από τον βασικό φορέα δι- 
αμεσολάβησης του ανταγωνισμού, 
το κράτος. Οι σημερινές αριστερές 
γραφειοκρατίες σε γενικές γραμμές 
δεν προσπαθούν να αντιπροσω¬ 
πεύσουν την είσοδο του κοινωνικού 
παράγοντα στο προσκήνιο, δηλαδή 
τις κοινωνικές δυναμικές της ρήξης 
με την καπιταλιστική κυριαρχία και 
της δημιουργίας νέων όρων της 
κοινής ζωής, που είναι πια διάχυτες 
σε κάθε πτυχή του κοινωνικού και σε 
κάθε ήπειρο του πλανήτη. Αντίθετα, 
αποπειρώνται να αντιπροσωπεύ¬ 
σουν με όρους παλαιός κοπής τις 
προσδοκίες των συμπιεζόμενων 
μεσαίων κοινωνικών στρωμάτων 
να γυρίσουν στο καπιταλιστικό πα¬ 
ρελθόν του κράτους πρόνοιας, τότε 
που ο ανταγωνισμός διεξαγόταν 
περισσότερο με όρους κοινωνικής 
συναίνεσης παρά επιβολής. 

Εμείς, που γράφουμε αυτό το άρ¬ 
θρο, δεν απευθυνόμαστε στις φι¬ 
λόδοξες αριστερές γραφειοκρατίες 
του σήμερα να διορθώσουν κάποια 


αδιόρθωτα λάθη τους, που άλλωστε 
είναι εγγεγραμμένα στο άηα τους. 
Αντιθέτως, θέλουμε να καταδείξουμε 
τις αυταπάτες των συμπιεζόμενων 
κοινωνικών στρωμάτων, που αρ- 
νούνται να πάρουν εδώ και τώρα 
τα πράγματα στα χέρια τους. Επι¬ 
στροφή σε κάποιον πιο συμβατό 
με τον άνθρωπο καπιταλισμό με 
διαμεσολαβήσεις, αναθέσεις και 
κρατικές κοινωνικές μηχανικές δεν 
πρόκειται να υπάρξει. Τα σύγχρονα 
έθνη - κράτη διέρχονται σοβαρή 
κρίση, τόσο από την ισχυροποί¬ 
ηση και διάχυση της κοινωνικής 
εξουσίας του κεφαλαίου και των 
μη κρατικών δομών του, όσο και 
από τις εγγενείς αντιφάσεις τους 
ως θεσμών αντιπροσώπευσης. 
Σήμερα, περισσότερο από ποτέ, 
η κατάληψη του κράτους δε συ¬ 
νεπάγεται την κατάκτηση της κοι¬ 
νωνικής εξουσίας. Επιπλέον, η 
σύγχρονη αναμέτρηση διεξάγεται 
ανάμεσα στην ισχυροποιημένη 
κοινωνική εξουσία του κεφαλαίου 
και την κοινωνική αντιεξουσία των 
καταπιεζόμενων. Οι ριζοσπαστι¬ 
κές κοινωνικές αλλαγές του αύριο 
δεν περνούν μέσα από το αστικό 
κράτος και τους θεσμούς αντιπρο¬ 
σώπευσής του, αλλά μέσα από την 
ανατροπή και αποδιάρθρωση των 
κρατικών θεσμών και την ανάδυση 
κοινωνικών δομών εξουσίας εμ- 


μενών και αδιαχώριστων από την 
κοινωνία. Υπό αυτούς τους όρους 
η κατάληψη του αστικού κράτους 
από μία αριστερή γραφειοκρατία 
μόνο αρνητική μπορεί να αποβεί 
για τα αυτόνομα κινήματα, αν δεν 
διευρύνει τους ζωτικούς χώρους 
ανάπτυξής της κοινωνικής τους 
εξουσίας κόντρα στην εξουσία του 
συμπλέγματος εθνών κρατών / 
διεθνούς κεφαλαίου. 

Σε έναν ύστερο καπιταλισμό, που 
στηρίζεται σε νέα μέσα πειθάρ¬ 
χησης του πληθυσμού, όπως το 
χρέος και η τρομολαγνεία, η επα- 
νανοηματοδότηση της έννοιας της 
κοινότητας, το σπάσιμο της κοινω¬ 
νικής απομόνωσης, η δημιουργία 
οριζόντιων και συμμετοχικών δομών 
στηριγμένων στην ισότητα, την 
αλληλεγγύη και την αμοιβαία ανα¬ 
γνώριση, αποτελούν επαναστατικές 
πράξεις. Η γειτονιά, ο δρόμος, η 
πλατεία, έχουν -σε μεγάλο βαθμό- 
αντι καταστήσει το εργοστάσιο ως ο 
χώροι εκτύλιξηςτου κοινωνικού και 
ταξικού ανταγωνισμού. Τα νεότατα 
κινήματα δεν επιδιώκουν να μεταρ¬ 
ρυθμίσουν τις υπάρχουσες πολιτι¬ 
κές και οικονομικές δομές, αλλά να 
χτίσουν χιλιάδες μικρές εναλλακτι¬ 
κές στις ρωγμές του υπάρχοντος 
συστήματος, εκεί δηλαδή που οι 
καπιταλιστικές αξίες δεν μπορούν 
να επικρατήσουν. Στην εξατομίκευ- 
ση της καπιταλιστικής αγοράς και 
στην γραφειοκρατία του κράτους 
αντιπροτείνουν τη συλλογική διαχεί¬ 
ριση των κοινών αγαθών, μέσα από 
την αυτοοργάνωση των οριζόντιων 
κοινοτήτων που δημιουργούνται 
γύρω από αυτά. Οικοδομούν έτσι 
τις υλικές συνθήκες της πολιτικής 
αυτονομίας, την κοινωνική αναπα¬ 
ραγωγή που το κράτος και η αγορά 
αδυνατούν πλέον να εξασφαλίσουν, 
και δημιουργούν νέες φαντασιακές 
σημασίες κοινωνικής συνεργασίας, 
για να αντικαταστήσουν τις κυρίαρ¬ 
χες αξίες της ατομικής κοινωνικής 
ανέλιξης και υλικής ευημερίας. 

Αυτόνομα Κινήματα & Αριστερές 
Κυβερνήσεις: Πρόσφατα Ιστορικά 










Προηγούμενα 

Η παράδοση της αυτονομίας έχει 
γερές ρίζες στη Λατινική Αμερική, σε 
μεγάλο βαθμό λόγω της πολιτικής 
οργάνωσης των ιθαγενών πληθυ¬ 
σμών, με σημαντικότερο παράδειγμα 
τους Ζαπατίστας, άλλα και λόγω της 
δράσης μία πληθώρας κινημάτων 
που δεν επιλέγουν την πεπατημέ- 
νη οδό για τους αγώνες τους: τους 
ακτήμονες της Βραζιλίας, τα ανακτη¬ 
μένα εργοστάσια της Αργεντινής, το 
πόλεμο του νερού στη Βολιβία. Ενώ 
τα κινήματα αυτά γιγαντώθηκαν σε 
συνθήκες νεοφιλελεύθερης επέλα¬ 
σης, την δεκαετία που πέρασε βρέ¬ 
θηκαν αντιμέτωπα με μία σειρά από 
αριστερές κυβερνήσεις, προϊόντα και 
αυτές του κοινωνικού αναβρασμού 
που προκάλεσε η νεοφιλελεύθερη 
άλωση: από την μετριοπαθή σοσιαλ¬ 
δημοκρατία του Λούλα στη Βραζιλία 
ή του Κίρσνερ στην Αργεντινή, μέχρι 
πειράματα ριζοσπαστικού πολιτικού 
μετασχηματισμού όπως αυτά του 


Τσάβες στη Βενεζουέλα και -σε 
μικρότερο βαθμό- του Μοράλες 
στην Βολιβία. 

Ένα πρώτο εμφανές αποτέλεσμα 
της επικράτησης της αριστερός 
για τα κινήματα βάσης υπήρξε η 
άμβλυνση (αλλά όχι η οριστική 
παύση) της καταστολής. Η από¬ 
συρση της κυβερνητικής κάλυψης 
από τους τραμπούκους των γαιο¬ 
κτημόνων και τις παραστρατιω- 
τικές οργανώσεις, η μείωση των 
βασανισμών και των φυλακίσεων, 
σήμανε μία τεράστια αλλαγή για τα 
κινήματα αυτά, που πληρώνουν 
για την πολιτική τους δράση βαρύ 
φόρο αίματος. 

Μια άλλη θετική πτυχή ήταν η παύ¬ 
ση των πιο θεαματικών και κατα¬ 
στροφικών σχεδίων νεοφιλελεύ¬ 
θερης ανάπτυξης, και κυρίως της 
εξόρυξης μεταλλευμάτων. Ωστόσο, 
πολλές «προοδευτικές» κυβερνή¬ 
σεις, με πρόσχημα την «ανάπτυξη» 


επανέφεραν τα μεγαλεπήβολα σχέ¬ 
δια μεταμφιεσμένα σε «επενδύσεις 
εθνικού ενδιαφέροντος». Ένα γεγο¬ 
νός ελάχιστα γνωστό στη Δύση είναι 
ότι η άντληση πετρελαίου με την 
οποία ο Τσάβες μετέτρεψε την Βενε¬ 
ζουέλα σε τοπική υπερδύναμη είχε 
-και έχει- ως αποτέλεσμα μεγάλη 
περιβαλλοντική καταστροφή αλλά 
και -κυρίως- τον εκτόπισμά ή των 
αφανισμό ιθαγενών πληθυσμών. 
Είναι προφανές ότι οι κυβερνήσεις, 
ακόμα και όταν είναι αριστερές, 
παραμένουν προσηλωμένες στο 
καπιταλιστικό φαντασιακό της απε¬ 
ριόριστης ανάπτυξης. 

Η μεγαλύτερη, όμως, απειλή που 
παρουσιάζουν οι αριστερές κυβερ¬ 
νήσεις για τα κινήματα βάσης είναι 
η απώλεια της αυτονομίας τους. Οι 
αριστερές κυβερνήσεις θαυμάζουν 
τα κοινωνικά κινήματα για τις σχέ¬ 
σεις αλληλεγγύης που δημιουργούν 
στο εσωτερικό τους, για τη σύνδεση 
τους με την κοινωνία, για τη φα- » 





ντασία και δημιουργικότητα με την 
οποία λύνουν τα προβλήματα και, 
κυρίως, για το πόσο μεγάλες αλλα¬ 
γές μπορούν να προκαλέσουν με 
ανύπαρκτα ή ελάχιστα οικονομικά 
μέσα. Σε αυτή την κατεύθυνση, πολ¬ 
λές Λατινοαμερικάνικες κυβερνήσεις 
προσπάθησαν να εργαλειοποιή- 
σουν τα κινήματα για να ασκήσουν 
κοινωνική πολιτική, μετατρέποντας 
πολλούς από τους πιο εμφανείς και 
δυναμικούς αγωνιστές σε γραφειο¬ 
κράτες. Όχι μόνο δεν «εμπλουτίζε¬ 
ται» έτσι το κράτος με τη δυναμική 
των κοινωνικών κινημάτων, αλλά 
και αυτά υποτάσσονται στα σχέδια 
του, χάνουν τη δυναμική τους και 
συνήθως διαλύονται. Αντίστοιχη 
εμπειρία είχαμε στην Ελλάδα, όταν 
το «ριζοσπαστικό» ΠΑΣΟΚ με την 
άνοδό του στην εξουσία το 1981 
σήμανε το τέλος του μεταπολιτευτι¬ 
κού αναβρασμού και ενσωμάτωσε 
ένα μεγάλο μέρος της ευρύτερης 
αριστερός στη φαυλοκρατία που 
εγκαθίδρυσε. 

Η Άλλη Προοπτική - τα Σύγχρονα 
Αυτόνομα Κινήματα ως Συλλογι¬ 
κά Υποκείμενα για την Κοινωνική 
Αλλαγή 

Ωστόσο, τη στιγμή που γράφεται 
αυτό το άρθρο, έχει εμφανώς κλείσει 
ένας μεγάλος κύκλος κινητοποιήσε¬ 
ων στην Ελλάδα, που έχει αφήσει 
πίσω μία σημαντική παρακατα¬ 
θήκη αμεσοδημοκρατικών δομών 
(εργατικοί συνεταιρισμοί, τοπικές 
συνελεύσεις, κοινωνικά κέντρα, 
δομές αλληλεγγύης, κινήσεις υπε¬ 
ράσπισης των κοινών αγαθών, 
εγχειρήματα κοινωνικής και αλλη¬ 
λέγγυας οικονομίας), αλλά και μία 
μεγάλη κόπωση και απογοήτευση, 
αφού το πρόγραμμα της νεοφιλε¬ 
λεύθερης επίθεσης των τελευταίων 
χρόνων εκτελέστηκε κατά γράμμα 
παρά την έντονη προσπάθεια και 
το μεγάλο προσωπικό κόστος χι¬ 
λιάδων αγωνιστών. Η ματαίωση 
αυτή έχει βυθίσει τιςσυλλογικότητες 
σε εσωστρέφεια και έχει επιτρέψει 
σε κάποια κομμάτια του κινήματος 
-ήδη επιρρεπή σε αυτές τις πρακτι¬ 


κές- να επιστρέφουν στους δρόμους 
της αυτάρεσκης αναζήτησης της 
«ιδεολογικής καθαρότητας» και 
του «πραγματικού» επαναστατι¬ 
κού υποκειμένου, δρόμους που 
στον εικοστό αιώνα αποτέλεσαν 
εισιτήριο χωρίς επιστροφή προς 
την πολιτική ασημαντότητα και τον 
σεχταρισμό. 

Το πολιτικό κενό που αφήνει αυτή 
η απογοήτευση, αλλά και η έλλειψη 
ουσιαστικού οράματος κοινωνικού 
μετασχηματισμού από τα κάτω, 
εκμεταλλεύονται τα κόμματα της 
κοινοβουλευτικής αριστερός, για 
να επαναφέρουν την λογική της 
ανάθεσης και να γίνουν οι κεντρι¬ 
κοί φορείς και εντολοδόχοι της 
επιθυμίας για κοινωνική αλλαγή. 
Επαναλαμβάνοντας τις πρακτικές 
του 20ού αιώνα, χρησιμοποιούν 
την ηγεμονική τους θέση, για να 
καρπωθούν την πολιτική υπεραξία 
των κοινωνικών κινητοποιήσεων 
και για να δημιουργήσουν δομές 
αντιπροσαώπευσης στο εσωτερικό 
των κινημάτων, περιθωριοποιώντας 
τις στοχεύσεις και τα αιτήματα που 
δεν ταιριάζουν στο πολιτικό τους 
πρόγραμμα και εκτρέποντας έτσι 
τη δράση των κοινωνικών υποκει¬ 
μένων πρός την κοινοβουλευτική 
οδό . 

Μένει ακόμα πολύς δρόμος στα 
νεοφώτιστα οριζόντια κινήματα για 
να υπερβούν το τοπικό και το συ¬ 
γκεκριμένο, να συνδεθούν με το 
ευρύτερο πολιτικό γίγνεσθαι, να 
δημιουργήσουν νέους πολιτικούς 
χώρους στους οποίους θα συνδι- 
αμορφώνονται οι όροι της κοινής 
μας ζωής, να περάσουν δηλαδή 
από την συνύπαρξη στη σύμπραξη. 
Θα πρέπει τα αυτόνομα κινήματα να 
φανταστούν νέους θεσμούς διαχεί¬ 
ρισης της κοινωνικής και οικονομι¬ 
κής ζωής, για να αντικαταστήσουν 
την αστική δημοκρατία, που έχει 
βυθιστεί σε μία βαθιά δομική κρίση 
αναπαραγωγής και αντιπροσώ¬ 
πευσης. Και αυτό δεν σημαίνει την 
εκπόνηση ενός συγκροτημένου 
εξουσιαστικού σχεδίου, αλλά τη 


σφυρηλάτηση δεσμών και θεσμών, 
που θα επιτρέψουν τη σύνθεση του 
συγκεκριμένου και του τοπικού με το 
καθολικό και το παγκόσμιο. Οι αγώ¬ 
νες για τα κοινά αγαθά, τη γνώση, τη 
γή, το νερό, την υγεία, αφήνουν μία 
παρακαταθήκη προσιτών και συμ¬ 
μετοχικών θεσμών, που μπορούν 
να αποτελέσουν τη ραχοκοκαλιά 
μίας εξουσίας των προσώπων και 
όχι των αντιπροσώπων. Το πείρα¬ 
μα του ελευθεριακού κοινοτισμού 
υποδεικνύει τη δημιουργία πολιτικά 
ενεργών κοινοτήτων και τη χρήση 
των αυτοδιοικητικών θεσμών ως 
ανάχωμα στον παγκοσμιοποιημένο 
καπιταλισμό και ως πρόσφορο πε¬ 
δίο εφαρμογής της απομεγέθυνσης 
και της τοπικοποίησης. Η υπόσχεση 
της αυτοδιαχείρισης της εργασίας, 
των εργατικών συνεταιρισμών και 
της ομότιμης παραγωγής δείχνουν 
ένα μονοπάτι μέσα, ενάντια και 
πέρα από το κράτος και την αγορά. 
Σε κάθε περίπτωση, η νέα συντάσ- 
σουσα δύναμη θα είναι πολύμορφη, 
αντανακλώντας τις χιλιάδες αγω¬ 
νιστικές υποκειμενικότητες που 
γεννάει η κυριαρχία του κεφαλαίου 
σε όλες τις πτυχές της κοινωνικής 
ζωής. 

Δεν υπάρχει βέβαια τίποτα το ανα¬ 
πόφευκτο στην ανάδυση αυτού του 
νέου κόσμου, καμία τελεολογική 
βεβαιότητα ότι αυτός θα επέλθει, 
όπως και δεν εκπληρώθηκαν οι 
νομοτελειακές προβλέψεις έλευσης 
της ελεύθερης κοινωνίας του 19ου 
αιώνα. Η πάλη για την επικράτη¬ 
ση των από κάτω απέναντι στην 
κυριαρχία του κεφαλαίου θα εκτυ- 
λιχτεί στο ενδεχομενικό πεδίο του 
κοινωνικού ανταγωνισμού, και θα 
εξαρτηθεί από την πρόθεση τους 
να μετουσιώσουν την απογοήτευ¬ 
ση σε κοινωνική δημιουργικότητα, 
να απεγκλωβιστούν από περιορι¬ 
στικές ταυτότητες και ιδεολογικές 
βεβαιότητες, να προσπεράσουν τις 
υποσχέσεις διαμεσολάβησης και 
να αυτοσυγκροτηθούν σε δρών και 
θεσμίζον κοινωνικό υποκείμενο. 




ΠΟΛΙΤΙΚΗ 



Αριστερά: 
Ώριμη «κοκκινοσκουφίτσα» 
ή Σίσυφος Λυόμενος; 

Σωτήρης Σιαμανδούρας 


Κ αθώς οι παραινέσεις και 
οι τακτικές που στοχεύουν 
στην «ωρίμανση» του ΣΥ- 
ΡΙΖΑ ευοδώνονται, ας σταθούμε 
λίγο να αναρωτηθούμε τι σημαίνει 
αυτή η λεξούλα, γιατί ο λόγος που 
αναπαράγεται μαζικά διαμορφώνει 
συνειδήσεις και πραγματικότητες 
που υπερβαίνουν τα συγκυριακά 
επίδικα μιας εσωκομματικής πο¬ 
λιτικής μάχης, με αποτέλεσμα να 
εισπράττουμε τον απόηχό του στα 
πιο απίθανα μέρη. Εκεί που εμείς, 
ανέμελα μικρά παιδιά, παίζουμε 
πεσσούς στην αυλή της εκκλησίας, 
φτάνει η υψωμένη φωνή του ιερέα 
-θόρυβος πια, που διώχνει τα που¬ 
λιά και κάνει τα κορίτσια να τεντώ¬ 
νουν με συστολή τις φούστες- και 
μας αποσπά την προσοχή από την 
επόμενη κίνηση στο αιώνιο παίγνιο, 
με κίνδυνο να χάσει ο χρόνος το 
παιδί και το παιδί τη μάνα... 

Στα θεμέλια του πολιτικού μας πο¬ 
λιτισμού βρίσκεται η ρωμαϊκή αντί¬ 
ληψη του πολιτικού, που βεβαίως 
αποτυπώνεται και στο ρωμαϊκό 
δίκαιο. Αρκετά φυσιολογικά συνε¬ 
πώς, στο ρωμαϊκό δίκαιο μπορού¬ 
με να αλιεύσουμε και έναν ορισμό 
της ωριμότητας σε συνάρτηση με 
τα δικαιώματα και τις ελευθερίες: 
Ραίτθδ ίαητίΐίατυητ δυηΐ, ηυί δυηί 
5υ3θ ροΐΘ3ΐ3ΐίδ δίνβ ρυόθΓθδ δίνβ 
ίητρυόβΓθδ (Ωίρ. 1.6.4, ΙΙΙρίβηυδ 1 
ίπδί.). Δηλαδή, πατέρες οικογενειών 
είναι εκείνοι που είναι κύριοι του 


εαυτού τους, είτε έχουν ενηλικιωθεί 
είτε όχι. Συνεπώς, κύριος του εαυ¬ 
τού σου, δηλαδή ελεύθερος, είσαι 
ανεξαρτήτως ωριμότητας. Και το 
απόσπασμα συνεχίζει: δίπιίΐί πιοάο 
πΐ3ΐτθδ ί3τηίΙί3τυπι; ίίίίί Ϊ3πιίΙί3τυπι βί 
ΪΪ1Ϊ3Θ, ςυ3β δυηΐ ίπ 3ίίβη3 ροΐβδίβίβ. 
Δηλαδή, κατά τον ίδιο τρόπο, μητέ¬ 
ρες οικογενειών, γιοι οικογενειών και 
κόρες είναι όσοι βρίσκονται υπό την 
κυριαρχία άλλων. Άρα, όχι μόνον η 
ωριμότητα δεν ορίζει την κυριαρχία 
αλλά είναι η κυριαρχία αυτή που 
ορίζει την ωριμότητα. Δηλαδή, όχι 
μόνον μπορείς να ασκείς κυριαρχία 
χωρίς να είσαι ώριμος αλλά μπορεί 
να είσαι ώριμος και παράλληλα να 
παραμένεις παιδί. Γιατί, κάθε παιδί 
που γεννιέται από εμένα και τη γυ¬ 
ναίκα μου βρίσκεται κάτω από τον 
έλεγχο μου, όπως και κάθε παιδί 
που γεννιέται από τον γιο μου και 
τη γυναίκα του, δηλαδή ο εγγονός κι 
η εγγονή μου, αλλά κι ο δισέγγονος 
κι η δισέγγονη, και τα λοιπά για 
όλους τους απογόνους. Δηλαδή, 
παραμένεις παιδί μου και άρα υπό 
την κυριαρχία μου ανεξαρτήτως 
ηλικίας, γιατί η κυριαρχία είναι μια 
σχέση που ορίζεται, διαχέεται, επι¬ 
βάλλεται, χαρίζεται από το σπέρμα 
(μου ανήκει ο γιος του γιου μου και 
όχι της κόρης μου), η κυριαρχία ορί¬ 
ζεται από τη γενεαλογία. Και, καθώς 
η κυριαρχία ορίζει την ωριμότητα, η 
ωριμότητα ορίζεται κι αυτή από τη 
γενεαλογία, μια γενεαλογία του πα¬ 
ρελθόντος αλλά και του μέλλοντος, 


για όλους τους απογόνους. Αυτή η 
αρχετυπική γκροτέσκα εικόνα, του 
ανώριμου πατέρα και του ώριμου 
παιδιού, του δεκατριάχρονου πάτερ 
φαμίλια και του εξηντάχρονου γιου 
του πατέρα του, στοιχειώνει και θα 
στοιχειώνει κάθε λόγο που επιχειρεί 
να συνδέσει την ωριμότητα με την 
κυριαρχία και την ελευθερία, κάθε 
λόγο που παραμένει δέσμιος του 
γενεαλογικού δένδρου. 

Αλλά η φωνή του ιερέα που λέγαμε 
δεν κάνει λόγο μόνο για ωρίμανση, 
κάνει λόγο για βίαιη ωρίμανση, κάτι 
που περιπλέκει τα πράγματα ακόμη 
περισσότερο. Διότι, ο μόνος τρόπος 
να ωριμάσουμε βιαίως είναι να πά¬ 
ρουμε τη θέση του πάτερ φαμίλια, 
δηλαδή, βίαιη ωρίμανση σημαίνει 
πατροκτονία. Πράγματι, η πατρο¬ 
κτονία και το αντεστραμμένο της 
είδωλο, ο Κρόνος που σκοτώνει τον 
πατέρα του Ουρανό (μ’ ένα δρεπάνι 
κόβοντάς του τους όρχεις, που πα¬ 
ράγουν το σπέρμα που αναφέραμε) 
και ο Κρόνος που τρώει τα παιδιά 
του, είναι στη βάση του -δυτικού 
τουλάχιστον- μύθου της εξουσίας. 
Άρα, θα πρέπει κανείς να προσέχει 
τι εύχεται, όταν μας παραινεί να 
ωριμάσουμε βιαίως, διότι κινδυνεύει 
-όπως ο Ουρανός- άθελά του να 
φέρει στη ζωή Ερινύες, Γίγαντες 
και την Αφροδίτη, θεά του έρωτα κι 
αστέρι του θρήνου. Ωριμότητα δεν 
σημαίνει «σοβαρότητα», ξύρισμα, 
κούρεμα, στρατό και δουλειά. Ωρι- » 

μότητα, στους μύθους που ακόμη 
τρέφουν το ασύνειδό μας, σημαίνει 
εξέγερση, πατροκτονία, τύψεις και 
γέννηση γιγάντων, έρωτα και θρήνο, 
μια λιόντισα που λάμπει τις νύχτες 
βρυχώμενη στον ουρανό -γιατί αυτή 
είναι η αρχαϊκή αναπαράσταση της 
Αφροδίτης. Τέτοιο πράγμα είναι 
λοιπόν η ωριμότητα. 

Τούτων των ωρίμων λεχθέντων, 
κάποια στιγμή θα πρέπει επιτέλους 
να σπάσουμε τους μύθους της κυρι¬ 
αρχίας, διότι ο νέος πάτερ φαμίλιας 
παραμένει πάτερ φαμίλιας, όπως 
ο Κρόνος που, μετά την εξέγερση, 
τρώει τα παιδιά του με τον ίδιο τρό¬ 
πο που ο πατέρας του Ουρανός τα 
έχωνε σταΤάρταρα. Στην Αριστερά 
δεν μπορεί πια να παλεύουμε για να 
αλλάξουμε τα Τάρταρα με την κοιλιά 
του Κρόνου -αυτή την αριστερά 
την είδαμε ήδη σε όλες τις εκδοχές 
της-, δεν παλεύουμε να βρεθούμε 
εμείς στην κορυφή του γενεαλογικού 
δένδρου, διότι δένδρο δεν υπάρχει, 
διότι αυτή η αναπαράσταση της 
εξουσίας ανήκει στο παρελθόν και 
είναι αναντίστοιχη με την πραγματι¬ 
κότητα. Και θα έπρεπε καθένας να 
το σκεφτεί διπλά πριν φέρει στην 
Αριστερά του 21ου αιώνα τα υλικά 
της εποχής του ρωμαϊκού δικαίου. 
Αυτά ίσως να ήταν καλά για τους 
αυστηρούς, γοτθικούς, ναούς της 
Αριστερός του προηγούμενου αι¬ 
ώνα, που ωστόσο κατέρρευσαν με 
πάταγο στις κεφαλές των πιστών, 
δικαίων και αδίκων. Αυτά τα τρομα¬ 
κτικά γερμανικά παραμύθια, από τη 
σταχτομπούτα μέχρι την κοκκινο- 
σκουφίτσα, ήταν, όπως γνωρίζουμε 
καλά, εργαλεία πειθάρχησης, και 
γι’ αυτό κανείς δεν τα λέει πια στα 
παιδιά του -τουλάχιστον όχι στην 
αυθεντική μορφή τους. Τολμώ λοι¬ 
πόν να πω ότι χρειαζόμαστε μιαν 
άλλη αρχιτεκτονική και άλλου τύπου 
αφηγήσεις, νέα παραμύθια με λιγό¬ 
τερο αίμα και τρόμο, με περισσότερη 
φαντασία και ελευθερία -ο υποδιοι¬ 
κητής Μάρκος έχει γράψει μερικά, ο 
Ροντάρι κι ο Χικμέτ το ίδιο. Ας είναι 
ξέφωτα οι ιεροί μας τόποι κι η Αρι¬ 


στερά ένα «ερωτευμένο σύννεφο» 
-αν είναι παραμύθι- κι όχι μια ώριμη 
«κοκκινοσκουφίτσα». Δηλαδή, να 
τολμήσουμε το ρίσκο να σκεφτούμε 
ότι η ηγεμονία στην εποχή μας δεν 
είναι ναός και δεν χτίζεται, δεν είναι 
πεδίο μάχης και δεν καταχτιέται, 
αλλά είναι κάτι ζωντανό και γίγνεται. 
Γίγνεται αγωνιστικά και ριζοματικά 
(τίτίζόπιβ, δεν είναι ορθογραφικό), 
ανοίγοντας γραμμές φυγής, που δεν 
κοιτάνε να «ωριμάσουν» τη δική 
μας μικρή γωνία και τους άλλους, 
που δεν επιδιώκουν να επιβάλλουν 
μια κυριαρχία αλλά να στήσουν ένα 
νοηματικό δίκτυο, μια κοινή γλώσσα 
παλλόμενη από ετερογενή πάθη, 
μια πληθυντική ηθική και πολιτική 
κουλτούρα, έναν πολιτισμό όχι του 
ίδιου αλλά του διαφορετικού, όχι 
του πράγματος αλλά της ανοιχτής 
διαδικασίας. Το ερώτημα είναι, Μπο¬ 
ρούμε (ροάβπιοε, ούτε κι αυτό είναι 
ορθογραφικό); 

Δεν ξέρω, η εικόνα της ώριμης 
κοκκινοσκουφίτσας (η «κοκκινο- 
σκουφίτσα» εντάξει, αλλά ώριμη;;;) 
είναι αλήθεια πως έχει ξεπεράσει 
τελευταία τα όρια του γκροτέσκου, 
ανακαλύπτοντας ζαπατίστας μο¬ 
ναχούς, τσαλαβουτώντας σε θολά 
Ποτάμια και συνομιλώντας «χωρίς 
προαπαιτούμενα» με υπεύθυνους 
θείους που τάζουν καραμέλες. Αλλά 
και πότε δεν ήταν η -μ’ αυτή την 
έννοια- εξουσία γκροτέσκα; Για τον 
Φουκώ, είπαμε, το γκροτέσκο είναι 
συστατικό στοιχέιο της εξουσίας, 
από εκεί αντλεί τη δύναμή της, οπότε 
ας μην αμφισβητούμε την ευφυΐα της 
καθοδήγησης, μπορεί και να πρόκει¬ 
ται για λελογισμένες κινήσεις. Από 
την άλλη, να μην υποτιμούμε και τη 
δική μας δύναμη, να μη φοβηθούμε 
το χέρι μας. Το δικαίωμα το έχουμε 
κατακτήσει με πολύ ιδρώτα, είναι το 
απόσταγμα μιας μακράς πορείας, 
δεν είναι προϊόν εργαστηρίου και 
αντικατοπτρισμός στην άνυδρη Λα 
Μάντσα, ούτε μιμητισμός. Δεν τίθεται 
ζήτημα να «διδαχθούμε» από το 
ροάβπιοδ, δεν είναι λίγα αυτά που 
έχουμε κι εμείς να πούμε και είναι 


φρόνιμο να διατηρούμε επιφυλάξεις. 
Αλλά είναι το παράδειγμα ενός νέου 
δρόμου, κι αυτό που θέλω να πω 
είναι ότι έχουμε τις προϋποθέσεις κι 
εμείς να ξεπεράσουμε επιτέλους τον 
καβγά του Μπακούνιν με τον Μαρξ 
και να επιχειρήσουμε να ανοίξουμε 
έναν δρόμο πραγματικά νέο. 

Μετά την πτώση της ΕΣΣΔ, το πα¬ 
γκόσμιο κοινωνικό κίνημα είχε για 
πρώτη φορά την ευκαιρία να λει¬ 
τουργήσει ακηδεμόνευτα. Το ίδιο και 
στη χώρα μας. Από τη δεκαετία του 
’90, το ελληνικό κοινωνικό κίνημα, με 
τη βαριά παράδοση του Εμφυλίου 
και της Επταετίας, δομείται κι αυτό, 
μετά την πτώση του «υπαρκτού», 
για πρώτη φορά αποκεντρωμέ¬ 
να, οριζόντια, πλουραλιστικά, έξω 
από τις παραδοσιακές δομές των 
κομμάτων της Αριστερός. Στα πα¬ 
νεπιστήμια κυριαρχούν τα αυτό¬ 
νομα αριστερά σχήματα μέσα και 
έξω από τα ΕΑΑΚ, το κίνημα της 
εναλλακτικής παγκοσμιοποίησης 
βρίσκει και εδώ τα πατήματά του 
με τις ευρωπορείες και τα φόρουμ, 
αμφισβητείται η κυριαρχία της «πα¬ 
τριωτικής» αριστερός, παίρνουν τη 
θέση που τους αξίζει ο Στάλιν και 
ο Ζαχαριάδης, αναπτύσσεται το 
αντιρατσιστικό κίνημα και περιθω¬ 
ριοποιείται ο σεξισμός. Ταυτόχρονα 
με τη συγκρότηση της νέας αυτής 
αριστερής ταυτότητας —διεθνιστικής, 
αντιρατσιστικής, αντισεξιστικής, 
οικολογικής, αντιγραφειοκρατικής- 
οργανώνεται για πρώτη φορά σε τέ¬ 
τοιο επίπεδο ο ελευθεριακός χώρος 
-χαρακτηριστικά, με το εγχείρημα 
της ΑΚ- και πολλαπλασιάζονται 
οι ελευθεριακές εστίες, τα στέκια, 
οι συνελεύσεις, οι εφημερίδες, τα 
περιοδικά, οι εκδόσεις, τα βιβλιο¬ 
πωλεία. Εμφανίζονται και τα πρώτα 
σωματεία βάσης. 

Αυτή είναι η Αριστερά που έδωσε 
τις μεγάλες μάχες αυτά τα χρόνια 
της έντασης της επίθεσης του κεφα¬ 
λαίου, με αυτά τα χαρακτηριστικά, 
με αυτές τις δομές. Δεν τις έδωσε 
η «αριστερά» τηςΔαμανάκη, του 






Κύρκου και του Κωνσταντόπουλου. 
Αυτή, η δική μας, ήταν η Αριστε¬ 
ρά που δημιούργησε τις συνθή¬ 
κες για μια ιδεολογική ηγεμονία με 
σύγχρονους όρους, οριζόντια και 
από τα κάτω, με δίκτυα αντί για 
πυραμίδες, με «ριζόματα» αντί για 
«δέντρα», που δημιούργησε νέα 
νοήματα κι ελπίδες. Αυτή ήταν η 
Αριστερά του «Δεκέμβρη» και των 
«Αγανακτισμένων», αυτή είναι η 
αριστερά της ΒΙΟΜΕ, του κινήματος 
της αλληλεγγύης που απλώθηκε 
παντού, του πρωτοφανούς πειρά¬ 
ματος της ΕΡΤ. Είναι η Αριστερά 
που σκέφτεται και με τον Γκράμσι 
αλλά όχι με τον Μπερλινγκουέρ, 
διαβάζει Καστοριάδη περισσότερο 
από Πουλαντζά, Χρόνη Μίσσιο και 
πάλι Χρόνη Μίσσιο. Και μπορεί να 
σας ξενίσει αυτό που θα πω, αλλά 
δεν τα πήγαμε καθόλου άσχημα. 
Μας χαιρέτισε ο ίδιος ο υποδιοικητής 
Μάρκος, μιλήσαμε την ίδια γλώσσα 
με την Ισπανία και την Ταξίμ, και 
στον μαύρο ουρανό της Ευρώπης, 
για τον εξωτερικό παρατηρητή, φαί¬ 
νεται σαν να τρεμοφέγγει, στην 
κάτω γωνία δεξιά, ένα μικρό κόκκινο 
αστέρι. Δεν βλέπω λοιπόν γιατί να 
κάνουμε πίσω τώρα, από όλες τις 
στιγμές. 

Θέλω να πω ότι έχουμε κάποιον 
καιρό που σπρώχνουμε έναν βράχο, 
που δεν είναι δικός μας, και πάνω 
του κάθεται η ώριμη κοκκινοσκουφί- 
τσα και δίνει «κατευθύνσεις». Κι όλο 
κάνουμε υπομονή γιατί φτάνουμε 
-νομίζουμε- στην κορυφή του λό¬ 
φου. Ας κατεβεί λοιπόν επιτέλους 
η κοκκινοσκουφίτσα να σπρώξει, 
εμείς συνεχίζουμε καλύτερα χωρίς 
τον βράχο. Να μη φανταστούμε τον 
Σίσυφο ευτυχισμένο με τον βράχο 
του, να φανταστούμε τον Σίσυφο 
λυόμενο, λευτερωμένο κι από τον 
βράχο κι από την κοκκινοσκουφίτσα 
κι από όλες τις προκαταλήψεις και 
τα αραχνιασμένα σχήματα. Να τον 
φανταστούμε να σιγοσφυρίζει στην 
κορυφή του λόφου με τα χέρια στις 
τσέπες. Και πρέπει να βρούμε το 
θάρρος να το κάνουμε τώρα. Αν 


αφήσουμε τον Σίσυφο να σπρώξει 
λίγο ακόμα, θα έρθει σύντομα η 
στιγμή που θα πρέπει να επιστρέ¬ 
φει και να ιδρώνει πάλι στη βάση 
του λόφου. 

Θα αφήσω όμως τους μύθους και 
τα παραμύθια για να μην κουρά¬ 
σω. Επειδή, ως γνωστόν, οι νόμοι 
της φυσικής δεν ισχύουν για τους 
πλούσιους -και τους γραφειοκρά¬ 
τες θα προσθέσω-, η ηγεσία του 
ΣΥΡΙΖΑ φρόντισε να βάλει σε πολ¬ 
λά εισαγωγικά και το «Αριστερά» 
και το «Εξουσία», ενάντια σε κάθε 
λογική και νόμο, παραβίασε κι αυ¬ 
τές τις αποφάσεις του συνεδρίου, 
παραβίασε τις θέσεις που πήγαν 
τον ΣΥΡΙΖΑ από το 4% στο 27%, 
παραβίασε τις θέσεις που ψήφι¬ 
σε και υποστηρίζει η πλειοψηφία 
των μελών του κόμματος αλλά και 
ένα μεγάλο κομμάτι της ελληνικής 
κοινωνίας. Και αυτό το ονόμασε 
«ωρίμανση». Αυτό συνέβη γιατί το 
περιεχόμενο βρίσκεται σε στενή σχέ¬ 
ση με τη δομή και τη λειτουργία και 
το κόμμα αυτό είναι πλέον αρχηγικό 
και πυραμιδοειδές. Αυτό δημιουργεί 
σημαντικούς κοινωνικούς κινδύνους 


αλλά και ένα πολύ σημαντικό κενό 
πολιτικής έκφρασης για τη δική μας 
Αριστερά. Και έχουμε όλες τις προ¬ 
ϋποθέσεις να το καλύψουμε. Να 
φτιάξουμε επιτέλους μια Αριστερά 
χωρίς ηγεσία και γραφειοκρατία, με 
ουσιαστική συμμετοχή των μελών, με 
ανακλητότητα και κυκλική εναλλαγή, 
με δομή αποκεντρωμένη, οριζόντια 
και αμεσοδημοκρατική. Είναι μια 
καλή στιγμή, τώρα που για άλλη 
μια φορά έπαιξε η ηγεσία τον ρόλο 
κάθε μη ελεγχόμενης και ανακλητής 
ηγεσίας και προδίδει τόσον κόσμο 
και τόση προσπάθεια. 

Αν αυτό δεν γίνει στον ΣΥΡΙΖΑ (όπου 
μια τελευταία μάχη μένει ίσως να 
δοθεί), θα γίνει από έξω. Όποιος έχει 
ζήσει το ελληνικό κίνημα των τελευ¬ 
ταίων δύο δεκαετιών, το ζωντανό 
αυτό ρεύμα που συχνά νιώθουμε 
να μας σπρώχνει ακαταμάχητα ή 
να μας καθηλώνει παρά την επιθυ¬ 
μία μας, το ρεύμα αυτό στο οποίο 
συνειδητά συμμετέχουμε αλλά μας 
υπερβαίνει, ψυχανεμίζεται ότι είναι 
περίπου αδύνατον να σταματήσει 
τώρα. Από αυτή την άποψη, ναι, 
ωριμάσαμε. 





Ο ΣΥΡΙΖΑ και 
η ιδεολογική κωϋοτούμπα 

τη$ «Δημοκρατίας» 

Νίκος Κατσιαούνης 



Οι θλιβεροί κλόουν της «συμ¬ 
μετοχικής Αριστερός» επικα¬ 
λούμενοι σήμερα τον «ρεαλι¬ 
σμό» και την «ευθύνη» ξέρουν 
τι εννοούν: Θέλουν κι αυτοί 
(επιτέλους!) να κυβερνήσουν. 
Βαρέθηκαν να *ναι μια ζωή με 
τους «χαμένους», ανακάλυψαν 
το ιστορικό τους λάθος, αυ- 
τομαστιγώθηκαν επικερδώς, 
έκαναν την εποικοδομητική 
αυτοκριτική τους και εξορμούν 
τώρα ακάθεκτοι ρεαλιστές 
προς την πραγματική εξουσία. 
Ανατρέπουν και ανατρέπονται 
παρελαύνοντας κωλοτουμπη- 
δόν στην πάμφωτη πίστα. Σαλ¬ 
τιμπάγκοι και ταχυδακτυλουρ¬ 
γοί, μάγοι και τσαρλατάνοι, μί¬ 
μοι και γελωτοποιοί, παρωδοί 
του εαυτού τους. 

Γεράσιμος Λυκιαρδόπουλος, 

Οι «πρώην». 

Μ προστά στη βίαιη διάλυση των 
όρων της ζωής που επιβάλει 
η κρίση, είναι λογικό να ανακύ¬ 
πτουν πολλά ερωτήματα, άλλα με 
ουσιώδη κι άλλα με τραγελαφικό 
τρόπο, που αφορούν σημασίες και 
αξίες που έως τώρα θεωρούνταν 
«δεδομένες» για ένα μεγάλο τμήμα 
τόσο της κοινωνίας όσο και των 
συν-μετόχων στη διαχείριση της 
εξουσίας, ασχέτως εάν η αλλοτρίω¬ 
ση των σημασιών ή των θεσμικών 
ενσαρκώσεών τους παρουσιάζονται 
με έναν εσφαλμένο εννοιολογι- 


κά τρόπο. Και παρόλο που πλέον 
όντως αυτά τα ερωτήματα είναι ζω¬ 
τικής σημασίας, εντούτοις φαίνεται 
να μην μετουσιώνονται σε βασικά 
προτάγματα-διακυβεύματα ούτε των 
«νέων εραστών» της εξουσίας ούτε 
αυτών που την αντιπαλεύονται από 
μια «επαναστατική» σκοπιά. 

Με την κρίση πανταχού παρούσα, 
πολλοί βιάζονται να τελειώσουν τα 
πάντα, τον τρόπο που συγκροτού¬ 
νταν η ελληνική κοινωνία και την 
παράσταση που είχε για τον εαυτό 
της. Το πολυσυζητημένο σήριαλ 
του «τέλους της Μεταπολίτευσης» 
(πάνω από δυο δεκαετίες τώρα) 


φιγουράρει σε όλα τα έντυπα και το 
διαδίκτυο, όχι όμως στη βάση της 
διερώτησης για μια νέα κοινωνική 
θέσμιση αλλά στο γεγονός του τέ¬ 
λους της καταναλωτικής φρενίτιδας 
που καθήλωσε, αλλά και βόλεψε, 
την κοινωνία τις τελευταίες τρεις 
δεκαετίες. Γιατί η μεταπολίτευση 
δεν σημασιοδοτεί τη «δημοκρατική 
ρήξη» με την φασιστική επταετία 
αλλά μια αναδίπλωση της εξουσι¬ 
αστικής ελίτ σε μια ηπιότερη δια¬ 
χείριση της κοινωνικής ζωής, αλλά 
αναμφισβήτητα και μια αλλαγή του 
κοινωνικού φαντασιακού. Και πιθα¬ 
νότατα η αναδίπλωση αυτή να αναί¬ 
ρεσε μια πολιτική της κυριαρχίας 





αρκετές δεκαετίες πριν το 1974 κι 
όχι εστιασμένη μόνο στην «απο¬ 
κατάσταση» από τη χούντα των 
συνταγματαρχών. Αρκεί μόνο να 
δει κάποιος προσεκτικά την Ιστορία 
της Ελλάδας από τη συγκρότησή 
της ως νεωτερικό κράτος λίγο μετά 
τους πρώτους Βαλκανικούς Πολέ¬ 
μους και την εξέλιξη της πολιτικής 
ζωής έως τις απαρχές αυτού που 
ονομάστηκε «Μεταπολίτευση». 

Στον διάλογο για τη διάλυση των 
«κεκτημένων» που προκάλεσε η 
βιαιότητα της κρίσης έχει μπει και 
το ζήτημα της δημοκρατίας. Η αρι¬ 
στερά, και ειδικότερα ο ΣΥΡΙΖΑ, 
το χρησιμοποιεί πολλές φορές ως 
προμετωπίδα της κριτικής στους 
υπάρχοντες φορείς που ασκούν 
την εξουσία. Αλλά χωρίς κάποιος 
να εξετάσει τον τρόπο που αυτό γί¬ 
νεται αλλά και την ουσία αυτού που 
προάγεται, όλη αυτή η συζήτηση θα 
παραμείνει ένα κενό σημαίνον αλλά 
και μια ιδεολογική κωλοτούμπα, που 
στόχο θα έχει την εγκαθίδρυση του 
ΣΥΡΙΖΑ στην εξουσία. 

Στην ουσία αυτό που προκρίνει 
ο ΣΥΡΙΖΑ είναι η επιστροφή στο 
μοντέλο των πρώτων χρόνων της 
«αποκατάστασης της Δημοκρατί¬ 
ας» από τη Χούντα. Δηλαδή την 
εύρυθμη λειτουργία των θεσμών της 
αντιπροσώπευσης στη βάση μιας 
κοινοβουλευτικής μορφής άσκησης 
της εξουσίας. Με απλά λόγια: μία 
από τα ίδια. Ένα ξαναζεσταμένο 
φαί, που είναι κι αυτό υπεύθυνο 
για την κοινωνική δηλητηρίαση. 
Γιατί η επιστροφή στην «εύρυθμη 
λειτουργία της Δημοκρατίας», που 
με στόμφο επικαλούνται τα στελέχη 
του ΣΥΡΙΖΑ, δεν είναι τίποτε άλλο 
από την εντελώς κονιορτοποιημένη 
έννοια μιας ουσιαστικής (άμεσης) 
δημοκρατίας. Επιπλέον, ο τρόπος 
που το «αναλύει» ο ΣΥΡΙΖΑ παρα¬ 
μένει στο επίπεδο των ευχολογίων 
χωρίς καμιά ουσιαστική πρόταση. 

Εάν αφήσουμε στην άκρη τις κοινο¬ 
τυπίες (που είναι βέβαια σωστές) ότι 
δεν είναι δυνατό ένα κόμμα ιεραρχι¬ 



κό, αρχηγικό, γραφειοκρατικό, που 
λειτουργεί στη βάση της ανάθεσης, 
να δημιουργήσει θεσμούς δημοκρα¬ 
τικούς, προκύπτει ένα ουσιαστικό¬ 
τερο θεμελιώδες ερώτημα. Κι αυτό 
δεν είναι άλλο από το γεγονός του 
πως μια κοινωνική αλλαγή, όπως 
αυτή που εύχεται ο ΣΥΡΙΖΑ, θα 
γίνει με τα εργαλεία ενός συστήμα¬ 
τος που είναι σε πλήρη παρακμή. 
Γιατί όταν ευαγγελίζεσαι αλλαγές 
κοινωνικές και η μόνη πρόταση 
είναι η με κάποιον μαγικό τρόπο 
βελτίωση των θεσμών, που ήδη 
πλέον μυρίζουν μούχλα αλλά και 
έχουν συμβάλει στην κοινωνική κα¬ 
ταστροφή, τότε μάλλον η πρόταση 
στερείται κάθε σοβαρότητας. Για 
να μην αναφερθούμε στις μεγαλο- 
στομίες περί άμεσης δημοκρατίας, 
που πολλά μεγαλο-στελέχη του 
πιπιλίζουν, χωρίς ούτε να ξέρουν τι 
πραγματικά συνεπάγεται μια τέτοια 
κοινωνική αλλαγή ούτε το πώς θα 
γίνει αυτό. Το λένε απλά για να το 
λένε και να επιβεβαιώνουν στον 
εαυτό τους και στο κόμμα ότι όντως 
κυοφορούν «το Νέο, την Υπέρβαση 
και την Ανατροπή». 

Γιατί όταν μια κοινωνία ή ένα μέρος 
της προετοιμάζεται για μια ουσια¬ 
στική αλλαγή δεν μπορεί να χρη¬ 
σιμοποιεί μόνο τα ήδη υπάρχοντα 
εργαλεία. Και γιατί ένας κοινωνικός 
μετασχηματισμός στη βάση μιας ου¬ 
σιαστικής αλλαγής των κοινωνικών 
θεσμίσεων λήψης των αποφάσεων 
απαιτεί την ουσιαστική υπέρβαση 
τόσο των κυρίαρχων θεσμών όσο 
και τη βούληση για τη δημιουρ¬ 
γία νέων. Κι αυτό δεν φαίνεται επ' 
ουδενί σε κανένα «επαναστατικό 
πρόγραμμα» κανενός κοινοβου¬ 
λευτικού κόμματος. Αντίθετα αυτό 
που φαίνεται είναι η προσπάθεια 
του ΣΥΡΙΖΑ να αντλήσει ψήφους 
από τον κόσμο των κοινωνικών κι¬ 
νημάτων, των πλατειών, να προσε- 
ταιρισθεί τη ριζοσπαστικότητά τους 
και να τη μετατρέψει σε εκλογικές 
μετρήσεις που θα τον βοηθήσουν να 
δημιουργήσει το δικό του κράτος κι 
από πρώην να γίνουν νυν. Μήπως 


αυτή η ταινία παίχτηκε σπάζοντας 
τα ταμεία το 1981; 

Οι επικλήσεις αρκετών μελών της 
κοινοβουλευτικής αριστερός σε 
προτάγματα που αφορούν μια ουσι¬ 
αστική και ριζική κοινωνική αλλαγή 
βρίθει ενόςλαϊκιστικού παροξυσμού. 
Γιατί παρόλη την κοινωνική νηνεμία 
υπάρχει μια πραγματική κίνηση, 
που όντως αρχίζει να δημιουργεί 
και να ψηλαφεί μια διαφορετική 
προσέγγιση στον τρόπο που λει¬ 
τουργεί και θεσμίζεται η κοινωνική 
ζωή. Που αναζητά τις πραγματικές 
ρήξεις και αναδεικνύει τα ζητήματα 
της δημοκρατίας, όχι ως μια λαϊκι- 
στική διαμαρτυρία απέναντι στους 
κυβερνώντες, αλλά ως μια δυναμική 
κοινωνική πρόταση ανάληψης της 
ζωής από τους από τα κάτω. 

Το ζήτημα της δημοκρατικής θέσμι- 
σης στη βάση μιας ελεύθερης και 
αυτόνομης κοινωνίας και ατόμων 
αποτελεί ένα ιστορικό αίτημα και 
διακύβευμα που δεν λύνεται με τα¬ 
χυδακτυλουργικά και επικοινωνιακά 
κόλπα. Κανείς δεν μπορεί πλέον να 
αρνηθεί το γεγονός ότι οι κοινωνικές 
ελευθερίες έχουν συρρικνωθεί από 
την καθεστωτική βαρβαρότητα. 
Αλλά το πρόταγμα της δημοκρατί¬ 
ας αποτελεί ένα βαθύ αίτημα κοι¬ 
νωνικής αλλαγής και απαιτεί μια 
προετοιμασία και ωριμότητα, που 
δεν εξαντλείται στους διαδρόμους 
της βουλής αλλά ούτε και στις βε¬ 
βαιότητες των «επαναστατικών» 
επιτελείων. Αν κάτι είναι που δείχνει 
ότι αυτή η πολιτική επιλογή είναι εφι¬ 
κτή, αυτό είναι μόνο οι πολλαπλές 
κινήσεις και θεσμίσεις των από τα 
κάτω, που όντως οργανώνονται 
σε μια διαφορετική βάση και με 
ένα πρόταγμα αυτονομίας και δη¬ 
μοκρατίας, με μια αλληλεπίδραση 
του καθολικού με το μερικό. Αλλά 
απαιτείται ακόμη αρκετός δρόμος 
που όμως μπορεί μέσα από την 
ιστορική συγκυρία αλλά και την 
βούληση και την επιθυμία ενός 
μεγάλου κοινωνικού κομματιού να 
πραγματωθεί. 

ΠΟΛΙΤΙΚΗ 


0 ΣΥΡΙΖΑ στην Κυβέρνηση 

- Γιώργος Λιερός 


Μ ετά τις πρόσφατες δημοτικές, 
περιφερειακές και ευρωπαϊκές 
εκλογές, ο ΣΥΡΙΖΑ με τη νίκη του 
σταθεροποίησε τη θέση που κατέ- 
κτησε με τις βουλευτικές εκλογές 
του 2012 και άνοιξε έτσι το δρόμο 
για την άνοδό του στην κυβερνητική 
εξουσία. Ο ΣΥΡΙΖΑ αποτελεί πλέον 
τον αδιαμφισβήτητο δεύτερο πόλο 
του πολιτικού συστήματος. 

Η εκλογική επιτυχία του ΣΥΡΙΖΑ 
το καλοκαίρι του 2012 επήλθε στη 
συνέχεια του κινήματος των πλατει¬ 
ών και των μαχητικών διαδηλώσε¬ 
ων της 12ης Φεβρουάριου. Η νέα 
εκλογική νίκη, ωστόσο, συμπίπτει 
με την καθίζηση του κοινωνικού 
κινήματος και κατά συνέπεια με τη 
σταθεροποίηση και τη σταδιακή 
ενδυνάμωση του καθεστώτος που 
επιβλήθηκε στη συνέχεια της οικο¬ 
νομικής χρεοκοπίας και της κοινω¬ 
νικής κατάρρευσης της χώρας. 

Ναι, ειδικά η οικονομική κρίση κά¬ 
ποια στιγμή μπορεί να πάρει ένα 
τέλος! Το πραγματικό ερώτημα είναι 
τι είδους κοινωνία θα προκύψει από 
αυτό το «τέλος». Αν το κοινωνικό 


κίνημα έχει πραγματικά συντρίβει, 
τότε ένας καινούριος κύκλος συσ¬ 
σώρευσης (η «ανάκαμψη») μπορεί 
να ξαναρχίσει. Αφού παραλύσουν 
οι εργατικές αντιστάσεις και έχουν 
καταστραφεί τα πιο αδύναμα κε¬ 
φάλαια, η οικονομική κρίση τελει¬ 
ώνει. Παραμένει βέβαια το «καθε¬ 
στώς κρίσης», δηλαδή τα μέτρα, 
με τα οποία τσακίστηκαν τα λαϊκά 
στρώματα και αναδιοργανώθηκαν 
οι καπιταλιστικές σχέσεις, οι νέες 
κοινωνικές πραγματικότητες που 
γεννήθηκαν τον καιρό της κρίσης και 
αποτελούν το πλαίσιο για την επα¬ 
νεκκίνηση της οικονομίας κ.λπ. Αν 
και δεν μπορούμε να εκτιμήσουμε 
με βεβαιότητα σήμερα αν έχει τελει¬ 
ώσει όντως η καθοδική φάση του 
κύκλου της συσσώρευσης, όπως 
ισχυρίζεται η κυβέρνηση και η πιο 
συντηρητική (και πιο οξυδερκής) 
μερίδα του ΣΥΡΙΖΑ, μπορούμε να 
ασκήσουμε κριτική σε μια σειρά από 
στρατηγικές που διατυπώνονται 
πάνω στη βάση της πραγματικής 
ή υποτιθέμενης αλλαγής φάσης του 
κύκλου της συσσώρευσης αλλά και 
να καταλάβουμε τι διακυβεύεται με 



αυτή την αλλαγή φάσης, όσον αφο¬ 
ρά στην κοινωνική αναμέτρηση. 

Η έλευση της «ανάκαμψης» θα 
σημάνει και το τέλος της εποχής 
των μνημονίων; Θα υπάρξουν και¬ 
νούρια μνημόνια ή πρέπει ήδη να 
αρχίσουμε να σκεφτόμαστε με τους 
όρους μιας νέας μεταμνημονιακής 
εποχής; Η αντίθεση με τα μνημόνια 
χάνει την κεντρική πολιτική σημασία 
που είχε έως σήμερα; Αλλάζουν τα 
διακυβεύματα; 

Εξαρχής τα πραγματικά διακυβεύ- 
ματα της σύγκρουσης με τα μνη¬ 
μόνια ήταν: 

■ Η συντριβή της «εργατικής τάξης» 
ή η αναγέννηση του κοινωνικού 
κινήματος. Οι παλιές μορφές πολιτι¬ 
κής και κοινωνικής εκπροσώπησης 
της εργατικής τάξης, τα παραδο¬ 
σιακά συνδικάτα, τα προηγούμε¬ 
να πελατειακά δίκτυα, τα μαζικά 
κόμματα κ.λπ., δεν μπορούσαν να 
διασωθούν - η διάσωσή τους δεν 
αποτελούσε το διακύβευμα. 

■Μια ανηλεής «κατάτμηση σε ζώνες» 
του εθνικού και του ευρωπαϊκού κοι¬ 
νωνικού χώρου που αντιστοιχεί σε 
μια νέα εποχή στη συσσώρευση του 
παγκοσμιοποιημένου κεφαλαίου ή 
η δημιουργία μιας «απελευθερωμέ¬ 
νης ζώνης» που θα είχε την έκταση 
μιας χώρας (η Ελλάδα, ένα Τσιάπας 
για την Ευρώπη). Η διάσωση της 
ισχυρής Ελλάδας της εποχής του 
Σημίτη ή της Ολυμπιάδας του 2004, 
ευθύς εξαρχής, από το 2010 κιό¬ 
λας, δεν ήταν σε καμία περίπτωση 
δυνατή. 

Τα πραγματικά διακυβεύματα πα¬ 
ραμένουν. Είναι πάντοτε εδώ. Η 
διάσωση μιας Ελλάδας ή της λαϊκής 
αντιπροσώπευσης, «όπως τις ξέρα- 

με», δεν διακυβεύτηκαν ποτέ. Ήταν 
εξαρχής μια χαμένη υπόθεση. 

Η συζήτηση όμως για τη μεταμνη- 
μονιακή εποχή, έχει ανοίξει μέσα 
στην αριστερά και δεν πρόκειται 
για λόγια του αέρα. Η συζήτηση 
στην πραγματικότητα, αφορά την 
αναθεώρηση των στρατηγικών και 
των μορφών αντιπαράθεσης που 
είχε υιοθετήσει ο ΣΥΡΙΖΑτου 2012, 
τότε που η δυναμική του έβγαινε 
μέσα από την κοινωνική σύγκρου¬ 
ση. Πλέον, αν ο ΣΥΡΙΖΑδιαχειριστεί 
με επιτυχία το τοπικό κράτος, που 
ήρθε στα χέρια του, η αναμενόμενη 
οικονομική ανάκαμψη μπορεί να δη¬ 
μιουργήσει ένα περιβάλλον ευνοϊκό 
για την άνοδό του στην κυβερνητική 
εξουσία. Η αντιμνημονιακή ρητορεία 
είναι πάντα η προϋπόθεση για την 
απαραίτητη (εκλογική) συσπείρωση 
των λαϊκών στρωμάτων. Όμως, ο 
λόγος για τη μεταμνημονιακή εποχή 
έρχεται να προετοιμάσει τον ΣΥΡΙ- 
ΖΑ για την ανάληψη κυβερνητικών 
ευθυνών, για την επικέντρωση στην 
αναζήτηση κυβερνητικών εταίρων 
κ.λπ. Ο ΣΥΡΙΖΑ, για να γίνει κυ¬ 
βέρνηση, πρέπει να μιλάει ταυτό¬ 
χρονα με τη γλώσσα του Λαφαζάνη 
και με τη γλώσσα του Σταθάκη. 
Δεν υπάρχει κάποια ασυμφιλίωτη 
αντίφαση και φυσικά δεν πρόκειται 
για συμπαιγνία αλλά για τη σύ¬ 
γκρουση διαφορετικών σχεδίων 
μέσα από την οποία επικρατεί η 
τάση να αποτελέσει ο ΣΥΡΙΖΑ την 
αριστερή πτέρυγα του «κόμματος» 
της αστικής τάξης. Το σχέδιο των 
«συντηρητικών» του ΣΥΡΙΖΑ είναι 
εφαρμόσιμο με προϋπόθεση την 
«ανάπτυξη». Δυστυχώς το σχέδιο 
της «αριστερός» του ΣΥΡΙΖΑ, όπως 
και εκείνο του ΚΚΕ ή της ΑΝΤΑΡ- 
ΣΥΑ, αιωρούνται στο κενό, είναι 
εκτός ιστορικής πραγματικότητας. 
Βέβαια, αν εισέβαλαν στο προσκή¬ 
νιο δυναμικά κοινωνικά κινήματα, οι 
δυνάμεις αυτές θα μπορούσαν να 
έχουν ένα ρόλο, όχι όμως ακριβώς 
αυτόν που φαντάζονται. 

Το αποτέλεσμα των πρόσφατων 



τριπλών εκλογών και προπάντων 
η επιτυχής διαχείριση του τοπικού 
κράτους, θα επιτρέψει στον ΣΥΡΙΖΑ 
να βρεθεί, συνειδητά ή «χωρίς να το 
καταλάβει» στην ηγεσία της λεγά¬ 
μενης «δημοκρατικής παράταξης». 
Μαζί με τις υφιστάμενες ηγετικές 
ομάδες στην κεντροαριστερά ή και 
χωρίς αυτές. Το εγχείρημα για την 
ανασυγκρότηση της κεντροαριστε¬ 
ράς, μεσοπρόθεσμα δεν μπορεί 
παρά να έχει στο κέντρο του τον 
ΣΥΡΙΖΑ. Με τον ΣΥΡΙΖΑ η κεντρο¬ 
αριστερά μπορεί να κυβερνήσει 
ξανά με την προϋπόθεση πάντα 
της ανάκαμψης της οικονομίας. 
Για να ηγηθεί όμως ο ΣΥΡΙΖΑ της 
κεντροαριστεράς και να κυβερνήσει, 
χρειάζεται να διευρύνει την επιρροή 
του προς τη μεσαία τάξη. 

Δεν υπάρχει αμφιβολία ότι έως 
σήμερα ένα σημαντικό τμήμα της 
μικρής και μεσαίας αστικής τάξης, 
έχει καταφέρει να διασωθεί, την ίδια 
στιγμή που ένα όλο και μεγαλύτε¬ 
ρο μέρος των λαϊκών στρωμάτων 
πετάγεται εκτός του κοινωνικού 
και πολιτικού συστήματος, εκτός 
της αγοράς εργασίας, εκτός του 
πολιτικού σώματος. 

Η μεσαία αστική τάξη που «αντέ¬ 
χει» ακόμα, συσπειρώνεται γύρω 
από τη ΝΔ και το ΠΑΣΟΚ μόνο 
και μόνο γιατί διακατέχεται από 
ανασφάλεια και αβεβαιότητα και 
επειδή αντιλαμβάνεται ότι οι συνθή¬ 
κες που διέπουν την έως τα τώρα 
διάσωσή της είναι ακόμη εύθραυ¬ 
στες και ασταθείς. Δεν εμπιστεύεται 
καθόλου τον ΣΥΡΙΖΑ όχι γιατί φο¬ 
βάται το ριζοσπαστισμό του αλλά 
γιατί του καταλογίζει διαχειριστική 
ανεπάρκεια και ανικανότητα και 
επίσης γιατί στο μεσαίο στελεχιακό 
δυναμικό του ΣΥΡΙΖΑ δεν βλέπει 
παρά τα προϊόντα της διάλυσης 
ενός παρωχημένου πλέον τρόπου 
πολιτικής οργάνωσης (του μαζικού 
κόμματος), τα οποία προσπαθούν 
να αρπάξουν μια τελευταία ευκαιρία 
(ατομικής δικαίωσης κ.λπ.). 
Σήμερα όμως ο ΣΥΡΙΖΑ, έχοντας 
κερδίσει την περιφέρεια Αττικής 
και έναν αξιοσημείωτο αριθμό δή¬ 


μων γύρω από την Αθήνα και στην 
υπόλοιπη Ελλάδα, όχι μόνο μπορεί 
να αποδείξει τις διαχειριστικές του 
ικανότητες αλλά και ως κάτοχος 
κρατικής εξουσίας πλέον, να τρα¬ 
βήξει στην τροχιά του νέα δυναμικά 
στελέχη και να δρομολογήσει τη 
μετεξέλιξή του σε ένα σύγχρονο, 
αποτελεσματικό και θελκτικό στη 
μεσαία τάξη δίκτυο εξουσίας. Έτσι, 
ο ΣΥΡΙΖΑ θα μπορέσει να απαλλα¬ 
γεί από ένα γερασμένο στελεχιακό 
δυναμικό που προέρχεται από μια 
άλλη εποχή και το οποίο, αρνούμενο 
να προσαρμοστεί, αποτελεί ένα 
βαρίδι στο δρόμο για την εξουσία. 

Για τη μεσαία τάξη -ένα μεγάλο 
μέρος της- η ΝΔ είναι μια επιλογή 
ανάγκης. Όπως διαπιστώνει ο Γε¬ 
ράσιμος Μοσχονάς, η ΝΔ είναι όλο 
και λιγότερο ικανή να κινητοποιήσει 
την πλειοψηφία των μοντέρνων φι¬ 
λοδυτικών τμημάτων της ελληνικής 
κοινωνίας (Βήμα, 1/6/2014). Αφού 
ξεκινήσει η ανάπτυξη, η μεσαία 
τάξη αλλά και τα ίδια τα κοινωνικά 
στρώματα που επωφελούνται από 
το καθεστώς της κρίσης, ασφαλείς 
πλέον, με μια καινούρια σιγουριά και 
αυτοπεποίθηση, θα μπορούσαν να 
μετακινηθούν προς ένα «δυναμικό» 
και «εκσυγχρονισμένο» ΣΥΡΙΖΑ, ο 
οποίος, επιπλέον θα μπορούσε να 
εξασφαλίσει αποτελεσματικότερα 
από τη ΝΔτην ενεργό συγκατάθεση 
των κυβερνωμένων με μια σειρά 
από παραχωρήσεις. Σε ένα τέτοιο 
«κέντρο σύνθετης ισχύος» οι λαϊ¬ 
κές δυνάμεις θα συμμετείχαν, όσο 
συμμετείχαν, από υποδεέστερες 
θέσεις. 

Αναφερόμαστε εδώ σε δρομολο¬ 
γημένες διαδικασίες, ενδεχόμενες 
λύσεις και ανοιχτές προοπτικές, τις 
οποίες φαίνεται να υποστηρίζει το 
οικονομικό επιτελείο του ΣΥΡΙΖΑ, 
που διαγράφονται από τα πεπραγ¬ 
μένα της ηγετικής του ομάδας στο 
ευρωπαϊκό επίπεδο και επίσης 
περιγράφονται με εξαιρετική διαύ¬ 
γεια σε κείμενα, όπως εκείνο του 
Αντώνη Λιάκου, που δημοσιεύτηκε 
στο ηλεκτρονικό περιοδικό Χρόνος 
στις 28/5 με τίτλο «Οι εκλογές του >1 




26 



2014 έκλεισαν έναν κύκλο. Πώς θα 
ανοίξει ο επόμενος, είναι το ζητού¬ 
μενο». Την προσεκτική ανάγνωση 
αυτού του τελευταίου άρθρου συνι- 
στούμε ανεπιφύλακτα. Ο Αντώνης 
Λιάκος, ο οποίος σήμερα νουθετεί 
τον ΣΥΡΙΖΑ, δεν είναι ένας τυχαίος 
άνθρωπος. Αναμφίβολα πρόκειται 
για τον πιο σημαντικό οργανικό δι¬ 
ανοούμενο της «ισχυρής Ελλάδας» 
του Σημίτη, για έναν από τους πιο 
εξέχοντες εκπροσώπους της ελλη¬ 
νικής κρατικής ιδεολογίας, δηλαδή 
του «επίσημου εθνικισμού», της 
εποχής εκείνης. 

Βέβαια μιλάμε για μια πλειοψη- 
φία του ΣΥΡΙΖΑ σε μια εξαιρετικά 
συρρικνωμένη πολιτική κοινωνία, 
η οποία, αν και δεν θα αποτελεί- 
ται πλέον παρά από ένα μέρος 
του πληθυσμού, θα μπορούσε να 
αποδειχθεί επαρκής βάση για την 
ανασύνθεση του πολιτικού συστή¬ 
ματος. Προφανώς αναφερόμαστε 
σε μια διαιρεμένη χώρα στην οποία 
-πιθανόν ευρείες- μειοψηφίες θα 
διατηρούσαν ένα ευρωπαϊκό επί¬ 
πεδο ζωής, ενώ μεγάλα τμήματα 
του πληθυσμού θα καταδικάζονταν 
να φυτοζωούν από την ευκαιριακή 
απασχόληση, τις κακοπληρωμένες 
δουλειές, τη μαύρη ή την άτυπη οι¬ 
κονομία. Κάνουμε λόγο για νησίδες 
αναπτυγμένης αστικής κοινωνίας 
εν μέσω ζωνών ανομίας ή άγριας 
εκμετάλλευσης ή και ρημαγμένων 
περιοχών. Η χώρα, που θα εγκατα- 
λείπεται από τους νέους της, από 
τους πιο δυναμικούς και μορφω¬ 
μένους ανθρώπους της, θα σβήνει 
και θα μετατρέπεται σταδιακά σε 
μια χώρα ηλικιωμένων, οι οποίοι 
θα φροντίζουν υπερήλικες βορει- 

οευρωπαίους. 

* 

Μπορεί ακόμα και τώρα να δρομο¬ 
λογηθεί μια άλλη πολιτική; Ποια θα 
μπορούσε να είναι αυτή; Τι πρέπει 
να κάνουμε; 

Απέναντι στο σχέδιο της ηγετικής 
ομάδας του ΣΥΡΙΖΑ, που βασίζεται 
στον προσεταιρισμό της μεσαίας 
τάξης, εμείς πρέπει να προσπα¬ 
θήσουμε να γίνει η φωνή των υπο¬ 
γείων της κοινωνίας μια νέα φωνή 


της αριστερός. Πρόκειται για έργο 
σχεδόν ακατόρθωτο, αν λάβουμε 
υπόψη μας την υφιστάμενη μεσο- 
στρωματική σύνθεση της αριστερός 
αλλά και πόσο τις δυο-τρεις τελευ¬ 
ταίες δεκαετίες έχουν «χαλάσει» 
τα λαϊκά στρώματα: με άλλα λόγια, 
έχουν χαθεί τα «κοινά» τους. Άρα, 
πρέπει τα κοινά τους να επαναδη- 
μιουργηθούν εξαρχής. 

Ο πολλαπλασιασμός των εστιών 
αντίστασης στα υπόγεια της κοι¬ 
νωνίας, η διάδοση δομών συνερ¬ 
γατικής και αλληλέγγυας οικονο¬ 
μίας, οι θεσμοί εργατικού ελέγχου 
-στο μέτρο που το εργατικό κίνημα 
αρχίσει να ανακάμπτει- αλλά και 
κινήματα εμπνευσμένα από την 
άμεση δημοκρατία, όπως εκείνο των 
πλατειών, σκιαγραφούν μια κατεύ¬ 
θυνση. Επιπλέον όμως, χρειάζεται 
και κάτι που περιλαμβάνει όλα αυτά 
και τα ξεπερνάει, κάτι που δύσκολα 
μπορούμε να περιγράφουμε, κάτι 
το οποίο θα έμοιαζε με διαδικασία 
«εθνογένεσης». 

Τα ίδια τα λαϊκά στρώματα θα απο¬ 
φασίσουν σε τι είδους χώρα και σε 
ποια πολιτεία θέλουν να ζήσουν. 
Λίγες χιλιάδες άνθρωποι όμως, 
θα μπορούσαμε να δράσουμε ως 
καταλύτες στη διαμόρφωση της 
λαϊκής θέλησης. Ίσως και να το 
καταφέρουμε, αν αδιαφορήσουμε 
για την ευκαιρία να γαντζωθούμε 
στο τρένο της κυβερνητικής εξου¬ 
σίας και επιλέξουμε συνειδητά να 
γίνουμε το λίπασμα της ιστορίας. 
Να σπείρουμε έστω κι αν πρόκειται 
να θερίσουν άλλοι τον καρπό. Να 
βοηθήσουμε να ανοίξει ο δρόμος 
για τη Γη της Επαγγελίας, παρόλο 
που οι ίδιοι δεν θα καταφέρουμε να 
φτάσουμε σε αυτή. Να δράσουμε 
έχοντας μπροστά μας τον ορίζοντα 
όχι της δικής μας αλλά μιας επό¬ 
μενης γενιάς. Χρειάζεται θάρρος 
για να θυσιαστεί κάποιος για έναν 
ανώτερο σκοπό. Ίσως και να μην 
έχουμε ένα τέτοιο θάρρος. Άραγε 
όμως ποια θα ήταν καλύτερη προ¬ 
φύλαξη από τα χειρότερα; Από την 
κατάντια τόσων παλιών φίλων που 
λίγο πριν από την τρίτη ηλικία και 
χωρίς ίχνος αξιοπρέπειας γλύφουν 


εκεί που έφτυναν στα νιάτα τους. Και 
δικαιολογούνται ότι σπατάλησαν τη 
ζωή τους στα χαρακώματα... 
Μπορούν μικρές πολιτικοποιημένες 
μειοψηφίες, στην πραγματικότητα 
μια χούφτα ανθρώπων, τόσοι έχουν 
απομείνει, να κάνουν ξανά ορατή, 
έστω και από μακριά, την πολιτεία 
που έρχεται; Μπορούν να συντε- 
λέσουν στο να γεννηθεί μέσα από 
την αλληλέγγυα και συνεργατική 
οικονομία και από τις δομές άμεσης 
δημοκρατίας η λαϊκή θέληση για 
«καινούριες πατρίδες»; Για έναν 
άγνωστο ακόμα τόπο στον οποίο 
θα μπορούσαν να αναπτυχθούν, να 
πολλαπλασιαστούν, να κερδίσουν 
σε βάθος, να διαδοθούν από άκρη 
σε άκρη οι καλοί θεσμοί τους οποί¬ 
ους σποραδικά έχουμε ήδη αρχίσει 
θέτουμε σε εφαρμογή; Κανείς όμως 
δεν ξέρει πότε θα έρθει «η στιγμή 
που θα φανούν οι κήρυκες» και θα 
ακουστεί το κάλεσμα για τη μεγάλη 
περιπέτεια που θα θέσει τέλος στον 
αλληλοσπαραγμό των αποκάτω... 
Η στιγμή που ένα καινούριο κοι¬ 
νωνικό όραμα θα αγκαλιάσει και 
θα ενώσει ξανά το θρυμματισμένο 
κοινωνικό ιστό. 

Η εναλλακτική, στο ρεαλισμό του 
σχεδίου της ηγετικής ομάδας του 
ΣΥΡΙΖΑ, κατεύθυνση, η ανατροπή 
του καθεστώτος της κρίσης και η 
αναπόφευκτη σύγκρουση με την 
Ευρώπη, δεν είναι καθόλου εύκο¬ 
λη υπόθεση. Τίποτα δεν μπορεί 
να γίνει όσο θεωρείται δεδομένο, 
ακόμα και από τα λαϊκά στρώματα, 
το ευρωπαϊκό πλαίσιο, ο νέος ευ¬ 
ρωπαϊκός καταμερισμός υλικής και 
πνευματικής εργασίας, στον οποίο 
η Ελλάδα καταλαμβάνει μία από τις 
χαμηλότερες βαθμίδες. Χρειάζεται 
σφοδρή κριτική του «εσωστρεφούς 
ευρωπαϊσμού» της ελληνικής ιδε¬ 
ολογίας, της ταύτισης με τον ευ¬ 
ρωπαϊκό εθνοκεντρισμό, που δεν 
είναι παρά ταύτιση από θέση ήττας, 
τυπική περίπτωση ταύτισης με τον 
επιτιθέμενο και επιπλέον, ιστο¬ 
ρικά άκαιρη: η Ευρώπη σβήνει. 
Πρέπει να συγκρουστούμε με τον 
κοσμοπολιτισμό (ευρωπαϊσμό) της 






μεσαίας τάξης και να υπερβούμε 
κριτικά τον «εθνικισμό» των λαϊκών 
στρωμάτων. 

Αν τελικά η άκρα δεξιά επικρα¬ 
τήσει στα υπόγεια της κοινωνίας, 
η αριστερά δεν έχει κανένα λόγο 
ύπαρξης. Η αριστερά χάνει, επειδή 
στέκει αμήχανη εμπρός στον «εθνι¬ 
κισμό» των λαϊκών στρωμάτων ή 
ακόμα χειρότερα, τον αντιμετωπίζει 
αφ’ υψηλού. Η άκρα δεξιά, μετα¬ 
ξύ άλλων, συσπειρώνει ντόπιους 
προλετάριους που αναπολούν ένα 
έθνος στα πλαίσια του οποίου κά¬ 
ποτε ήταν πολίτες. Η αριστερά της 
μεσαίας τάξης, έχει, από το ίδιο της 
το βιοτικό επίπεδο, την πολυτέλεια 
να μην αντιλαμβάνεται ότι είναι 
αντιφατική η υποστήριξη τόσο του 
κράτους πρόνοιας όσο και των 
«ανοιχτών συνόρων». Στα υπόγεια 
της κοινωνίας αντιλαμβάνονται σω¬ 
στά το κράτος πρόνοιας ως εθνική 
υπόθεση. Αν το «μοίρασμα» -το κατ’ 


απαίτηση, το χωρίς ανταπόδοση 
«μοίρασμα»- είναι η βασική αρχή 
του κράτους πρόνοιας, όπως υπο¬ 
στηρίζει ο ανθρωπολόγος Τζέιμς 
Γούντμπερν, τότε αυτό το μοίρασμα 
προϋποθέτει όχι μόνο εθνικό κεντρι¬ 
κό κρατικό μηχανισμό αναδιανομής 
αλλά προπάντων αυστηρή οριοθέ- 
τηση των δικαιούχων. Στις χώρες 
υποδοχής μεταναστών, η άκρα 
δεξιά μπορεί να υπερασπιστεί το 
κράτος πρόνοιας πιο πειστικά από 
ό,τι η αριστερά. Χρειάζονται απα¬ 
ντήσεις διαφορετικές από εκείνες 
του κράτους πρόνοιας, χρειάζεται 
να πάμε πέρα από το κράτος πρό¬ 
νοιας, να επεξεργαστούμε νέες 
συνθετικές λύσεις ξεκινώντας από 
το μοριακό επίπεδο. Πώς μπορεί 
ένα πολυεθνοτικό σήμερα προλε¬ 
ταριάτο να αποτελέσει «κοινότητα 
μνήμης και πεπρωμένου», όταν στα 
υπόγεια της κοινωνίας, η κοινωνική 
ιεραρχία παίρνει τη μορφή ιεραρχίας 


εθνοτήτων, ενώ ο αγώνας για την 
επιβίωση, διεξάγεται μέσω εθνοτι- 
κών κοινωνικών δικτύων; 

Ένα μεγάλο μέρος των ανθρώπων 
της αριστερός και του ελευθεριακού 
χώρου στην Ελλάδα, προέρχονται 
από τη μεσαία τάξη. Το ίδιο συμβαί¬ 
νει και στις περισσότερες χώρες του 
κόσμου. Η κάθοδος στα υπόγεια της 
κοινωνίας, η περιπλάνηση στους 
λαβυρίνθους της δεν είναι εύκολη. 
Επιφυλάσσει δυσάρεστες εκπλήξεις 
αλλά συγχρόνως και ενδιαφέρουσες 
συναντήσεις, όπως για παράδειγμα, 
συναντήσεις με ριζοσπάστες κληρι¬ 
κούς. Όπου η αριστερά κατάφερε, 
είτε στη Λατινική Αμερική είτε στον 
Αραβικό κόσμο, να συναντηθεί και 
να ασκήσει επιρροή στον κόσμο των 
υπογείων της κοινωνίας, το πέτυχε 
με τη συνεργασία κληρικών ή αν¬ 
θρώπων που επιτελούν λειτουργία 
κληρικών. Και οι κληρικοί, είναι κατά 
κανόνα πολύ έξυπνοι άνθρωποι. » 







Δεν θα μπουν στον δικό σου κόπο, 
αν δεν είσαι ανοιχτός να μπεις στον 
δικό τους. 

Στροφή προς τη μεσαία τάξη ή στρο¬ 
φή προς τα λαϊκά στρώματα, τους 
χαμηλόμισθους, τους άνεργους, τους 
υποαπασχολούμενους; Αυτό το τε¬ 
λευταίο δίλημμα είναι πραγματικό, 
όταν παίρνει τη μορφή; επικέντρωση 
του ΣΥΡΙΖΑ στην επικράτησή του 
στα πλαίσια του πολιτικού συστή¬ 
ματος που αναδύεται μέσα από τη 
σταθεροποίηση του καθεστώτος της 
κρίσης ή αντίθετα συγκρότηση κοινω¬ 
νικών δικτύων τα οποία θα ριζώνουν 
στα υπόγεια και θα διαπεράσουν 
μετασχηματίζοντας όλο το κοινωνικό 
οικοδόμημα, ακόμα και μερίδες της 
μεσαίας τάξης, δημιουργώντας έτσι 
μακροπρόθεσμα δυνατότητες για 
πραγματικά ριζοσπαστικές πολιτικές 
λύσεις. 

Ποιες είναι οι προοπτικές της αριστε¬ 
ρής πτέρυγας του ΣΥΡΙΖΑ; Η ριζοσπα- 
στικοποίηση του πολιτικού λόγου του 
ΣΥΡΙΖΑ από μόνη της, δεν λέει τίποτα. 
Χωρίς την αντίστοιχη ριζοσπαστικο- 
ποίηση των κοινωνικών πρακτικών 
των λαϊκών στρωμάτων, αποτελεί 
μόνο πλειοδοσία σε μια κούφια επα¬ 
ναστατική ρητορεία, πλειοδοσία στην 
οποία ανταγωνίζονται η αριστερά του 
ΣΥΡΙΖΑ, η ΑΝΤΑΡΣΥΑ και άλλοι. Τα 
λαϊκά στρώματα πρέπει να αναδιορ¬ 
γανωθούν κοινωνικά σχεδόν εξαρχής. 
Δεν τους λείπει απλώς η συνδικαλι¬ 
στική οργάνωση ή η ριζοσπαστική 
πολιτική εκπροσώπηση. Σε σχέση με 
αυτό το πολύ πιο δύσκολο καθήκον 
της ανασυγκρότησης των κοινωνικών 
δεσμών στο μοριακό επίπεδο, θα 
κριθεί ο καθένας, τόσο εμείς όσο και 
η αριστερά του ΣΥΡΙΖΑ. Η λύση δεν 
είναι η επίκληση της ενότητας των 
πολιτικών οργανώσεων της αριστερός 
- η πολυδιάσπαση της αριστερός 
είναι πράγματι επιζήμια για τα λαϊκά 
συμφέροντα, όμως δεν αποτελεί παρά 
ένα σύμπτωμα. 

Η αριστερά του ΣΥΡΙΖΑ, η ΑΝΤΑΡΣΥΑ 
και οι περισσότερες από τις υπόλοιπες 
οργανώσεις της άκρας αριστερός, 
καθώς είναι βαθιά κρατικίστικες, δεν 
μπορούν παρά να συλλάβουν λύσεις 


πολιτικές, λύσεις διά μέσου του 
κράτους, οι οποίες αντιστοιχούν σε 
μια εποχή που έχει παρέλθει (βλ. κε- 
ϊνσιανό κράτος). Ωστόσο, όπως και 
τα κόμματα της λατινοαμερικάνικης 
αριστερός, θα μπορούσαν να παί¬ 
ξουν ένα σύγχρονο ιστορικό ρόλο 
με την προϋπόθεση της ανάδυσης 
ισχυρών κοινωνικών κινημάτων, 
όχι όμως τόσο ισχυρών, ώστε να 
αναλάβουν τα ίδια την πολιτική 
εκπροσώπησή τους. Έναν τέτοιο 
ρόλο, ο Γκράμσι θα τον αποκαλούσε 
σύγχρονο καισαρισμό. Στη Λατινική 
Αμερική η αριστερά ανέλαβε την 
κυβερνητική εξουσία χάρη στην 
παρουσία ισχυρών κοινωνικών 
κινημάτων, όχι όμως τόσο ισχυρών, 
ώστε να δρομολογήσουν μια ριζική 
κοινωνική και πολιτειακή αλλαγή. 

Η ομαλή κυβερνητική διαδοχή, η 
ανάδειξη του ΣΥΡΙΖΑ σε ηγετική 
δύναμη της κεντροαριστεράς ή η 
σταθεροποίηση ενός νέου δικομ- 
ματισμού προϋποθέτουν την επι¬ 
στροφή στην οικονομική ανάπτυξη. 
Όμως, η ανάκαμψη της οικονομίας 
στο άμεσο μέλλον, δεν είναι καθό¬ 
λου δεδομένη. Ακόμα κι αν επέλθει, 
θα είναι εξαιρετικά ευάλωτη εξαιτί- 
ας μιας πληθώρας παραγόντων, 
όπως για παράδειγμα οι εσωτερικές 
κοινωνικές συγκρούσεις ή η επιδεί¬ 
νωση της παγκόσμιας οικονομίας. 
Επίσης, δεν πρέπει καθόλου να 
ξεχνάμε ότι η σημερινή κρίση στην 
Ευρώπη δεν είναι απλώς μια συ¬ 
νήθης κυκλική οικονομική κρίση 
και δεν εξαντλείται στην κρίση της 
παγκόσμιας οικονομίας, η οποία 
ξέσπασε το 2008. Έχει, πρώτα από 
όλα, να κάνει με την πολυεπίπεδη 
παρακμή και την υποβάθμιση της 
Ευρώπης στο παγκόσμιο γίγνεσθαι. 
Όλες αυτές οι παράμετροι, εκδηλώ¬ 
νονται υπέρμετρα μεγεθυμένες στην 
ελληνική κοινωνική, πολιτισμική, 
οικονομική, πολιτική, δημογραφική 
κρίση. Σε κάθε περίπτωση, στην 
Ελλάδα κανένας στην κυβέρνηση 
ή στην αντιπολίτευση, δεν φαίνεται 
να έχει σχέδιο για το ενδεχόμενο η 
ύφεση να υποτροπιάσει ή να συνε¬ 
χιστεί για 3-4 χρόνια ακόμα. Τέτοια 


σχέδια υπάρχουν στην Ουάσιγκτον, 
τις Βρυξέλλες ή το Βερολίνο. Στην 
Ελλάδα κυβέρνηση και αντιπολίτευση 
δεν τολμούν παρά να στοιχηματίσουν 
στην «ανάπτυξη». 

ΣΗΜΕΙΩΣΗ: Το θέμα μας σε αυτό το κεί¬ 
μενο, είναι οι εναλλακτικές δυνατότητες 
του κοινωνικού κινήματος απέναντι στη 
δρομολόγηση στα πλαίσια του πολιτικού 
συστήματος μιας διαδικασίας που μπορεί 
να οδηγήσει σε μια κοινοβουλευτική πλει- 
οψηφία του ΣΥΡΙΖΑ. Χρησιμοποιήσαμε 
λοιπόν περιγραφικές διατυπώσεις, όπως 
«μεσαία τάξη», «μικρή και μεσαία αστική 
τάξη» χωρίς να μας απασχολήσουν εδώ 
συνολικά οι κεφαλαιοκρατικές σχέσεις 
παραγωγής και αναπαραγωγής, οι επι- 
μέρους οικονομικές δραστηριότητες της 
αστικής τάξης και το πώς αρθρώνονται 
μεταξύ τους (εφοπλισμός, τουρισμός, 
τράπεζες, κερδοσκοπία ακινήτων, κα¬ 
τασκευές, ΜΜΕ, εμπόριο, οργανωμένο 
έγκλημα), οι σχέσεις ανάμεσα σε ολιγάρ- 
χες, οικογενειακές δυναστείες, μετόχους, 
κρατικές και εταιρικές γραφειοκρατίες, 
μικροεπιχειρηματίες, ελευθεροεπαγ- 
γελματίες, πολιτικούς, διανοούμενους, 
καλλιτέχνες και άλλους. Επίσης, δεν 
μιλήσαμε γενικά για το «κόμμα» της 
αστικής τάξης που σχεδόν ανέκαθεν 
υφίσταται σε διάσπαρτη μορφή, περιλαμ¬ 
βάνοντας όχι μόνο τα πολιτικά κόμματα 
αλλά επίσης ΜΜΕ, μορφωτικά ιδρύματα, 
ομάδες πίεσης κ.ά. και το οποίο στις 
μέρες μας αποτελεί ένα σύστημα από 
δίκτυα εξουσίας. Εδώ εστιάσαμε σε μια 
διαδικασία της οργανικής ένταξης και 
αναβάθμισης του ΣΥΡΙΖΑ σε εξέχον 
κέντρο αυτού του συστήματος. Πάντως, 
η μικρή και μεσαία αστική τάξη έχει ένα 
ιδιαίτερο πολιτικό ενδιαφέρον όχι απλώς 
γιατί πολύ συχνά κρίνει την έκβαση των 
εκλογικών αναμετρήσεων αλλά γιατί σε 
αυτήν καταγράφεται η γενική θέληση 
της αστικής τάξης και τα συλλογικά 
της συμφέροντα πολύ καλύτερα από 
ό,τι στον ένα ή στον άλλο ολιγάρχη. 
Επομένως, χρησιμοποιήσαμε τον όρο 
«μεσαία τάξη», γιατί για το θέμα μας η 
διαβεβαίωση του Μαρξ ότι «η δύναμη 
στο αστικό καθεστώς είναι η μεσαία 
τάξη», αρκεί. 





Από τον Σωφρονισμό στην 
Αιχμαλωσία και τον Διάχυτο 

Κοινωνικό Έλεγχο 

Σπύρος Τζοανόττουλος 


Στις φυλακές «τύπου Γ» θα εγκλεί- 
ονται καταδικασμένοι, αλλά και 
υπόδικοι, για τρομοκρατία, εσχά- 
τη προδοσία και λοιπά αδικήματα 
σχετιζόμενα με εγκληματική οργά¬ 
νωση, εκτίοντας πραγματική ποινή 
(δηλαδή χωρίς κανένα ευεργετικό 
υπολογισμό) τουλάχιστον 4 ετών 
εντός αυτών. Θα κρατούνται επίσης, 
όσοι κρατούμενοι κρίνονται επικίν¬ 
δυνοι για την ασφάλεια της χώρας 
και τη δημόσια τάξη, καθώς και όσοι 
κρίνονται επικίνδυνοι για την τάξη 
και την ασφάλεια της φυλακής, όπου 
κρατούνται. Μέχρι σήμερα βέβαια, 
η τιμωρία μέσω των διαρκών μετα¬ 
γωγών ήταν μια πραγματικότητα 
για μια σειρά κρατουμένων που 
έμπαιναν στο στόχαστρο των σω¬ 
φρονιστικών και διεπόταν από την 
πλήρη αυθαιρεσία των τελευταίων: 
με τη θέσπιση του μέτρου όμως 
με τη βούλα του νόμου σκοπός 
είναι η διάχυση του φόβου για την 
αποτροπή των διεκδικήσεων εντός 
των φυλακών. Ο νόμος προβλέπει 
επίσης και μια σειρά από ολοκλη¬ 
ρωτικά μέτρα, όπως: 

■ Καθολική στέρηση του δικαιώματος 
χορήγησης αδειών σε κρατούμενους 
αυτής της ειδικής κατηγορίας. 

■ Καθολική στέρηση της ημιελεύθε- 
ρης διαβίωσης. 

■ Καθολική στέρηση του δικαιώμα¬ 
τος των μεροκάματων. 

■ Ο χρόνος για την αποφυλάκιση 
όσων έχουν καταδικαστεί σε ποινή 
ισόβιας κάθειρξης για συμμετοχή σε 
τρομοκρατική οργάνωση αυξάνεται 
στα 20 χρόνια, από 16 που ισχύει 
σήμερα. 


■ Στέρηση-περιορισμόςτου δικαιώ¬ 
ματος επικοινωνίας, τηλεφωνικής 
και δια ζώσης με το κοινωνικό τους 
περιβάλλον, με τρόπο και όρους 
που θα διαμορφώνονται από τον 
εσωτερικό κανονισμό του Καταστή¬ 
ματος, από την αυθαιρεσία δηλαδή 
των σωφρονιστικών! 

Ο Εισαγγελέας Εκτέλε¬ 
σης Ποινών παραγγέλλει με βάση 
την καταδικαστική απόφαση ή το 
ένταλμα προσωρινής κράτησης 
την μεταγωγή στις φυλακές ή στις 
πτέρυγες τύπου Γ' κρατουμένων 
και υποδίκων για τα εγκλήματα του 
άρθρου 187Α και συναφή. Επίσης, 
ο ίδιος Εισαγγελέας κρίνει, κατά 
τρόπο απόλυτο, ποιοι από άλλες 
κατηγορίες κρατουμένων αποτε¬ 
λούν απειλή όχι μόνο για τη τάξη και 
την ασφάλεια της φυλακής αλλά και 


της δημόσιας τάξης και ασφάλειας, 
ώστε να μεταχθούν σε καταστήματα 
τύπου Γ. 

Εκεί που το πράγμα ξεφεύγει από 
τα μέχρι τώρα ευρωπαϊκά δεδομένα 
και αρχίζει να γειτνιάζει με νομικά 
ήθη των ΗΠΑ είναι στις διατάξεις 
που προβλέπουν «ευνοϊκές» ρυθ¬ 
μίσεις για συνεργαζόμενους. Όσοι 
είναι υπαίτιοι οποιοσδήποτε εγκλη¬ 
ματικής πράξης (εκτός από συμμε¬ 
τοχή σε τρομοκρατική οργάνωση), 
εφόσον έδωσαν πληροφορίες ή με 
οποιονδήποτε τρόπο συνετέλεσαν 
στην εξάρθρωση τρομοκρατικής 
οργάνωσης ή σύλληψη φυγόδι- 
κων ή φυγόποινων για πράξεις 
τρομοκρατίας του άρθρου 187Α, 
επιβραβεύονται με αποφυλάκιση, 
με αναστολή της ποινικής δίωξης, 

με απόλυση! Ξεκάθαρος στόχος 
της ρύθμισης είναι η διάχυση του 
κλίματος ανασφάλειας μεταξύ των 
κρατουμένων, με απώτερο στόχο 
να σπάσει η αλληλεγγύη μεταξύ 
«ποινικών» και «πολιτικών». 

Επίσης, ειδική υπηρεσία της αστυ¬ 
νομίας -ο κανονισμός λειτουργίας 
της οποίας θα είναι απόρρητος και 
δεν θα δημοσιευτεί- θα είναι πλέον 
υπεύθυνη όχι μόνο για την εξωτε¬ 
ρική και περιμετρική φρούρηση της 
φυλακής, αλλά θα ελέγχει και την 
είσοδο-έξοδο σε αυτήν. 

Πέραν της αυστηροποίησης των 
μέτρων που προβλέπονται για τους 
τροφίμους των φυλακών αυτών, 
άξιο παρατήρησης είναι η διευ- 
ρυμένη δυνατότητα που δίνει το 
κράτος στον εαυτό του να πράξει 
κατά το δοκούν. Ενδεικτικό είναι ότι 
επιτρέπεται στον κρατούμενο να 
προσφύγει εναντίον της κράτησής 
του σε φυλακές τύπου Γ'ενώπιονΔι- 
καστικού Συμβουλίου, ο Εισαγγελέ¬ 
ας όμως μπορεί να τον ξαναστέλνει 
στις φυλακές Γ' επ’ άπειρον, αφού 
του επιτρέπεται να επανεκδόσει 
νέα εντολή κράτησης για τον ίδιο 
κρατούμενο, «εφόσον προκύψουν 
νέα στοιχεία». Το πανηγυρικότερο 
όλων όμως είναι ότι τα βουλεύματα 
και οι διατάξεις αυτές κοινοποιού¬ 
νται υποχρεωτικά στον Υπουργό 
Δικαιοσύνης, ο οποίος έχει και ο 
ίδιος δυνατότητα προσφυγής! 

Νομιμοποιητικός πυλώνας της φυ¬ 
λακής στο κοινωνικό συμβόλαιο 
είναι η αντίληψη περί σωφρονισμού 
του εγκλείστου. Στο νέο νομοσχέδιο, 
όπως σωστά έχει διαπιστωθεί από 
τους εγκληματολόγους όλου του 
πολιτικού φάσματος, η αντίληψη 
αυτή υπονομεύεται ανοιχτά και σαν 
σκοπός πλέον τίθεται η εξουδετέ- 
ρωση-αχρήστευση του απείθαρχου 
υποκειμένου, άσχετα από την «βα¬ 
ρύτητα» της πράξης που τον οδή¬ 
γησε στη φυλακή. Ενδεικτικό είναι 
ότι ο νομοθέτης δεν έχει ως κριτήριο 
την ποινική απαξία του εγκλήμα¬ 
τος, που διέπραξε ο κρατούμενος, 
ώστε να στείλει στις φυλακές τύπου 


Γ'τους «βαρυποινίτες»: αντίθετα, 
κριτήριό του είναι η απειθαρχία, η 
οποία μπορεί π.χ. να στείλει έναν 
υπόδικο για οποιοδήποτε έγκλημα 
στην απομόνωση των φυλακών 
Γ’, επειδή διαπληκτίστηκε με έναν 
σωφρονιστικό υπάλληλο. 

Από την 11η Σεπτεμβρίου 2001 και 
μετά παρατηρείται η εντεινόμενη εν¬ 
σωμάτωση και στο Ελληνικό δίκαιο 
του Ποινικού Δικαίου του Εχθρού. 
Πρόκειται για μια δικαιική αντίληψη, 
που έρχεται σε ρήξη με τα νομιμο¬ 
ποιητικά θεμέλια του Κράτους Δικαί¬ 
ου και εδράζεται στην αντίληψη ότι 
ορισμένες «απείθαρχες» κατηγορίες 
κοινωνικών υποκειμένων δε θα πρέ¬ 
πει να προστατεύονται από την ίδια 
δέσμη νομικών εγγυήσεων, όπως 
ένας πλήρης φορέας δικαιωμάτων: 
αντίθετα, θα πρέπει να θεσπιστούν 
διατάξεις που θα κατοχυρώνουν 
αντιμετώπιση Εχθρού. Πρόκειται 
για την προσπάθεια ρύθμισης της 
σχέσης της κατάστασης εξαίρεσης 
στο πεδίο της εφαρμογής του ποι¬ 
νικού νόμου, της σχηματοποίησης 
δηλαδή κανόνων, που θα ρυθμί¬ 
ζουν την απελευθέρωση δυνατο¬ 
τήτων κρατικής βίας σε απείθαρχα 
υποκείμενα. Το Ποινικό Δίκαιο του 
Εχθρού τιμωρεί αυστηρότερα ακρι¬ 
βώς για το φρόνημα του εγκλημα¬ 
τία, και η υιοθέτησή του ακριβώς 
εξυπηρετεί την επισημοποίηση 
και τον καθαγιασμό του «χαμη¬ 
λής έντασης» εμφυλίου πολέμου 
που διεξάγεται στο εσωτερικό των 
Δυτικών κοινωνιών. Στην Ελλάδα 
ήταν μέχρι πρόσφατα το αντάρτικο 
πόλης (και το «κοινό» έγκλημα όταν 
απάγει επιχειρηματίες «εθνικού 
ενδιαφέροντος»), αλλά ο κύκλος 
των εχθρών έχει ήδη διευρυνθεί 
στους «βίαιους ριζοσπάστες» και 
στους «παραβατικούς μετανάστες». 
Όλοι όσοι βρίσκονται στην πρώτη 
γραμμή του κοινωνικού ανταγωνι¬ 
σμού γίνονται θύματα του νομικού 
ολοκληρωτισμού, ακριβώς γιατί 
το παράνομο των πράξεών τους 
έχει έκδηλα πολιτικό χαρακτήρα. 
Το πολπικό/αστυνομικό/δικαστικό 
σύμπλεγμα δρα πλέον σαν ενιαία 
εξουσία. Η ζώνη αυτή ολοένα και 


θα επεκτείνεται, όσο θα διευρύνε¬ 
ται και ο κύκλος των ανθρώπων, 
που η εξουσία θέλει να θέσει σε 
καθεστώς εξαίρεσης. Ο κύκλος έχει 
ήδη διευρυνθεί στους μετανάστες 
και σιγα-σιγά θα περιλάβει και τους 
οφειλέτες τουΔημοσίου, ενώ σχέδια 
για ιδιωτικοποίηση των κέντρων 
κράτησης αρχικά και των φυλακών 
σε επόμενο στάδιο έχουν κάνει την 
εμφάνισή τους, απλώνοντας το σκο¬ 
τάδι της αυθαιρεσίας και εντείνοντας 
την επίθεση στο έγκλειστο κομμάτι 
της κοινωνίας μας. 

Στο πεδίο της σωφρονιστικής νο¬ 
μοθεσίας, η απόρριψη του προ¬ 
ηγούμενου νομοσχεδίου για την 
μεταρρύθμιση του Σωφρονιστικού 
Κώδικα σε ηπιότερη κατεύθυνση, 
συνδυαστικά με την μη εφαρμογή 
των εξαγγελθέντων μέτρων για την 
αποσυμφόρηση και αντ’ αυτών η 
ψήφιση στα θερινά τμήματα μιας 
Βουλής, που θυμίζει Βαϊμάρη, του 
πιο επιθετικού νομοσχεδίου που 
έχει κατατεθεί από αυτή την κυβέρ¬ 
νηση είναι μια άνευ προηγουμένου 
επίθεση, που οφείλουμε να την 
τσακίσουμε. Ο βασικός στόχος του 
νόμου, πέραν όλων των λοιπών 
σχεδίων έντασης του ολοκληρωτι¬ 
σμού, είναι να σπάσει τους δεσμούς 
αλληλεγγύης των κρατουμένων, 
αφενός μεταξύ τους και αφετέρου 
με τους «έξω». Αυτό που φοβίζει την 
εξουσία πιο πολύ δεν είναι ούτε το 
οργανωμένο έγκλημα που ελέγχει 
ολόκληρα πεδία στις φυλακές, ούτε 
οι αποδράσεις, ούτε η «ανομία» 
εντός των τειχών των φυλακών. 
Αντίθετα, είναι αυτό που διαχρονικά 
τρομοκρατούσε και τρομοκρατεί 
κάθε εξουσία που υπήρξε, και δεν 
είναι άλλο από την αυτοοργάνωση 
των από τα κάτω που συνειδητο¬ 
ποιούν ότι δεν έχουν να χωρίσουν 
τίποτα μεταξύ τους και δεν έχουν να 
χάσουν τίποτα παρά τις αλυσίδες 
τους. Η μάχη για τις φυλακές θα κρί¬ 
νει πολλά : εμείς θα κρατήσουμε τη 
θέση, που μας ανήκει, στο πλευρό 
της αγωνιζόμενης κοινωνίας για την 
κοινωνική απελευθέρωση. 






01 ΕΜΦΥΛΙΟΙ ΚΑΙ 
Ο ΘΑΝΑΤΟΣ ΤΟΥ ΑΝΘΡΩΠΟΥ 


ταν ανοίγεις την εφημε- 
Μ ^ ρίδα ή μια ιστοσελίδα, 
Λ Μ δεν ξέρεις από πού να 
αρχίσεις να συλλέγεις 
στιγμές φρίκης και πολέμου. Γάζα, 
Ιράκ, Συρία, Λιβύη, Ουκρανία, για 
την Αφρική δε συζητάμε, Φέρ- 
γκιουσον. Αν η ανάγνωση γίνει 
προσεκτική τότε ανακαλύπτεις μια 
αδυναμία ανάλυσης των συμβά¬ 
ντων ανεξάρτητα της ιδεολογικής 
ή δημοσιογραφικής προσπάθειας 
διαχείρισης της πληροφορίας. Αυτή 
η αδυναμία φαίνεται και από την 
πλήρη απουσία μιας συνεκτικής 


αντίστασης σε όσα συμβαίνουν. 
Υπάρχει μια πρώτη και ίσως ρηχή 
ερμηνεία της αμηχανίας αυτής και 
δεν είναι άλλη από την κατάρρευση 
της ρύθμισης του μεταπολεμικού 
παγκόσμιου στάτους. Δηλαδή πα¬ 
ρακολουθούμε μια εντελώς νέα 
γεωπολιτική συνθήκη, που θα 
οδηγήσει σε μια νέα παγκόσμια 
ισορροπία. Όμως το ερώτημα πα¬ 
ραμένει αμείλικτο. Ποιος είναι ο 
λόγος που ξεσπούν τόσο εύκολα 
εμφύλιοι πόλεμοι μικρής ή μεγάλης 
έντασης; Ποιος είναι ο λόγος που 
οι θάνατοι άοπλων αμέτοχων είναι 


Φιλήμονας Πατσάκης 

μέρος μιας διαρκώς επεκτεινόμενης 
καθημερινότητας; Τέλος, ποιος είναι 
ο λόγος που υπάρχει αυτή η αναδια¬ 
νομή ισχύος; 190000 είναι οι νεκροί 
της Συρίας, Χιλιάδες οι νεκροί στο 
Ιράκ, εκατοντάδες οι νεκροί στην 
Ουκρανία, ακόμα και οι 2 νεκροί στο 
Μιζούρι δείχνουν μια ευκολία της 
εξουσίας στην οριστική εξολόθρευ- 
ση του αντικειμένου της εξουσίας. 

Ο φόνος είναι πλέον μέρος όχι μιας 
στρατιωτικής συνθήκης αλλά ενός 
κατασταλτικού μηχανισμού. 

Μια μικρή κοπέλα στέκεται μπροστά ® 

στο ερειπωμένο της σπίτι και προ¬ 
σπαθεί να παραμερίσει τα ερείπια 
για να μπορέσει να διασώσει κάτι 
από την κατεστραμμένη της οικει¬ 
ότητα. Αυτό το κάτι είναι κάποια 
βιβλία. Μέσα στην διάλυση της ζωής 
στην Γάζα γιατί να προβείς σε μια 
τέτοια ανορθολογική επιλογή; Μα 
διότι είναι η μόνη που μπορεί να 
διατηρήσει την πληττόμενη έννοια 
της ύπαρξης από την οριστική της 
διάρρηξη. Αυτή είναι η κρίσιμη ιαχή 
των μαζών σε πάρα πολλούς εμφυ¬ 
λίους σε όλο τον κόσμο. Πρέπει να 
ξαναυπάρξουμε και, για να συμβεί 
αυτό, πρέπει να επινοήσουμε εκ 
νέου τους θεσμούς, τους ορισμούς 
πρέπει να δούμε την διάλυση της 
έννοιας του υπεριστορικού υποκει¬ 
μένου και την αδυναμία του κράτους 
να ορίσει τους όρους της ζωής ως 
δυνατότητα μιας νέας συνθήκης. 
Μακριά και πέρα από το κράτος 
μπορεί να υπάρξει και ζωή και ορ¬ 
γάνωση της ζωής. 

Στο Ιράκ το Ιδίδ κατέλαβε μια τερά¬ 
στια περιοχή στο Βόρειο Ιράκ και το 
ένωσε με τις περιοχές που κατέχει 
στην Συρία, ορίζοντας την περιοχή 
που κατέχει ως χαλιφάτο!! Δεν είναι 
τυχαίο ότι αποφεύγουν να πουν 
την περιοχή κράτος, διότι δεν είναι. 
Είναι οι πρώτοι που αναγνωρίζουν 
μια νέα διάσταση στην συγκρότη¬ 
ση των κρατικών δομών. Υπάρχει 
μια οριστική ρωγμή στο καθεστώς 
της νεωτερικότητας και του λόγου 
της, που αγγίζει όλα τα επίδικά της 
διάρθρωσης της κοινωνικής ζωής. 
Εξετάζοντας αυτό το σύνολο των 
πολέμων μπαίνουμε σε μια έκταση 
καθοριστικών ερωτημάτων. Πως 
συνέβη και ο συνεχής εξορθολογι- 
σμός καθώς και η αέναη πρόοδος 
επέφεραν την αποχαλίνωση της 
εξουσίας; Πως αυτή η αποχαλίνωση 
έφτασε να μην μπορεί να παράγει 
όχι μόνο τους όρους της ζωής αλλά 
και μια ομογενοποιητική πλατφόρμα 
πέραν του φόβου και της ανασφά¬ 
λειας; Πως μπορούν επιθέσεις, 
όπως της Αμερικής στο Ιράκ και την 
Λιβύη, να παράγουν κράτη παρίες, 


που γρήγορα διαλύονται; 

Σε όλα αυτά θα πρέπει να σταθούμε 
στα υλικά αποτελέσματα της επέ¬ 
κτασης της κατάστασης εξαίρεσης 
και στην διαρκώς διευρυνόμενη 
ζώνη εκτός δικαίου που δημιουργεί, 
επίσης στην τεράστια κρίση της 
κρατικής δομής που οφείλεται και 
στην κατάρρευση κάθε μεταπολε¬ 
μικής σταθερός. Η νεωτερικότητα, 
αντικαθιστώντας τον Θεό με τον 
νόμο και ενοποιώντας τους διά¬ 
σπαρτους ψυχισμούς με το έθνος 
- κράτος, έδωσε μια νέα διάσταση 
στη συγκρότηση των κοινωνιών. 
Αυτή η διακυβέρνηση είχε ανάγκη 
από την ύπαρξη ενός συνεκτικού 
υποκειμένου και από την αφηρη- 
μένη έννοια της ανθρωπότητας, 
για να λειτουργήσει. Το υποκείμενο 
ήταν μέρος της ομογενοποιητικής 
λογικής των κοινωνικών συμβο¬ 
λαίων, της γενικής βούλησης κτλ. 
Είχαμε λοιπόν μια τριπλή πρω- 
ταρχικότητα, του υποκειμένου που 
πρέπει να υποταχθεί, της εξουσίας 
που πρέπει να θεμελιωθεί και της 
νομιμότητας που πρέπει να γίνει 
σεβαστή. Η κρίση αυτής της τριπλής 
πρωταρχικότητας είναι καθοριστική 
για την ερμηνεία του σήμερα. Εξηγεί 
τόσο την ευκολία της εξουσίας στον 
φόνο των υπηκόων, αλλά και την 
αντίστροφη κίνηση των κινημάτων 
που γρήγορα περνάν σε εξεγερτικές 
συνθήκες, καθώς δεν υπάρχει κα- 
νενός είδους μεσολάβηση αλλά και 
ούτε κάποιος διαπραγματευτής. 

Το αεροσκάφος των Μαλαισιανών 
αερογραμμών, τα συνεχώς αυξα¬ 
νόμενα πτώματα προσφύγων στις 
ακτές της Μεσογείου, η σφαγή στην 
Γάζα, το χαλιφάτο που στήθηκε στα 
βόρεια του Ιράκ και σε μεγάλη έκτα¬ 
ση στην Συρία, είναι κοινές πλευρές 
μιας νέας γεωπολιτικής συνθήκης. 
Είναι μέρη της αποδόμησης του 
όποιου μοντέλου συγκρότησε τον 
κόσμο μεταπολεμικά. Καθώς το 
παιδικό διαμελισμένο σώμα του 
μικρού παιδιού σε κάποια παραλία 
της Παλαιστίνης στέκει εκεί απο¬ 


σβολώνοντας το βλέμμα, είναι η 
πρώτη φορά εδώ και πολύ καιρό 
που ο άνθρωπος του ανεπτυγμένου 
κόσμου ξέρει. Δεν υπάρχει επιστρο¬ 
φή σε μια πρότερη κατάσταση, ο 
ιδιότυπος σύγχρονος ρομαντισμός 
του καπιταλισμού δεν μπορεί να 
στηριχθεί πουθενά και καταρρέει. 
Τα διαμελισμένα παιδικά σώματα 
σηματοδοτούν την ανάγκη για μια 
νέα ερμηνεία του ανθρωπισμού, 
καθώς κάθε έννοια χάνει τον ειρ¬ 
μό και την πολιτική της σημασία. 
Πάνω στους λόφους του Ισραήλ οι 
ζητωκραυγές για την επιτυχία των 
βομβών εκφράζουν την ανατροπή 
της έννοιας του ανθρώπου , αλλά 
και μια αγωνία που έρχεται σε αντί¬ 
θεση με την δύναμη του έθνους 
τους. Αν οι υπαρξιστές του 20ου 
αιώνα περιέγραφαν την ανάδυση 
της ύπαρξης σε κεντρικό σημείο 
όλων, ως ναυτία, σήμερα είναι η 
καθαρή διάλυση της ύπαρξης που 
προκαλεί τα ίδια συναισθήματα 

Όλα ξεκίνησαν από τον πόλεμο 
ενάντια στην τρομοκρατία, που έλα¬ 
βε ολοκληρωτικά χαρακτηριστικά, 
καθώς στόχευε στην μονολιθική 
συνοχή της δύσης με βάση ένα νέο 
παράδειγμα καταστολής. Το σύνολο 
των συγκρούσεων στηρίζονται στον 
ευρύ ορισμό "των παράνομων μα¬ 
χητών του εχθρού ", οδηγώντας στη 
διεύρυνση της έννοιας της ενοχής 
και των εν δυνάμει υπόπτων , ορι¬ 
οθετώντας σε ασφυκτικά πλαίσια 
τα όρια της όποιας αντίστασης. Η 
αμφισβήτηση της νομιμότητας της 
κράτησης είναι ένα θεμελιώδες 
δικαίωμα του αστικού ποινικού δι¬ 
καίου, που η κατάργηση του θα έχει 
μακροπρόθεσμα μεγάλες συνέπειες 
πάνω στον ήδη αντιδραστικό ποι¬ 
νικό πολιτισμό. Τα βασανιστήρια 
για πρώτη φορά, μετά από πολύ 
καιρό, βγαίνουν από την ομιχλώδη 
περιοχή της έκτακτης ανάγκης, για 
να εγκατασταθούν οριστικά στο 
κέντρο των νόμιμων κατασταλτικών 
δυνατοτήτων. Καθώς κάθε εκτός κα- 
ταργείται, τα αντιπολεμικά κινήματα 
οφείλουν να λάβουν υπόψη τους 






Συνυφαίνοντας αντιστάσεις 
Της Μάντυ 

Το 2006, ο ΕΖΙΝ (ο Στρατός των 
Ζαπατίστας για την Εθνική Απε¬ 
λευθέρωση) εξέδωσε την Έκτη Δι¬ 
ακήρυξη της Ζούγκλας Λακαντόνα, 
κηρύσσοντας τον πόλεμο στη μεξι- 
κανική κυβέρνηση. Σκοπός της ήταν 
να επεκτείνει τον ζαπατιστικό αγώνα 
σε όλους τους «εκμεταλλευόμενους 
και αποστερημένους ανθρώπους 
του Μεξικό». Στην Έκτη Διακήρυξη, 
ο Υποδιοικητής Μάρκος καταθέτει 
μια σύντομη ιστορία του κινήματος 
των Ζαπατίστας και του πώς αυτό 
έχει αλλάξει, αποδεικνύοντας ότι η 
όλη επαναστατική διαδικασία είναι 
πρωτεϊκή και δυναμική. Ο Μάρκος 
απ' αυτή την ιστορία συμπεραίνει, 
ότι οι διαπραγματεύσεις με τους 
πολιτικούς είναι χάσιμο χρόνου. Γι’ 
αυτόν τον λόγο, από την αθέτηση 
των συμφωνιών του δοη Απάτθ5, 
οι Ζαπατίστας υπάρχουν αυτόνομα. 
Το 1994, με την εξέγερση των Ζαπα¬ 


τίστας, οι περισσότεροι ιδιοκτήτες 
γης στη Λακαντόνα φοβήθηκαν, κι 
έτσι οι αυτόχθονες κατόρθωσαν να 
καταλάβουν τη γη. Η αυτονομία τους 
δεν είναι μια παραχώρηση από το 
κράτος, αλλά κάτι που πρέπει συ¬ 
νεχώς να διεκδικούν. Αυτό σημαίνει 
ότι οι ζαπατιστικές κοινότητες ναι 
μεν ελέγχουν τους πόρους και την 
επικράτεια της Τσιάπας με αυτοδιεύ¬ 
θυνση , ωστόσο βρίσκονται υπό τη 
συνεχή απειλή των ενοχλήσεων και 
της εξάρθρωσης από το μεξικανικό 
στρατό και τους παραστρατιωτι- 
κούς. Τα έσοδα προέρχονται από τα 
αγροτικά πλεονάσματα, όπως του 
καφέ, κι από ΜΚΟ κι αλληλέγγυες 
ομάδες. Η αυτονομία τους είναι 
μια πράξη απαλλοτρίωσης που 
προφυλάσσει μια κουλτούρα και 
μια κοσμοαντίληψη, η οποία είναι 
διακριτή από τον ηγεμονικό κόσμο. 
Ωστόσο, η αυτονομία στην Τσιάπας 
δεν είναι αρκετή. Όπως γράφει ο 
Μάρκος, «θα χάσουμε τα πάντα, 


εάν παραμείνουμε ως έχουμε, γι’ 
αυτό πρέπει να προχωρήσουμε 
μπροστά». 

Η Έκτη Διακήρυξη καλεί την πολι¬ 
τική κοινωνία σε εθνικό και διεθνές 
επίπεδο να παλέψει ενάντια στον 
νεοφιλελευθερισμό. Σε εθνικό επί¬ 
πεδο, η Έκτη προτείνει τη συνομο- 
λόγηση συμφωνιών με αριστερές 
οργανώσεις σ’ όλη τη μεξικανική 
επικράτεια και τη συνέχιση μιας 
διαδραστικής καμπάνιας για ένα 
«εθνικό πρόγραμμα αντίστασης», 
το οποίο ονομάζεται «Η Άλλη Κα- 
μπάνια». Η οργάνωση στο εθνικό 
επίπεδο ήταν καλύτερο να γίνε¬ 
ται πρόσωπο με πρόσωπο, παρά 
απλώς και μόνο μέσω των ανα- 
κοινωθέντων. Επιλέγουν χώρους 
που είναι άμεσοι χωρίς μεσάζοντες, 
χώρους αόρατους στους κυρίαρ¬ 
χους. Η Άλλη Καμπάνια δέχτηκε 
πολλή κριτική, επειδή συνέπεσε 
με τις εκλογές της χώρας. Πολλοί 
αριστεροί πιστεύουν, ότι η καμπάνια » 








τους διέσπασε τα αριστερά κόμ¬ 
ματα. Οι Ζαπατίστας, έχοντας την 
εμπειρία της μεξικανικής κυβέρνη¬ 
σης, έφτασαν να πιστεύουν πως το 
να προσπαθείς να συνεργαστείς με 
την πολιτική της κυριαρχίας είναι 
μάταιο. Ακόμη κι αν ένα αριστερό 
κόμμα νικούσε, μια πλειοψηφία που 
θα κέρδιζε τις εκλογές, δεν θα βοη¬ 
θούσε τους περιθωριοποιημένους. 
Διότι οι πολίτες είναι «πελάτες» του 
κράτους, το οποίο με τη σειρά του 
είναι πελάτης μιας μεγαλύτερης επι¬ 
χείρησης, του νεοφιλελευθερισμού. 
Η Άλλη Καμπάνια σταμάτησε όμως, 
όταν το Μάιο μια βίαιη διαδήλωση 
ξέσπασε στο Ατένκο, στην οποία 
συμμετείχαν και οι Ζαπατίστας. 
Ωστόσο, το πνεύμα της Έκτης Δια¬ 
κήρυξης και οι επιδράσεις της Άλλης 
Καμπάνιας εξακολουθούν και είναι 
σήμερα ακόμη έκδηλα στην πόλη 
του Μεξικό. Η Άλλη Καμπάνια ήταν 
μια προσπάθεια άσκησης άλλων 
πολιτικών και συγκρότησης ενός 
ισχυρού δικτύου αντίστασης στο 
Μεξικό. 

Επισκέφτηκα το Μεξικό μ’ ένα 
γκρουπ Αμερικανών σπουδαστών, 
μέσω του Δικτύου Αλληλεγγύης 
στο Μεξικό. Η εντύπωση που αυτό 
το ταξίδι μου άφησε, είναι πως η 
ιδέα της Έκτης Διακήρυξης έχει 
μπει πραγματικά σε λειτουργία. 
Μια βραδιά στην πόλη του Μεξικό, 
συζητούσα με δυο συντρόφους που 
συνάντησα, έναν δικηγόρο κι έναν 
καλλιτέχνη του δρόμου, οι οποίοι 
μάχονται σε διαφορετικά πεδία, 
ενάντια σε διαφορετικές μορφές 
εξουσίας και με διαφορετικά μέσα. 
Μου είπαν πως και των δύο οι 
πράξεις είναι απαραίτητες, για να 
υποστηρίξουν ένα δυναμικό, ευρύ 
φάσμα αντίστασης, κι ότι ο ένας έχει 
ανάγκη τον άλλον προκειμένου να 
παλέψουν ενάντια στο αφομοιωτικό 
κτήνος που είναι ο καπιταλισμός. 
Είπαν, «υφαίνουμε το υφαντό της 
αντίστασης». Η Έκτης Διακήρυξη 
ώθησε αυτό το δίκτυο της αντί¬ 
στασης, το οποίο απορρίπτοντας 
τον καπιταλισμό οικοδομεί έναν 
άλλο κόσμο. 


Η δικτύωση αποτελεί μια μέθοδο 
αντίστασης, η οποία δεν αναπαρά¬ 
γει ιεραρχικές, φασιστικές δομές και 
δυνητικά μπορεί να απειλήσει τον 
ύστερο καπιταλισμό, απαντώντας 
στην πολυπλοκότητα των αγορών 
με επαναστατική πολυπλοκότητα. 
Τα δίκτυα είναι εξορισμού διασπαρ- 
μένα και πολύ κεντρικά. Δεν υπάρχει 
ένα απόλυτο κέντρο που διατάσσει, 
αλλά ένα πολύπλοκο, ανεξάρτητο 
σύστημα δικτυώσεων που συνερ¬ 
γάζεται κι επικοινωνεί πέρα απ' 
τα σύνορα. Ο απλός χαρακτήρας 
των δικτύων βρίσκεται σε τέτοια 
αντίθεση προς τις καθιερωμένες 
ιεραρχίες, που γίνεται δύσκολο να 
διαρραγεί. Όπως το διατύπωσε 
ο Γκρέμπερ, «οδήγησέ με στον 
αρχηγό σου είναι η πρώτη απαίτη¬ 
ση των εξωγήινων στους γήινους, 
της αστυνομίας στους διαδηλω¬ 
τές, των δημοσιογράφων στους 
επαναστάτες». Η ζαπατιστική ιδέα 
της αυτονομίας, το να διατάσσεις 
υπακούοντας, και η οριζόντια ορ¬ 
γάνωση συμβαίνει να είναι η φύση 
των δικτύων, με την αλληλεγγύη να 
συνιστά την κόλλα. 

Στο Μεξικό, το κράτος πάντα προ¬ 
σπαθεί να αποπέμψει την ιστορία 
των λαϊκών αγώνων, για να ανα¬ 
παράγει το αποικιοκρατικό υπό¬ 
δειγμα. Φαίνεται να υπάρχει ένας 
κύκλος θύμησης της ιστορίας απ’ 
την πλευρά του λαού και διαγραφής 
της ιστορίας απ' την πλευρά της 
κυβέρνησης. Το να επιδεικνύεις 
τη συνέχεια των λαϊκών αγώνων, 
έχει να κάνει με το να εκδικείσαι μια 
μακρά ιστορία εγκλημάτων προ¬ 
σεκτικά καλυμμένων. Η προβολή 
των αδιάφθορων ηγετών, δείχνει 
ότι η μάχη δεν έχει χαθεί, αλλά 
συνεχίζεται. «Οι Πάντσος», για πα¬ 
ράδειγμα, πήραν το όνομά τους από 
τον Πάντσο Βίλλα, ο οποίος ήταν 
ηγέτης του βόρειου αστικού κομ¬ 
ματιού του Μεξικό στη διάρκεια της 
μεξικανικής επανάστασης του 1910, 
και συνδέονται με τις ζαπατιστικές 
κοινότητες στη Λακαντόνα, οι οποίες 
ονομάστηκαν έτσι απ' τον Εμιλιάνο 
Ζαπάτα, ο οποίος ηγήθηκε μιας 


αγροτικής εξέγερσης στον αγροτικό 
νότο. Και οι Πάντσος και οι Ζαπατί¬ 
στας αποκηρύσσουν τις ιεραρχίες 
κι έτσι βλέπουμε ότι ο ηγέτης δεν 
είναι τόσο ένα σύμβολο δύναμης κι 
ομογενοποιητικής αναπαράστασης 
αλλά ένα σύμβολο αυτονομίας. Η 
αυτονομία περιέχει συγχρόνως την 
ενδυνάμωση της ατομικότητας και 
τηςσυλλογικότητας. Η οριζοντιότητα 
είναι η ιδέα ότι μέσα στην ύφανση 
(της αντίστασης), είμαστε όλοι ηγέ¬ 
τες στο κίνημα που θα διώξει την 
καταπίεση. Ο ηγέτης ο οποίος μιλά 
και δείχνει τον εαυτό του και γίνεται 
σύμβολο αποτελεί ένα σημείο επα¬ 
φής της ατομικής με τη συλλογική 
συνείδηση. 

Στην πόλη του Μεξικό ήρθαμε σε 
επαφή με διάφορους ακτιβιστές και 
συλλογικότητες που είναι συνδεδε- 
μένες με τους Ζαπατίστας. Όλες 
επικεντρώνονται σε διαφορετικές 
περιοχές, διαφορετικά μεγέθη κι 
επιτελούν διαφορετικούς τύπους 
δράσης. Συναντήσαμε τους ίο Ροά 
ΌοπΙγο άθ Κθρτθοίση, ψυχολόγους 
οι οποίοι ασχολούνται με πολιτικούς 
κρατούμενους και βασανιστήρια, 
τους ίοδ Η.υ.0.5, που ασχολού¬ 
νται με τους αγνοούμενους στο 
Μεξικό, μια φοιτητική ένωση στο 
Αμφιθέατρο Τσε Γκεβάρα του Αυτό¬ 
νομου Πανεπιστημίου του Μεξικό, 
το ανεξάρτητο συνδικάτο των ιερό¬ 
δουλών, το ανεξάρτητο συνδικάτο 
των αυτοχθόνων αχθοφόρων, και 
το ΙΙΝΟΡΙΙ/ΡΡΡνί (ΡγθπΙθ Ρορυίοτ 
Ρτοηδίδοο νίΙΙο ΙηάθρθηάίθπΐΘ ή 
«Ιοδ Ροποίιοδ»), το οποίο είναι ένα 
αυτόνομο, κοινοτικό κίνημα στέ¬ 
γασης. Οι Πάντσος βοηθούν τους 
ανθρώπους να οργανωθούν, ώστε 
να καταλάβουν γη και να χτίσουν 
σπίτια και υποδομές. Το ΡΡΡΝ/Ι ήταν 
επίσης και μέλος τηςΆλλης Καμπά¬ 
νιας. Μαζί σχημάτισαν ένα πολύ¬ 
χρωμο υφαντό, το οποίο απεικονίζει 
αυτό που ο Υποδιοικητής Μάρκος 
ονομάζει ως «έναν άλλο κόσμο εκεί 
όπου πολλοί κόσμοι υπάρχουν». 
Αυτό το υφαντό συνεχώς σχίζεται, 
διότι ο νεοφιλελευθερισμός κατα¬ 
βροχθίζει οτιδήποτε δεν εξυπηρετεί 

την παγκόσμια αγορά. Αλλά κάθε 
φορά που το υφαντό σχίζεται, ο κάθε 
άνθρωπος και η κάθε συλλογικότητα 
απλώνει περισσότερο νήμα κι όλοι 
μαζί μπαλώνουν τις τρύπες, για τις 
οποίες ευθύνεται η εξουσία. 

Αυτό που μας συνδέει όλους είναι 
η αλληλεγγύη. Η όλη έννοια της 
αλληλεγγύης αντιτίθεται στη νεο¬ 
φιλελεύθερη νοοτροπία του ατο¬ 
μικισμού, του ανταγωνισμού και 
του σολιψισμού κι ενδυναμώνει τη 
συλλογική δράση. Επιπλέον, η αλ¬ 
ληλοβοήθεια, αντίθετα από τη φιλαν¬ 
θρωπία, οικοδομεί σχέσεις μεταξύ 
μη ίσων και αίρει την αποξένωση 
για τους περιθωριοποιημένους. Η 
συνεργασία και το μοίρασμα χτίζουν 
μια γέφυρα μεταξύ των «άλλων 
κόσμων» και τους δυναμώνουν κι 
έξω από τα σύνορα. Η ενότητα των 
σκοπών έχει να κάνει μ’ ένα κοινό 
πολιτικό φαντασιακό, αλλά αυτό 
που πραγματικά μας φέρνει κοντά 
είναι ο διάλογος. Η αλληλεγγύη 
είναι η πολιτική της διαβούλευσης. 
Σ’ έναν διάλογο οι φωνές πλέκονται 
και δημιουργούν κάτι αμοιβαία με- 
τασχηματιστικό για κάθε συμμετέ- 
χοντα. Τα άτομα συνδέονται άμεσα 
κι όχι μέσω της μεσολάβησης των 
συστημάτων της ιδεολογίας ή της 


αντιπροσώπευσης. 

Στην πόλη του Μεξικό, μείναμε στην 
Κοοπερατίβα ΑοαραΙζίηρο, μια περι¬ 
φραγμένη κοινότητα σε μια από τις 
πιο φτωχές περιοχές της πόλης, η 
οποία καταλείφθηκε κι οργανώθηκε 
από το ΡΡΡνί (1.05 Ραηοίτοβ). Στην 
κοινότητα ΑοαραΙζίπρο ακούσα¬ 
με ομιλίες σχετικά με την ιστορία 
τους και τις στρατηγικές τους, για 
το πώς κατέλαβαν το χώρο, πώς 
αντιμετώπισαν την αστυνομία, πώς 
διαπραγματεύτηκαν με το κράτος 
για αναγνώριση και ποιες είναι οι 
δυσκολίες της αστικής ζωής. Στην 
Τσιάπας, η ομάδα μας έμεινε στο 
ΟνθηΙίΙκ, στο κέντρο της ζαπατιστι- 
κής περιοχής στη ζούγκλα Λακα- 
ντόντα. Το ΟνοπΙιΙκ είναι εκεί όπου 
βρίσκεται η κυβέρνηση των Ζαπα- 
τίστας, η Κοοπερατίβα ΑτΙοβαπαΙ 
άθ Μυ]θΤθ5 οοπ ΟίρπίάΒά ΚθόθΙάθ 
και το γυμνάσιο. Είναι η πιο προ¬ 
ηγμένη τεχνολογικά κοινότητα των 
Ζαπατίστας μιας και οι κάτοικοι 
είναι οι δάσκαλοι, οι μαθητές και οι 
αλληλέγγυοι ακτιβιστές. ΡΙ ομάδα 
μας παρευρέθηκε στο μάθημα της 
γλώσσας των Ζαπατίστας, το οποίο 
προσφέρει το ΟΕΙΜΡΑΖ (ΟθπΙγο άθ 
ΕβρβροΙ γ Εθηρυβδ Μ3γ35 ΡθόθΙάθ 



ΑυΙσποτποΖ3ρ3ΐί5ΐ3). Τα μαθήματα 
της γλώσσας ήταν είτε μικροί κύκλοι 
συζήτησης χωρίς την αυθεντία ενός 
καθηγητή/ομιλητή είτε δραστηριότη¬ 
τες, όπως το να μαθαίνεις πώς να 
υφαίνεις, να εργάζεσαι στις φυτείες 
καλαμποκιού, να βάφεις τοίχους και 
να παίζεις επαναστατικά τραγούδια. 
Συζητήσαμε σχετικά με τη θέση των 
γυναικών, τον ρατσισμό, τη μετα¬ 
νάστευση, την ένοπλη αντίσταση. 
Πρόκειται για πολιτικά ζητήματα, 
τα οποία αντιμετωπίζονται διαφο¬ 
ρετικά σε διαφορετικά κομμάτια 
του κόσμου. Οι Ζαπατίστας μας 
μίλησαν για τη δική τους εμπειρία 
κι έμαθαν από τη δική μας εμπειρία 
σ’ έναν κόσμο που και οι δύο πα¬ 
λεύουμε να αλλάξουμε. Έτσι, κατά 
κάποιο τρόπο, αυτό το πλησίασμα 
επιτρέπει μια εκ νέου εστίαση στη 
μεγαλύτερη μάχη. Οι Πάντσος και οι 
Ζαπατίστας μας προσέφεραν στέγη 
κι οργάνωσαν για μας εκπαιδευτι¬ 
κές δραστηριότητες κι εμείς τους 
στηρίξαμε οικονομικά. Μα, πέρα απ’ 
αυτή τη συναλλαγή, ανταλλάξαμε 
σκέψεις, όνειρα σε μια διαδικα¬ 
σία αμοιβαία μετασχηματιστική. 
Η φυσική μας παρουσία εκεί, μας 
επέτρεψε να πάρουμε κάτι από το 
αίσθημα αντίστασης στο Μεξικό και 
να το μεταφέρουμε πίσω. 

Ο καπιταλισμός καταστρέφει τις 
κοινωνικές σχέσεις, ιδιωτικοποι¬ 
ώντας την κοινωνική ζωή και δια¬ 
χωρίζοντας την πολιτική κοινωνία. 
Από την άλλη, η ριζωματική επα¬ 
νάσταση σχετίζεται με την αποδοχή 
της φυσικής πολυπλοκότητας, μη 
προβλεψιμότητας και ποικιλομορ- 
φίας της ζωής και την οργάνωσή 
μας σε δίκτυα. Η οριζοντιότητα, 
η αυτονομία, οι πολιτικές της δι¬ 
αβούλευσης, η αμεσότητα, το να 
δέχεσαι την εν εξελίξει και παροδική 
φύση της επανάστασης, όλα αυτά 
λειτουργούν ενάντια στον καπιτα¬ 
λισμό και δημιουργούν έναν χώρο 
για την επιθυμία εκείνη που βάζει 
σε πράξη έναν άλλο κόσμο. 














Από τα Κάτω προ$ τα Πάνω, 
Βήμα-Βήμα, να Οικοδομήσουμε 

μια Νέα Δυναμική 

Συνέντευξη Δημήτρη Ρουσσόττουλου / Γιώργου Κατσιάφικα (Μέρος Ιο) 

Συνέντευξη: Μικρόττολις 
Μετάφραση / Αττομαγνητοφώνηση: Μαριέτα Σιμεγιάτου 


Ερώτηση: Στη χθεσινή σας ομιλία, 
επικεντρωθήκατε αρκετά στη ση¬ 
μασία της γεωπολιτικής διάστασης 
για την κοινωνική αλλαγή, προσ¬ 
διορίζοντας τον χώρο αυτό στην 
έκταση της πόλης και καταλήξατε 
διατυπώνοντας ως πρόταγμα 'να 
πάρουμε τις πόλεις’. Παράλληλα, 
είπατε ότι αυτό απαιτεί να αναπτυ¬ 
χθούν επιμέρους κινήματα μέσα στις 
πόλεις, τα οποία να συγκλίνουν με 
αυτό το πρόταγμα σε ένα ευρύτερο 
κοινωνικό μέτωπο. Μπορείτε να μας 
πείτε από την εμπειρία σας -την 
θεωρητική και την πρακτική φυσικά 
- σε ποιο σημείο βρίσκεται αυτή τη 
στιγμή η δική σας η δράση. 

Απάντηση [Ρουσόπουλος]: Θα 

προσπαθήσω να συνοψίσω τα όσα 
είπα στην ομιλία μου. Σήμερα πήγα 
να δω τι γίνεται στην πορεία της Πρω¬ 
τομαγιάς και είδα στο ΠΑΜΕ απλό 
κόσμο. Μου έκανε εντύπωση ότι το 
2014 το ΠΑΜΕ και οι σταλινιστές 
μπορούν ακόμα και συσπειρώνουν 
τον απλό κόσμο. Μετά πήγα στην 
πορεία αναρχικών-τροτσκιστών. 
Κατ’αρχάς, ήταν πολύ λιγότεροι, 
δεύτερον είδα ότι το 90% από τους 
αναρχικούς ήταν νέοι, παιδιά. Ανα¬ 
ρωτήθηκα λοιπόν, πού είναι το πρό¬ 
βλημα. Γιατί οι αναρχικοί που έχουν 
τόσα να πουν βρίσκουν ένα τείχος 
και δεν μπορούν να απευθυνθούν 
στον απλό κόσμο, να τον καλέσουν 
να συμμετέχει; Εάν λοιπόν αυτό το 
τείχος δεν πέσει, διακυβεύεται η ίδια 
η επιβίωση του κινήματος. Αυτό είναι 



το πρώτο ζήτημα. Για παράδειγμα, 
εδώ σε αυτόν τον πολύ σημαντικό 
χώρο [Σημ.: τον κοινωνικό χώρο 
Μικρόπολις] μπορείτε να μιλήσετε 
στον απλό κόσμο σχετικά με τα 
προβλήματά του και πώς μπορούν 
να λυθούν. Έτσι μπορεί να ξεκινήσει 
ένα κίνημα που θα αλλάξει ριζικά την 
πόλη. Πρέπει να βρείτε μια γλώσσα 
για να μιλήσετε στον απλό κόσμο 
για τα υπαρκτά προβλήματα που 
αντιμετωπίζει μέσα στην κρίση. Ο 
Μυιταγ ΒοοίκοΙτίη έλεγε «..δεν θα 
συνιστούσα να μιλάμε στον Αμερι¬ 
κανικό λαό στα ρώσικα ή κινέζικα. 
Πρέπει να μιλάμε αγγλικά για τον 
απλό κόσμο, γιατί κι εμείς Αμερι¬ 
κανοί είμαστε.» Πρέπει λοιπόν να 
δημιουργήσουμε μια γέφυρα, να 
βγούμε στα σοκάκια της πόλης και 
να μιλάμε απλά. Εμείς το κάναμε. 
Είμαι μέλος μιας πόλης, μιας ομά¬ 
δας όπου όλοι με γνωρίζουν. Το 
ενδιαφέρον είναι ότι ασχέτως εάν 
ξέρουν τις απόψεις μου και με θε¬ 
ωρούν γνήσιο τέκνο του ΠαναοίτοΙ 
[Σημ.: Γάλλος αναρχικός του 19ου 
αιώνα], μου δείχνουν μια εμπιστο¬ 
σύνη και μ’αγαπούν. Θέλουμε να 


προχωράνε τα θέματά μας. Πρέπει 
να κερδίσουμε την εμπιστοσύνη 
του γείτονα και από εκεί και πέρα 
θα κάνουμε πολλά. Παρένθεση, 
σήμερα εδώ έφαγα μπάμιες που 
είχα να φάω χρόνια, με τσίπουρο 
και μια ωραία σαλάτα. Χάρηκα πάρα 
πολύ. Πρέπει να βγούμε από αυτό 
το κτίριο και να συνομιλήσουμε με 
όλο τον κόσμο. Αυτά κάνουμε εκεί 
που μένω και έχουμε κερδίσει πολλά. 
Η γέφυρα επικοινωνίας είναι το πιο 
σημαντικό. 

Ερώτηση: Διαβάσαμε σε συνεντεύ¬ 
ξεις σας ότι σαράντα χρόνια κάνετε 
προσπάθειες για να αναπτύσσετε 
πρωτοβουλίες, τοπικά κινήματα και 
άλλα. Σήμερα ζούμε μια κατάσταση 
στην Ελλάδα που μας κάνει ανυπό¬ 
μονους. Σαράντα χρόνια φαντάζουν 
πολλά για να υπάρξει κοινωνική 
αλλαγή. Σήμερα τι μπορούμε να 
κάνουμε; Πώς μπορεί να γίνει επι¬ 
τάχυνση της διαδικασίας ώστε να 
υπάρξουν αλλαγές τώρα; 

Απάντηση [Ρουσόπουλος]: Κάπο¬ 
τε ρώτησα τον Τσόμσκυ, πώς έγινε 
και μέσα σε ένα μήνα, τον Ιούλιο 
του ’36 συνέβη μια ολόκληρη κοι¬ 
νωνική επανάσταση στην Ισπανία; 
Μου απάντησε λοιπόν ο Τσόμσκυ, 
ότι οι αναρχικοί γονιμοποιούσαν το 
έδαφος ήδη σαράντα χρόνια πριν 
και προετοιμαζόταν η ελευθεριακή 
κουλτούρα με αυτομόρφωση, παι¬ 
δεία και κοινωνικά κέντρα και έτσι 
όταν ο Φράνκο πήρε την εξουσία, 

ο λαός ήταν έτοιμος. Δεν έπεσε 
από τα ουράνια. Αμέσως ο λαός, 
τα συνδικάτα ήξεραν τι πρέπει να 
κάνουν για να προστατεύσουν την 
ελευθερία τους. Πολλές φορές, αυτό 
παίρνει σαράντα χρόνια. Πρέπει να 
δείχνουμε υπομονή. Το πρόβλημα 
είναι δύσκολο αυτή τη στιγμή, αλλά 
η λύση μπορεί να μην υπάρχει τώρα 
και να έρθει αύριο-μεθαύριο. Χρειά¬ 
ζεται υπομονή. 

Ερώτηση: Επειδή θεωρείτε ως 
προνομιακό χώρο παρέμβασης 
την πόλη και με το δεδομένο ότι ένα 
πανίσχυρο καπιταλιστικό σύστημα 
έχει τους τρόπους να ενσωματώνει 
και να αφομοιώνει την οποιαδήποτε 
αυθεντική κίνηση σε αυτή τη βάση 
-ειδικά μέσα στις πόλεις-, ποιες 
δικλείδες ασφαλείας έχετε βρει εσείς 
ως μέλος ενός ευρύτερου κινήματος 
βάσης έτσι ώστε το σύστημα να 
μην καταφέρει να σας αλλοιώσει, 
να αλλάξει τις απόψεις σας, να μη 
σας ενσωματώσει; Έχουμε την εντύ¬ 
πωση ότι το σύστημα δεν ενοχλείται 
ιδιαιτέρως από κινήματα βάσης, όταν 
καταφέρνει να περνάει τη λογική του 
σε τέτοιες ομάδες. Πώς μπορούμε 
να το αποκρούσουμε αυτό.; 

Απάντηση [Ρουσόπουλος]: Πρέ¬ 
πει να κάνουμε συνεχώς προσπά¬ 
θειες και με κάθε προσπάθεια να 
κατανοούμε και κάτι καινούριο. Ο 
Ντέιβιντ Χάρβεϊστο τελευταίο βιβλίο 
του ΗθόθΙ 0ί1ίβ5 έκανε μια λίστα με 
τις πόλεις -πλατεία Ταχρίρ, Βαρ¬ 
κελώνη, Μαδρίτη κλπ - που έχουν 
παίξει ρόλο σε κινήματα και η λίστα 
είναι πολύ μεγάλη. Κάποιος θα πει 
ε, και τι έγινε; Πρώτον, φοβήθηκε 
το κεφάλαιο. Συζητούνται αυτά τα 
θέματα στα συνέδρια στο Νταβός. 
Πώς μπορούμε να χειραγωγήσουμε 
τον κόσμο; Είναι θυμωμένος ο κό¬ 
σμος, πρέπει να πάμε με τα νερά 
του. Όσο τους μελετάμε εμείς στο 
παγκόσμιο κοινωνικό φόρουμ, για 
παράδειγμα, τόσο μας μελετούν κι 
εκείνοι. Πέρυσι ταξίδεψα στην Τυνη¬ 
σία για το φόρουμ. Οι διοργανωτές 
περίμεναν 32000 άτομα. Ήρθαν 
τελικά 58000 άνθρωποι από 110 
μέρη και 4000 κοινωνικά κινήμα¬ 
τα. Απορήσαμε όλοι με το πόσος 
κόσμος ήρθε για να συζητήσουμε 
πώς θα παλέψουμε το παγκόσμιο 



κεφάλαιο και θα οικοδομήσουμε 
μια άλλη κοινωνία. Δεν υπάρχει 
σίγουρη απάντηση σε αυτό, ούτε 
αναμφισβήτητη αλήθεια. Μοιάζει με 
μυθιστόρημα που κάθε μέρα αλλάζει. 
Πρέπει να έχουμε την πείρα και τη 
μόρφωση για να καταλαβαίνουμε 
και να μην εξαγοραστούμε από το 
κράτος και το κεφάλαιο. Υπάρχουν 
διάφορα κλειδιά με τα οποία μπο¬ 
ρούμε να προστατεύσουμε τον εαυτό 
μας και το κίνημα γύρω μας. 

Απάντηση [Κατσιαφίκας]: ΟΔημή- 
τρης [Ρουσόπουλος] κι εγώ ταξιδεύ¬ 
ουμε εδώ και καιρό μαζί και είχαμε 
την ευκαιρία να συζητήσουμε αυτά τα 
ζητήματα. Ένα ενδιαφέρον επιχείρη¬ 
μα που έχει οΔημήτρης είναι ότι από 
τα κάτω προς τα πάνω, βήμα-βήμα 
μπορούμε να οικοδομήσουμε νέα 
δυναμική. Η προσέγγισή μου είναι 
λίγο διαφορετική. Ταυτόχρονα με την 
οικοδόμηση από τα κάτω, θα πρέπει 
να καταστρέφεται και το σύστημα. 
Εάν δεν γίνει παράλληλα αυτό, το 
σύστημα θα ανατρέψει οτιδήποτε 
οικοδομείται από τα κάτω. Εάν εξε¬ 
τάσουμε τις μεγάλες επαναστάσεις, 
τη Ρωσική Επανάσταση, ακόμα και 
τη Γαλλική θα έλεγα και την Αμερι¬ 
κανική, το μόνο που έκαναν ήταν 
να συμβάλλουν στην ανάπτυξη του 
παγκόσμιου συστήματος. Η Αμερι¬ 
κανική Επανάσταση, οδήγησε στην 
εξαφάνιση των βουβαλιών και την 
εξολόθρευση των ιθαγενών Αμε¬ 
ρικανών. Η Γαλλική Επανάσταση, 
οδήγησε στις γαλλικές αποικίες, 
στην Ασία και στην Αφρική. Όσο 
λοιπόν κι εάν ήταν βήματα μπροστά, 
ήταν και βήματα προς τα πίσω. Ο 
μόνος τρόπος για να εμποδίσεις το 
σύστημα να αφομοιώνει, είναι να το 
καταστρέφεις. Αυτό λοιπόν είναι το 
καίριο ζήτημα που κατά τη γνώμη 
μου μας θέτει η ιστορία. Σήμερα 
αντιτίθενται περισσότεροι άνθρω¬ 
ποι στο παγκόσμιο καπιταλιστικό 
σύστημα από ποτέ στην ιστορία του 
καπιταλισμού. Το ερώτημα είναι πώς 
μπορεί να καταστραφεί το σύστημα. 
Θα έλεγα ότι υπάρχει ένας πλούτος 
από εμπειρικά δεδομένα σχετικά 
με εξεγέρσεις παντού στον κόσμο, 
όπως το κίνημα Οοουργ, την Αραβική 
Άνοιξη, τις εξεγέρσεις στην Ελλάδα... 
Όλα αυτά τα παγκόσμια κύματα 
ενισχύονται σε ένταση. Το ’68 ήταν 


ένα κίνημα που εκτεινόταν από τη 
Γαλλία ως το Βιετνάμ, τις Ηνωμένες 
Πολιτείες, το Μεξικό, τη Γ κάνα, ένα 
ενιαίο κίνημα. Και μετά το ’68 είχαμε 
και άλλα κύματα. Το κύμα του Σιάτλ 
και της σύγκλισης ενάντια στον νεο¬ 
φιλελευθερισμό, αλλά είχαμε κι ένα 
κύμα εξεγέρσεων στην Ασία από το 
1986 έως το 1992: σε εννέα μέρη 
ανατράπηκαν οκτώ δικτατορικά κα¬ 
θεστώτα σε έξι μόλις χρόνια. Αυτό 
είναι πολύ πιο σημαντικό από την 
Αραβική Άνοιξη. Κι όμως το κύμα 
αυτό των εξεγέρσεων είναι άγνωστο. 
Πιστεύω ότι παγιδευόμαστε σε μια 
Ευρωκεντρική δυναμική που κατα¬ 
κερματίζει τον κόσμο. Εκεί ακριβώς 
είναι το πρόβλημα. Ο παγκόσμιος 
καπιταλισμός βλέπει τον κόσμο ως 
ένα. Και τα κινήματα από τα κάτω 
συχνά παγιδεύονται σε εθνικιστικές 
και τοπικές ιστορίες. Η πρόκληση 
για να καταστραφεί το σύστημα 
είναι να κατανοήσουμε πρώτα το 
παγκόσμιο κίνημα ως ένα, ενιαίο, 
συσπειρωμένο γύρω από πολύ 
παρεμφερείς τάσεις, την άμεση δη¬ 
μοκρατία, την αυτονομία, δηλαδή την 
ανεξαρτησία από πολιτικά κόμματα, 
την άμεση δράση, να μην περιμένεις 
δηλαδή να σου πει τι θα κάνεις μια 
κεντρική επιτροπή αλλά να δρας. 
Τέλος, την αλληλεγγύη, αυτό που 
αποκαλώ το «φαινόμενο του έρωτα», 
όταν οι άνθρωποι ξεσηκώνονται και 
τα κινήματα εξαπλώνονται. Όπως 
είπα, είχαμε πολλά τέτοια κύματα 
στο παρελθόν και στο μέλλον θα 
δούμε κι άλλα να γιγαντώνονται και 
να εξαπλώνονται ακόμα περισσότε¬ 
ρο. Υπάρχει μια φωνή που θα πει 
ότι το σύστημα είναι το πρόβλημα. 
Να μια εναλλακτική: ξηλώστε την 
Παγκόσμια Τράπεζα, ξηλώστε το 
ΔΝΤ, ξηλώστε τον ΠΟΕ, ας δημι¬ 
ουργήσουμε περιφερειακές μονάδες 
δανεισμού, συνεργατικές τράπεζες, 
αυτό δηλαδή που λέει και ο Δημή- 
τρης [Ρουσόπουλος], οικοδόμηση 
ενός συστήματος από τα κάτω. Το 
ζήτημα λοιπόν, πιστεύω είναι η σύ¬ 
γκλιση αυτών των δυο τάσεων. 

Ερώτηση: Μπορούμε να ανατρέ¬ 
ψουμε την εξουσία του συστήματος 
χωρίς να καταλάβουμε την εξου¬ 
σία; 

Απάντηση [Κατσιαφίκας]: Σύμ- 


» 




38 



φωνα με τη δική μου κατανόηση του 
Χόλογουει, δεν λέει ότι δεν πρέπει 
να έχουμε να κάνουμε με το σύ¬ 
στημα, λέει ότι απλά δεν μπορείς 
να καταλάβεις το σύστημα και στη 
συνέχεια να εξουσιάζεις με τις ίδιες 
μορφές διακυβέρνησης που ισχύ¬ 
ουν. Αυτό καταλαβαίνω ότι λέει, πώς 
θα αλλάξουμε τον κόσμο χωρίς να 
πάρουμε την εξουσία. Το πρόβλημα 
είναι να καταστραφεί η εξουσία, να 
καταστραφούν τα έθνη κράτη. Γιατί 
υπάρχουν αυτή τη στιγμή κάπου 
200 κράτη που κατασπαταλούν όλα 
τα λεφτά μας σε όπλα και αστυνο¬ 
μίες και φυλακές και όλα αυτά τα 
πολύ δαπανηρά πράγματα; Γιατί 
επιτρέπουμε να συνεχίζεται αυτό; 
Η παγκόσμια συνείδηση σήμερα, 
αντιμέτωπη με το 1% -ή καλύτερα 
με το 0,1 %- αλλάζει τη συζήτηση 
διεθνώς. Δεν γίνεται όμως ακόμα 
συζήτηση για τον καπιταλισμό ή 
για την διάλυση των εθνών-κρατών. 
Δεν γίνεται λόγος σε λαϊκή βάση. 
Θα γίνει όμως και καθήκον μας να 
το αναδείξουμε σε κυρίαρχο λόγο, 
σε λαϊκή βάση. Πάρε παράδειγμα 
το Μεσανατολικό. Μιλούν όλοι για 
λύσεις ενός ή δυο κρατών; Έχει βγει 
κανείς να πει, κοιτάξτε, στην αλήθεια 
δεν χρειάζεστε κράτος. 

Ερώτηση: Διαπιστώνουμε ωστόσο 
ορισμένες τάσεις ότι το κράτος πάει 
προς διάλυση, υπάρχει η τάση ότι 
το έθνος κράτος θα υποκατασταθεί 
από πολυεθνικές οντότητες ή ακόμα 
και από μια ζούγκλα μεγαλοεπιχει- 
ρήσεων. 

Απάντηση [Κατσιαφίκας]: Το πα¬ 
γκόσμιο κεφάλαιο ισχυρίζεται, ότι 
μπορεί να καλύψει όλες τις ανάγκες 
αυτού του κόσμου. Υφίσταται μια 
διαδικασία συσσώρευσης του πλού¬ 
του από το παγκόσμιο σύστημα. 
Για παράδειγμα, εδώ στην Ελλά¬ 
δα, κλείνουν τα μικρά καταστήματα 
και έρχονται μεγάλες αλυσίδες. Το 
παγκόσμιο κεφάλαιο λέει λοιπόν: 
«είμαστε πάνω από έθνη», αλλά 
στην ουσία καταστρέφει τις οικονο¬ 
μίες λαών που δεν έχουν άλλα μέσα 
επιβίωσης. Το παγκόσμιο κεφάλαιο 
βγάζει υπέρογκα κέρδη -σήμερα 
τρισεκατομμύρια δολάρια που μά¬ 


λιστα δεν επανεπενδύονται- ενώ 
στην Ελλάδα μαίνεται η κρίση που 
όλοι γνωρίζουμε. Δεν πιστεύω λοι¬ 
πόν, ότι το παγκόσμιο κεφάλαιο 
πηγαίνει πέρα από την ιδέα του 
έθνους-κράτους. Το μόνο που κά¬ 
νει, είναι να αυξάνει την ισχύ του 
κεφαλαίου, πράγμα που σημαίνει 
ότι το κράτος-έθνος ισχυροποιείται 
με σκοπό την καταστολή του λαού 
που εξουσιάζει. 

Απάντηση [Ρουσόπουλος]: Πρέ¬ 
πει να είμαστε ρεαλιστές. Υπάρχουν 
σήμερα 400 πολυεθνικές ή γίγαντες 
που ελέγχουν την παγκόσμια οικονο¬ 
μία. Η λίστα δημοσιεύεται κάθε χρό¬ 
νο στο περιοδικό Ροιίυηθ. Ο Οθοτρβ 
[Καΐδίαίίίοδ] μιλά εύγλωττα για την 
καταστροφή του καπιταλισμού και 
του παγκόσμιου συστήματος. Αυτό 
που πρέπει να προσέξουμε πολύ 
από την εμπειρία μας κατά την εξέ¬ 
ταση όλων των μεγάλων επανα¬ 
στάσεων, είναι τι είμαστε έτοιμοι 
εμείς οι άνθρωποι να αντικαταστή¬ 
σουμε όταν δημιουργούμε μια νέα 
κοινωνία. Πρέπει να ξέρουμε με τι 
θα αντικαταστήσουμε το παλιό. Ο 
μόνος τρόπος να αντιμετωπιστεί 
αυτό, είναι να προετοιμάζουμε, πριν 
την πτώση του παλιού συστήματος, 
τη βάση του νέου. Αυτό πίστευαν 
πάντα οι αναρχικοί. Ετοιμάζεις το 
καινούριο, όσο ετοιμάζεσαι για την 
ανατροπή του παλιού. Χωρίς αυτό, 
την έβαψες. Τί έχουν παράγει όλες 
οι λαϊκές επαναστάσεις; Αυτό δεν 
πρέπει να το εξετάζουμε ρομαντικά, 
αλλά με κριτική σκέψη, αντικειμενι¬ 
κή. Ξέρουμε τι αντιπροσώπευε η 
Αμερικανική Επανάσταση. Ξέρουμε 
τι αποτελέσματα είχε η Γαλλική. 
Ξέρουμε και τι παρήγαγε η Αγγλική 
επανάσταση ακόμα παλιότερα. Τα 
περισσότερα από αυτά τα γεγονότα 
οδήγησαν σε δυο και τρία βήματα 
πίσω, όσο έγινε ένα βήμα μπροστά. 
Πρέπει λοιπόν να κοιτάζουμε με κρι¬ 
τικό μάτι όποιον μας λέει, ακόμα και 
τον Θθογ 96 ΚαΙδίθΐίίοδ, ότι κορυφαία 
προτεραιότητά μας πρέπει να είναι 
η ανατροπή του συστήματος. Κι 
εγώ ανατρέπω το σύστημα, αλλά 
θέλω και να ξέρω που πηγαίνω 
το επόμενο πρωί. Και πιστεύω ότι 
και οι απλοί άνθρωποι θα θέλουν 


να ξέρουν τι θα αντικαταστήσει το 
σύστημα, την επόμενη μέρα. Γιατί 
αλλιώς δεν θα μας εμπιστεύονται 
όταν τους μιλούμε για ανατροπή του. 
Ο απλός λαός είναι καχύποπτος. «Τί 
συμφέρον έχει τώρα αυτός;», σου 
λέει. Ένα από τα προτερήματα των 
Ελλήνων είναι ότι είναι από τη φύση 
τους καχύποπτοι. Γιατί γνωρίζουν ότι 
ο πολιτισμός μας έχει μακρά ιστο¬ 
ρία απάτης και προδοσίας. Κι έτσι 
το επίπεδο εμπιστοσύνης μεταξύ 
Ελλήνων δικαιολογημένα δεν είναι 
υψηλό, γιατί οι άνθρωποι θέλουν να 
γνωρίζουν που πάνε. Ένας καινούρι¬ 
ος κόσμος είναι στις καρδιές μας. Ας 
τον ορίσουμε λοιπόν και στο μυαλό 
μας. Ας κάνουμε λοιπόν μια συζήτη¬ 
ση για το ποιοι θα είναι οι βασικοί, 
οι ριζικοί θεσμοί της νέας κοινωνίας. 
Αυτό που λέω στον Θθοτρθ, είναι 
ναι, είναι ο στόχος μας η ανατροπή 
της παγκόσμιας οικονομίας ως έχει, 
αλλά ποιά θα είναι τα οδοφράγματά 
μας για να το πετύχουμε αυτό; Η 
άποψή μου είναι ότι πρέπει να επα¬ 
νακτήσουμε γεωπολιτικά ορισμένους 
χώρους. Θα ήθελα ας πούμε αυτό 
το κτίριο, το ΜίοτοροΙίβ, να είναι η 
Θεσσαλονίκη. Αλλά δεν είναι. Το 
ερώτημα είναι, πώς θα το κάνουμε 
Θεσσαλονίκη; Πώς θα εξάγουμε την 
κουλτούρα, τη συντροφικότητα, την 
αδελφοσύνη, το κλίμα αλληλεγγύης 
που επικρατεί σε αυτό το κτίριο, 
σε ολόκληρη την πόλη. Εάν το κα¬ 
ταφέρουμε αυτό, θα έχουμε κάνει 
ένα βήμα προς την ανατροπή του 
συστήματος. Ένα πολύ σημαντικό 
βήμα, σε συνεργασία με τους αν¬ 
θρώπους στην Πάτρα, τη Λάρισα, 
την Αθήνα και ούτω καθεξής. Φτιά¬ 
χνεις λοιπόν από τα κάτω ένα είδους 
δίκτυο, μια είδους σχέση έτσι ώστε 
όταν το Μικρόπολις αντικαταστήσει 
τη βουλή, οι άνθρωποι θα ξέρουν 
τι να κάνουν και τι να περιμένουν. 
Αυτό είναι κάτι πολύ συγκεκριμένο 
για εμένα. Πρέπει να οικοδομούμε 
παράλληλα εναλλακτικές. 

Το 2ο μέρος της συνέντευξης θα 
δημοσιευτεί στο επόμενο τεύχος του 
περιοδικού . 





Ασήμαντε$ Τυραννίε$ του Μουντιάλ 


Γιώργος Κτενάς 


Η ετερονομία των σύγχρονων (-όσον 
αφορά την απεικόνιση στο ημερολό¬ 
γιο) κοινωνιών, αποτελεί προϊόν τής 
νεωτερικότητας και εκκολάπτει μία κανονικό¬ 
τητα που είναι δύσκολο να διαβρωθεί. Οπότε, 
όταν εκφράζεται μία διαφορετική άποψη που 
κλονίζει την κανονικότητα ως τέτοια, ταξινο¬ 
μείται σαν περιθωριακή. Ας προσπαθήσουμε 
εδώ να κλονίσουμε την κλειστότητα που 
δημιουργήθηκε γύρω από το Μουντιάλ, από 
τα κυρίαρχα ιπθάία. 

Το ποδόσφαιρο και ο αθλητισμός γενικότερα, 
βοηθάνε τον άνθρωπο να πραγματωθεί, να 
προσεγγίσει τη φύση του που είναι κοινωνική 
και συναγωνιστική και όχι ανταγωνιστική. 
Στις κοινωνίες που μας θέλουν άτομα, το 
ποδόσφαιρο μπορεί να λειτουργήσει σαν 
υποκατάστατο κοινωνικοποίησης αλλά και σαν 
εργαλείο παρέμβασης στην κοινωνία. Ο μη¬ 
χανισμός του καπιταλιστικού οικοδομήματος 
όμως, έχει αντιληφθεί τη δύναμη του αθλήμα¬ 
τος εδώ και δεκαετίες και το εκμεταλλεύεται 
χυδαία. Με τους ανθρώπους που ελέγχουν 
το ποδόσφαιρο στην Ελλάδα και παντού στον 
κόσμο, να έχουν συστηματοποιήσει τη σχέση 
με τη διαφθορά και με το δίπολο εξουσίας- 
κράτους. Αποσυνδέοντας ως έναν βαθμό το 
λαϊκότερο άθλημα από την κοινωνία, για να 
εξυπηρετήσουν αυτό που εύστοχα έχει χα¬ 
ρακτηρίσει η Σούζαν Στρέιντζ ως καπιταλισμό 
του καζίνο και να συσσωρεύσουν υπερκέρδη 
στις πολυεθνικές. 

Και υπάρχουν περιπτώσεις, που παρουσιά¬ 
ζουν μία «επένδυση», η οποία έχει ως στόχο 
την ενίσχυση της εθνικής ή τοπικής οικονο¬ 
μίας, ως κοινωνική ανάγκη, η οποία όμως 
στην ουσία δεν λειτουργεί υπέρ των πολιτών. 
Κάπως έτσι το Μουντιάλ των πολυεθνικών, 
διεξήχθη αυτό το καλοκαίρι στη χώρα, όπου 
η εγκληματικότητα και η ανεργία κυριαρχούν 
και οι υποδομές στη δημόσια υγεία και παιδεία 
είναι σχεδόν ανύπαρκτες. Στη Βραζιλία, που 
περισσότερα από 500 χιλ. αγόρια και κορί¬ 


τσια ηλικίας ακόμα και 12 ετών βρίσκονται 
καθημερινά στους δρόμους της (στοιχεία 
τού Εθνικού Φόρουμ για την πρόληψη της 
παιδικής εργασίας), για να εξυπηρετήσουν 
τις ανάγκες ντόπιων και εισαγόμενων παι- 
δόφιλων. Στην 7η μεγαλύτερη οικονομία του 
πλανήτη, με 250 ευρώ κατώτατο μισθό και το 
πιο φθηνό εισιτήριο για αγώνα τού Μουντιάλ 
στα 30 - 40 ευρώ. 

Αυτή είναι η γιορτή τού ποδοσφαίρου, που έγι¬ 
νε στη Βραζιλία και χρειάστηκαν περισσότερα 
από 14 δις. ευρώ για την προετοιμασίας της, 
όταν για την παιδική πορνεία που ταλαιπωρεί 
δεκαετίες τη χώρα δόθηκαν μόλις 3 εκ. ευρώ. 
Τα αστικά ΜΜΕ, που συντηρούν την άθλια 
κανονικότητα, θέλουν υποβαθμισμένη την 
έννοια του πολίτη, του οπαδού κ.λπ., προβάλ¬ 
λοντας ένα κλίμα γενικευμένης ευφορίας, που 
επιβάλλει να επικεντρωθούμε στο αγωνιστικό 
σκέλος του Μουντιάλ, θεωρώντας περίπου 
σαν μία ασήμαντη τυραννία τα στοιχεία αυτού 
του σημειώματος. 

Με τον κίνδυνο να χαρακτηριστούμε αριθ- 
μολάγνοι, ας προσθέσουμε το 1,4 δις ευρώ 
καθαρό κέρδος της ΦΙΦΑ για το 2013, την 
ίδια ώρα που περίπου 2 δισ. άνθρωποι στον 
πλανήτη ζούνε σήμερα με λιγότερο από 1,5 
δολάριο την ημέρα και ο ίδιος αριθμός δεν 
έχει πρόσβαση σε πόσιμο νερό. Καθημερινοί 
εφιάλτες, μικρά ολοκαυτώματα και όχι μία 
απλή θεωρία αριθμών, που θα μπορούσαν 
να μας συσπειρώσουν ενάντια στο αρπακτικό 
κεφάλαιο και να το κερδίσουμε. Κι εδώ χρειά¬ 
ζεται να θυμηθούμε την αρχή τής ΧάναΆρεντ: 
δύναμη είναι όταν όλοι βρίσκονται εναντίον 
ενός. Όλοι μαζί είμαστε πιο δυνατοί από το 
καπιταλιστικό οικοδόμημα. Και θα μπορούσα¬ 
με με ένα κίνημα παγκόσμιου συντονισμού, 
να απαιτήσουμε από τη ΦΙΦΑ να διαθέσει τα 
κέρδη τού Μουντιάλ σε ένα παγκόσμιο κοι¬ 
νωφελές έργο. Ουτοπικό; Να αξιοποιήσουμε 
την κεκτημένη γνώση που δίνει ο Ουάιλντ: 
«η ουτοπία είναι τρόπος ζωής». 

Α πό τα φαραωνικά σχέδια 
εκτροπής του διεθνικού 
ποταμού Αώου (\/]05θ 
στα αλβανικά) και την ιδι¬ 
ωτικοποίηση των δημοσίων δικτύων 
ύδρευσης στις μεγαλύτερες ελληνι¬ 
κές πόλεις (στη Θεσσαλονίκη της 
ΕΥΑΘ και προσεχώς στην Αθήνα 
της ΕΥΔΑΠ) μέχρι τους αυθαίρε¬ 
τους σχεδιασμούς των λόμπι της 
ενέργειας και των κυβερνήσεων 
για συστηματική φραγματοποίηση 
ποταμών σε Τουρκία, Αλβανία και 
Μακεδονία, γίνεται όλο και πιο φα¬ 
νερό ότι ο πόλεμος για το νερό έχει 
μεταφερθεί στα Βαλκάνια. 
Συνοπτικά, οι ενεργειακοί κι επενδυ¬ 
τικοί αυτοί σχεδιασμοί περιλαμβά¬ 
νουν την κατασκευή σχεδόν εξακοσί- 
ων φραγμάτων με υδροηλεκτρικούς 
σταθμούς κατά μήκος των ποταμών 
των Βαλκανίων (το μεγαλύτερο 
μέρος των οποίων βρίσκεται σε 
πολύ καλή κατάσταση φιλοξενώντας 
αξιοσημείωτους υγροβιότοπους), 
χρηματοδοτούμενων από διεθνείς 
οργανισμούς όπως η Παγκόσμια 
Τράπεζα και η Ευρωπαϊκή Τράπεζα 
Ανάπτυξης κι Ανασυγκρότησης, και 
εκατοντάδων ακόμη στην Τουρκία 
-με αρκετά από αυτά να έχουν 
ήδη προκαλέσει ανυπολόγιστη 
υποβάθμιση του περιβάλλοντος 
αλλά και των τοπικών κοινωνιών 
και πολιτισμών. Πρόσφατα πα¬ 
ραδείγματα, τα σχέδια για μεγάλα 
φράγματα στο ποτάμιο σύστημα 
του Αώου στην ελληνική επικράτεια 
(ένα μέσα στη χαράδρα του Αώου 
και δύο στον ποταμό Σαραντάπο- 
ρο), η εν εξελίξει φραγματοποίηση 
των ποταμών Αώου, Δρίνου (Οππ) 
και Δεβόλη (ΟονοΙΙ) στην Αλβανία 
καθώς και η κατασκευή φραγμάτων 


Πόλεμοι για το Νερό 
στα Βαλκάνια 

Στέφανος Μττατσής 


και υδροηλεκτρικών σταθμών μέσα 
στην καρδιά του Εθνικού Πάρκου 
του Μάβροβο στη Μακεδονία. 
Παράλληλα, το νερό ως φυσικό, 
κοινό αγαθό απειλείται και υπο¬ 
βαθμίζεται με την ιδιωτικοποίηση 
των δημόσιων δικτύων ύδρευσης 
και άρδευσης, τα οποία περνούν 
στα χέρια των πολυεθνικών του 
εμπορίου νερού, με συνέπεια την 
ελλιπή συντήρηση των υποδομών 
και την υπέρογκη αύξηση των τιμών 
(όπως έχει αποδείξει το παράδειγ¬ 
μα της δυτικής Ευρώπης, η οποία 
επιστρέφει σταδιακά στην κρατική ή 
δημοτική διαχείριση). Ήδη έχει προ¬ 
χωρήσει ο διαγωνισμός πώλησης 
της ΕΥΑΘ στη Θεσσαλονίκη, ενώ 
μεθοδεύεται επικοινωνιακά και αυτή 
της ΕΥΔΑΠ στην Αθήνα. Ακόμη, στις 
περιοχές των Βαλκανίων, τις πλέον 
πλούσιες σε υδάτινο δυναμικό, πα- 
ραχωρείται με χαριστικές συμβάσεις 
το δικαίωμα άντλησης νερού σε 
μεγάλες εταιρείες εμφιάλωσης, με 
την κοινωνική ανταποδοτικότητα να 
είναι από ελάχιστη έως μηδαμινή. 
Τέλος, είναι πολλές οι περιπτώσεις 
όπου αρχέγονες πηγές καταστρέ- 
φονται εξαιτίας των φαραωνικών 
αναπτυξιακών σχεδιασμών (π.χ. 
η εξόρυξη χρυσού στη Χαλκιδική 
απειλεί το μεγαλύτερο απόθεμα 
πόσιμου νερού της περιοχής) ή 
υποβαθμίζεται σταθερά η σημασία 
τους για τις τοπικές κοινωνίες, για 
να μεθοδευτεί μ' αυτόν τον τρόπο 
η ιδιωτικοποίηση των δικτύων (π.χ. 
η χλωρίωση των πηγών του Πηλίου 
από τη ΔΕΥΑΜΒ). 

Αξίζει να σημειωθεί εδώ πως η επί¬ 
θεση αυτή στους υδάτινους πόρους 
και τα υδάτινα συστήματα των Βαλ¬ 
κανίων μπορεί να παίρνει διάφορες 


μορφές (εκτροπές, φραγματοποίη- 
ση, ιδιωτικοποιήσεις, εμπόριο νερού 
κτλ.), ωστόσο διαπνέεται από μια 
κοινή αντίληψη. Διατυπώνεται ως 
αναπτυξιακός μονόδρομος με πρό¬ 
φαση είτε την ενεργειακή αυτάρκεια 
μεγάλων περιοχών (χαρακτηριστικό 
το παράδειγμα της Αλβανίας) είτε 
τον «εξορθολογισμό» της διαχείρι¬ 
σης των υδάτινων πόρων (δίκτυα 
ύδρευσης και άρδευσης). Μεθοδεύ¬ 
εται υπό το βάρος της οικονομικής 
κρίσης και του εκσυγχρονισμού και 
η ουσία της είναι βαθιά αντικοινωνι¬ 
κή, καθώς αποστερεί από το νερό 
το χαρακτήρα του κοινού, φυσικού 
αγαθού και το αποσυνδέει από τα 
κοινωνικά, ιστορικά και πολιτισμικά 
του συμφραζόμενα. Πρόκειται για 
την επίθεση της μεγάλης κλίμακας 
του κράτους και των αγορών στη μι- 
κροκλίμακα των τοπικών κοινωνιών, 
των οποίων η πολιτισμική ιδιαιτερό¬ 
τητα και η ιστορική ταυτότητα είναι 
συχνά άρρηκτα συνδεδεμένη με τα 
υδάτινα οικοσυστήματα -κάτι που 
απηχείται όχι μόνο στις παραδόσεις 
και τους θρύλους των εκάστοτε πε¬ 
ριοχών αλλά και στους ξεχωριστούς 
και μοναδικούς τρόπους με τους 
οποίους οι κοινωνίες διαχειρίζονταν 
τους υδάτινους πόρους. 

Για να κατανοήσουμε τι σημαίνουν 
όλα αυτά για τη ζωή μας, αρκεί να 
σκεφτούμε τι σημαίνει να υπόκει- 
νται στο αγοραίο κέρδος βασικά 
φυσικά, κοινωνικά αγαθά όπως 
το νερό, η ενέργεια ή η αποκομιδή 
σκουπιδιών. Η διεθνής εμπειρία 
μας προσφέρει χρήσιμα παρα¬ 
δείγματα. Από τη Βολιβία όπου 
η ιδιωτικοποίηση του νερού προ- 
κάλεσε υπέρογκες αυξήσεις στα 
φτωχά στρώματα και εξεγέρσεις 







(η περίπτωση της Κοτσαμπάμπα), 
στην Νάπολη όπου έχουμε δει να 
διεξάγεται κι ο περιβόητος πόλεμος 
των σκουπιδιώναφού η αποκομιδή 
τους είναι δουλεία της Καμάρα, ή 
την Αλβανία όπου η ιδιωτική εταιρία 
ενέργειας αφήνει πολλές φορές 
μέχρι και πέντε ώρες τη μέρα τους 
πολίτες της Αλβανίας χωρίς ρεύμα 
καθώς είναι πιο προσοδοφόρο να 
πουλάει το ρεύμα στην Ιταλία και 
την Ελλάδα. 

Η αντίληψή μας γύρω από το ζή¬ 
τημα της διαχείρισης του νερού 
και η οργάνωση των αντιστάσεων 
ενάντια στην ιδιωτικοποίησή του 
διαπερνώνται από την πεποίθησή 
πως το νερό αποτελεί κοινό αγαθό. 
Στον αντίποδα, Κράτος και Αγορά 
αντιμετωπίζουν το νερό ως αγαθό 
προς πώληση, ως εμπόρευμα. 
Βλέπουν πίσω από τον έλεγχο του 
νερού τον έλεγχο της κοινωνίας, 
την πατεντοποίηση και τον έλεγχο 
της ζωής μας. Ωστόσο, η ιστορικά 


βιωμένη κοινωνική εμπειρία έχει 
αποδείξει ότι ο αέρας, το νερό, ο 
ήλιος είναι κοινά φυσικά αγαθά τα 
οποία ανήκουν σε όλους και για 
αυτό δεν μπορούν να γίνουν αντι¬ 
κείμενο αποκλειστικής ιδιοποίησης 
από κανέναν. Ενάντια στο ψευδεπί¬ 
γραφο δίλημμα κρατικής ή ιδιωτικής 
διαχείρισης των δημοσίων αγαθών, 
του νερού εν προκειμένω, απαντού¬ 
με πως το θέμα της διαχείρισης 
του νερού είναι βαθιά κοινωνικό- 
πολπικό. Δεν μπορεί να υπόκεπαι 
ούτε στους αυθαίρετους κρατικούς 
σχεδιασμούς, που δεν απηχούν τις 
απόψεις, τη βούληση των πολιτών 
και τον τοπικών κοινωνιών, ούτε 
στην παγκόσμιας εμβέλειας από¬ 
πειρα των κερδοσκοπικών λόμπι 
(νερού-ενέργειας) να πατεντάρουν 
τη φύση και τη ζωή, για να μας την 
πουλήσουν αργότερα. Προτάσσου¬ 
με, λοιπόν, μια ριζική αντιστροφή 
προοπτικής για να ανήκουμε εμείς 
στη φύση, κι όχι αυτή σε μας. Στη 


ί35ΐ ΐΓ3θί< λεηλασία των δημόσι¬ 
ων φυσικών πόρων μπορούμε να 
απαντήσουμε με κοινωνικό έλεγχο 
και αμεσοδημοκρατική διαχείριση. 
Κανείς δεν είναι πιο αρμόδιος για 
τη διαχείριση και τον έλεγχο των 
δημοσίων αγαθών απ’ την κοινωνία 
και τις τοπικές κοινότητες. 

Στην επιθετική εξάπλωση την επι¬ 
χειρήσεων στα νερά των Βαλκανί¬ 
ων και της Τουρκίας, η απάντηση 
των κοινωνιών χρειάζεται να είναι 
αποφασιστική και συντονισμένη. 
Χρειάζεται η δικτύωση των τοπικών 
αγώνων, για να μπορέσουμε να 
βάλουμε φραγμό στα σχέδια των 
εταιρικών λόμπι, για τη διάσωση 
των νερών. Απαιτείται, τέλος, η 
κατανόηση των κοινών ποιοτικών 
χαρακτηριστικών αυτής της επέ¬ 
λασης, ώστε η απεύθυνση των 
κινημάτων και των κινήσεων να 
γίνεται πλέον σε βαλκανικό -αν όχι 
σε παγκόσμιο- επίπεδο. 






« 


Άσφαιροι» και πάίΐι... 


Δανάη Κασίμη 


Δ εν χρειαζόμαστε συστά¬ 
σεις! Είμαστε για ακόμα 
μια φορά, ουδέτεροι και 
αποχαυνωμένοι, μάρτυ¬ 
ρες της επικείμενης ψήφισης ενός 
νομοσχεδίου που αφορά τις ελλη¬ 
νικές ακτές και τον αιγιαλό. Ακόμη 
ένα δημόσιο αγαθό, εννοείται ότι 
ιδιωτικοποιείται μέσω της άμεσης 


εμπορευματοποίησης του, κατα¬ 
στρατηγώντας το πλέον ανύπαρκτο 
Σύνταγμα, το οποίο με τη σειρά του 
εννοείται, ότι έχει ισχύ μόνο όταν τα 
ανθρώπινα δικαιώματα δεν απο¬ 
τελούν εμπόδιο στην κυκλοφορία, 
στη συσσώρευση του κεφαλαίου 
και στην επανεπένδυση του. 

Η σημερινή οικονομική κρίση, απο¬ 


τέλεσμα της προ πολλού υπάρ- 
χουσας ανθρωπιστικής κρίσης σε 
βάρος των ανθρώπων του τρίτου 
κόσμου, σαρώνει στο πέρασμά 
της κάθε αξία που θεωρούσε δε¬ 
δομένη ο αποχαυνωμένος δυτικός 
άνθρωπος (εμείς δηλαδή), ο οποίος 
για να ξυπνήσει πρέπει να απει- 
ληθεί ο ίδιος. Η καταστροφή του 
περιβάλλοντος έχει ξεκινήσει εδώ 

και πολλά χρόνια. Από τη στιγμή 
που ο άνθρωπος αποφάσισε ότι 
πρέπει να κυριαρχήσει απόλυτα 
πάνω στη φύση, αφού προηγου¬ 
μένως κυριάρχησε στον ίδιο του 
τον εαυτό καθιστώντας τον μ’ αυτόν 
τον τρόπο πιόνι ενός συστήματος 
εκμετάλλευσης, τα καταστροφικά 
αποτελέσματα δεν άργησαν να 
φανούν. Οι άνθρωποι έγιναν άγρια 
θηρία που επιτίθενται στο φυσικό 
τους περιβάλλον, αισθανόμενοι ότι 
μπορούν να ανακαλύψουν ακόμη 
και το μαγικό ζωμό της αιωνιότη¬ 
τας. 

Σήμερα, εγκλωβισμένοι μέσα στα 
δεσμά του συστήματος, που οι ίδιοι 
δημιουργήσαμε και έχοντας ως 
πρωταρχικό στόχο να το σώσουμε 
από την κατάρρευση, ανεχόμαστε 
την εφαρμογή της ολοκληρωτικής 
πολιτικής των διαχειριστών του, δε¬ 
χόμενοι να υποταχθούμε μπροστά 
στην απαξίωση κάθε δικαιώματος 
που θεωρούμε για κάποιο λόγο ότι 
προστατεύεται συνταγματικά. 

Είναι αυτονόητο, ότι το ξεπούλημα 
των ακτών με το νομοσχέδιο που 
κατατέθηκε προς ψήφιση, εντάσ¬ 
σεται σε ένα γενικό σχέδιο κατα¬ 
στροφής το οποίο έχει ως στόχο το 
βραχυπρόθεσμο κέρδος. Φυσικά 
και δε μας εκπλήσσει ένα τέτοιο επι¬ 
κείμενο γεγονός, όταν πρώτα από 
όλα έχει ξεπουληθεί κάθε αξία της 
ανθρώπινης ζωής και αξιοπρέπει¬ 
ας, σηματοδοτώντας την περίοδο 
της νεοδουλείας του 21ου αιώνα 


στην Ελλάδα αλλά και στον υπό¬ 
λοιπο δυτικό κόσμο. Οι μέρες της 
ευημερίας της δύσης έλαβαν τέλος 
και η διάσωση του κεφαλαίου που 
περνάει κρίση, προκειμένου να επα- 
νεπενδυθεί, απαιτεί όχι απλώς την 
κάρπωση της υπεραξίας εκατομμυ¬ 
ρίων εργαζομένων, όπως γινόταν 
μέχρι τώρα, αλλά την υποθήκευση 
κάθε έμψυχου και άψυχου όντος. 
Οτιδήποτε μπορεί να χρησιμοποι¬ 
ηθεί για την άνοδο των δεικτών της 
ανάπτυξης, εμπορευματοποιείται 
με μεθόδους ί35( (Τ3θί<. 

Το ερώτημα που τίθεται είναι μέχρι 
πότε θα δημοσιεύουμε απλά κείμε¬ 
να διαμαρτυρίας και θα αρκούμαστε 
στην άσκοπη καταγγελία και τις 
φωνές οργής που δεν εκτονώνονται 
δημιουργικά και αποτελεσματικά 
προκειμένου να αναχαιτίσουν το 
προαναφερόμενο και γνωστό σε 
όλους σχέδιο των ολίγων. Μέχρι 
πότε θα ζητιανεύουμε από το φά¬ 
ντασμα του συντάγματος να ανα¬ 
στηθεί και να μας σώσει, όταν οι δια¬ 
χειριστές της εξουσίας δε διστάζουν 
ακόμη και να δηλητηριάσουν τους 
υδάτινους πόρους μιας ολόκληρης 
περιοχής, όπως έγινε στις Σκουριές; 
Όταν οι ίδιοι δε διστάζουν ακόμα 
και να επαναφέρουν τα βασανι¬ 
στήρια ως μέθοδο παραδειγματι¬ 
σμού, προκειμένου να πατάξουν 
τους αντιφρονούντες.,.Με ποιά 
λογική θεωρούμε, ότι το υπάρχον 
πολιτικό σύστημα μπορεί να μας 
προστατέψει και ως δια μαγείας 
να ενεργοποιήσει τις διατάξεις που 


προστατεύουν τα ανθρώπινα δικαι¬ 
ώματα και τα δημόσια αγαθά; 

Τα ατομικά και κοινωνικά δικαιώ¬ 
ματα που είναι κατοχυρωμένα στο 
σύνταγμα, δεν μπορούν να προστα¬ 
τευτούν από αυτό αλλά από εμάς 
τους ίδιους. Είναι κωμικοτραγικό 
το σκηνικό της κινητοποίησης για 
απόσυρση του τάδε ή του δείνα 
νομοσχεδίου, χωρίς ταυτόχρονα 
να διατυπώνουμε προτάσεις για 
συμμετοχή στους θεσμούς που οι 
ίδιοι θα πρέπει να δημιουργήσουμε. 
Μπροστά στο επίδικο της προστα¬ 
σίας της κοινόχρηστης δημόσιας 
γης (ο αιγιαλός και οι παράκτιες και 
παραλίμνιες περιοχές), δεν είναι δυ¬ 
νατόν να παπαγαλίζουμε συνεχώς 
ότι το νομοσχέδιο, που αφήνει στο 
έλεος του κάθε επενδυτή τον αιγιαλό 
και τις ακτές, αντίκεπαι στο άρθρο 
24 του Συνάγματος. Σε περίπτωση 
που δεν το έχουμε καταλάβει, αυτού 
του είδους οι διεκδικήσεις είναι σα 
να ζητάμε από τον λύκο, ο οποίος 
κατάφερε να παραβιάσει την ήδη 
κατεστραμμένη-σαπισμένη στάνη, 
να εξέλθει ήσυχα από αυτήν και να 
του εξηγούμε παράλληλα ότι η στά¬ 
νη βρίσκεται εκεί για να προστατεύει 
τα πρόβατα και ότι επιπλέον αυτός 
είναι υποχρεωμένος να την επανα¬ 
φέρει στην αρχική της κατάσταση, 
χωρίς να τα ενοχλήσει. 

Τίποτα δεν είναι απλό όπως και 
τίποτα δεν είναι ανέφικτο.. .αρκεί να 
γνωρίζουμε ποιος είναι ο αληθινός 
εχθρός. 




ΤΡΑΝΣΦΟΒΙΑ 

ΑΚΤΙΒΙΣΜΟΣ 
ΚΑΙ ΠΟΛΙΤΙΚΕΣ ΣΥΜΜΑΧΙΕΣ 

Της Ερωφίλης Εν Ταύροις 


Τ ους τελευταίους καυτούς μή¬ 
νες από το ΑΙίτθηε Ρπόθ κι 
έπειτα έχει επανέλθει στην 
επιφάνεια ένα από τα μεγαλύτερα 
αγκάθια της ΙρόΙη κοινότητας. Η 
τρανσφοβία και η αναπαραγωγή 
τρανσφοβικού λόγου. Συνοπτικά, 
ως τρανσφοβία εμείς οι τρανς γυ¬ 
ναίκες, τρανς άντρες και άλλ@, 
ορίζουμε την υποτίμηση, πχ. δεν 
είσαι γυναίκα, είσαι τρανς, την προ¬ 
κατάληψη, πχ. οι τρανς γυναίκες 
κάνουν μόνο σεξουαλική εργασία, 
τον οποιοδήποτε αποκλεισμό εξαι- 
τίας της ταυτότητας του φύλου μας, 
όπως είναι η μη νομική αναγνώριση 
του, της ανομοιότητας των σωμάτων 
μας με τα σώματα που ο μη τρανς 
κόσμος αναγνωρίζει ως αυθεντικά 
κι άξια να αντιπροσωπεύουν τα 
δύο κυρίαρχα "γνήσια φύλα" υπό 
την ηγεμονία της κανονικότητας. 
Επίσης ως τρανσφοβία ορίζουμε 
το κατεστημένο ότι ως τρανς άτομα 
δεν έχουμε πρόσβαση στην υγεία, 
στην παιδεία και στην εργασία, 
και αν κι όταν έχουμε είναι καθαρά 
θέμα τύχης. 

Στην Ελλάδα ο τρανσφοβικός 
λόγος, που αναπαράγεται για να 
προσβάλει ή να κατηγοριοποιήσει 
τις τρανς γυναίκες, μετρά κάποιες 
δεκαετίες και είναι εξέλιξη-προσαρ- 
μογή του ομοφοβικού λόγου, μιας 
και το υποκείμενο “τρανς γυναίκα” 
θεωρείται όλα αυτά τα χρόνια από 
την πλειονότητα των ανθρώπων, 


που θέλουν να λέγονται "φυσιο¬ 
λογικοί 1 ,' «εξελιγμένο μοντέλο» 
του ραγ άνδρα. Αυτό οφείλεται και 
στο ότι την περίοδο συγκρότησης 
του ΙρόΙ κινήματος τα αιτήματα της 
σεξουαλικής απελευθέρωσης, της 
ατομικής ελευθερίας και της επιβίω¬ 
σης υπερίσχυσαν του αιτήματος της 
διεκδίκησης της ταυτότητας φύλου, 
καθώς στην πρώτη κυβέρνηση 
της μεταπολίτευσης (Κ. Καραμαν¬ 
λής) η εφαρμογή της επιχείρησης 
«Αρετή» , που προέβλεπε τη 
σύλληψη και εξορία των ΙρόΙ ατό¬ 
μων, απειλούσε άμεσα τη ζωή και 
την ατομική τους ελευθερία. Η 
ενημέρωση γύρω από τρανς θέματα 
ήταν ακόμα πιο ελλιπής από τη ση¬ 
μερινή , ο όρος «τραβεστί» ήταν 
κυρίαρχος και η τρανς ορατότητα 
υπήρχε μόνο στα στέκια και στις 
πιάτσες υπό το καθεστώς φόβου 
της καθημερινής αστυνομικής βίας 
αλλά και των επιθέσεων από συμ¬ 
μορίες, που δρούσαν τότε. 

Κι ενώ σήμερα μπορούμε να παρα¬ 
δεχτούμε την σχεδόν πλήρη άγνοια 
του κόσμου -ηθελημένη η μη- σχετι¬ 
κά με τρανς θέματα και τρανς ζωές, 
μιας και η κυρίαρχη αφήγηση που τα 
ιπθάία έχουν επιβάλει έχει παγιωθεί 
στις συνειδήσεις εδώ και δεκαετίες, 
δεν μπορούμε να σταματήσουμε 
να υπάρχουμε, φέροντας την δική 
μας προσωπική διαφορετική αφή¬ 
γηση, σε μια τρανς ζωή όπου η 
διεκδίκηση της ταυτότητας φύλου 
απασχολεί περισσότερο από την 
σεξουαλική απελευθέρωση, σήμερα 


που οι πιάτσες έχουν αδειάσει και 
τα 5ί1θ5 έχουν γεμίσει, σήμερα που 
γίνονται πογκρόμ "καλλωπισμού 
πόλεων" στα πλαίσια του Ξένιου 
Δία, που οι ιδιοκτήτες αρνούνται να 
μας νοικιάσουν σπίτι, που τα αφε¬ 
ντικά δεν μας προσλαμβάνουν, που 
οι μη τρανς άνθρωποι ακόμα μας 
κοπάζουν περίεργα, που οι άντρες 
εξακολουθούν να μας βλέπουν 
μόνο σαν εξωτικές σεξομηχανές 
που την ημέρα τις κράζουν και τη 
νύχτα τις φλερτάρουν, και που δεν 
υπάρχει πια ούτε η εναλλακτική 
της σεξουαλικής εργασίας για την 
επιβίωση. 

Η αφορμή για την φρενίτιδα τραν- 
σφοβίας στην ΙρόΙη κοινότητα δό¬ 
θηκε με το μοίρασμα του κειμένου 
της ομάδας ςυθοιίταηδ (μπορείς 
να διαβάσεις το κείμενο εδώ ΙτΙΙρ:// 
ηυθθτΙταηδ.θδρίν.ΠΘΐ) στο ΑΙίτοηε 
Ρπάθ 2014. Οι απαντήσεις ήρθαν 
από τους "τοίχους" του ί30θόοοί< 
όπου κάθε αυτοπροσδιοριζόμε- 
νος/η ως ακτιβιστής και ακτιβίστρια 
θεωρεί τόπο πολιτικής κριτικής κι 
έκφρασης και άνθρωποι της κοινό¬ 
τητας που μέχρι τότε θεωρούσαμε 
συμμάχους, μας έκοψαν και την 
καλησπέρα. Οι απαντήσεις ήρθαν 
από 03γ Ιν ΡΘΓ50Π3 με αφορμή άρ¬ 
θρο "προχωρημένου" περιοδικού. 
Ότι τα «φρεσκοεγχειρισμένα μας 
μουνόχειλα» θα έπρεπε να τα 
επιδεικνύουμε στους φωτογράφους 
την ημέρα της πορείας και δεν θα 
έπρεπε να αντιδρούμε όταν κάποιος 

μας φωτογραφίζει χωρίς τη συναί¬ 
νεση μας, γιατί αυτό είναι «ένδειξη 
μη υπερηφάνειας», άρα ντροπής. 
Σύμφωνα με την δημοσιογράφο, 
αφού δεν είμαστε πρόθυμες και 
χαμογελαστές ανά πάσα ώρα και 
στιγμή απέναντι στον φωτογραφι¬ 
κό φακό του κάθε επαγγελματία, 
του κάθε ερασιτέχνη ή του κάθε 
φασίστα, που φακελώνει, κι αφού 
ντρεπόμαστε για μας, τι διεκδικούμε 
πολιτικά; Ας καθόμαστε κλεισμένες 
σπίτια μας.Άλλωστε η τρανσφοβική 
ελληνική κοινωνία έχει καταφέρει 
ήδη να αποκλείσει κοινωνικά πολλά 
τρανς άτομα. Και με όλους αυτούς 
τους τρόπους συνεχίζει να το κάνει. 
Τα έχει κλείσει στα σπίτια τους. Τα 
έχει στείλει στο νοσοκομείο ξυλο- 
δαρμένα. Τα έχει ξεφτιλίσει στο 
δρόμο. Τα έχει βιάσει. Τα έχει ανα¬ 
γκάσει να διακόψουν το σχολείο ή 
τις σπουδές τους. Τα έχει οδηγήσει 
σε απόπειρα αυτοκτονίας. Οι απα¬ 
ντήσεις αυτές ουδεμία σχέση έχουν 
με πολιτική κριτική, είναι υποτιμητι¬ 
κός τρανσφοβικός λόγος, εκδίκηση 
και θυμός επειδή οι τρανς μίλησαν 
και είπαν πως διαφωνούν και το 
έκαναν και κείμενο και τόλμησαν 
και να το μοιράσουν. Οι απαντήσεις 
ήρθαν μέσα από κείμενο μέλους 
της επιτροπής του ΑΙάθΠδ Ρπάθ, 
που δημοσιεύθηκε σε ιστοσελίδα 
ραγ περιοδικού και υποστήριζε ότι 
τα τρανς άτομα «αυτοπεριθωρ- 
ιοποιούνται»! Μετά από πλήθος 
αντιδράσεων ζήτησε συγνώμη και 
παραδέχτηκε την τρανσφοβία του 
και την άγνοια του, γράφοντας κεί¬ 
μενο με ακόμα περισσότερη τραν¬ 
σφοβία... Οι απαντήσεις ήρθαν από 
εκδότη αυτή τη φορά, άλλου 93γ 
περιοδικού.... «Οι χοντροκωλάρες 
σας δεν είναι για τις καρέκλες των 
επιτροπών». 

Κι εκεί που θα λέγαμε πως η τρανς 
κοινότητα, έστω και διαδικτυακά, 
έστω κι αν σε άλλα θέματα δια¬ 
φωνεί, συμφώνησε και διαμαρ- 
τυρήθηκε κατά της τρανσφοβίας 
στην ΙρόΙς κοινότητα, εκεί ακριβώς 
διαβάσαμε τρανσφοβικό λόγο να 
απευθύνεται πια από τρανς γυναίκα 
προς άλλη τρανς γυναίκα. Κι ενώ 
αποσύρθηκαν τα σχόλια, ζητήθηκαν 



συγνώμες, κι αναγνωρίσθηκε η 
ευθύνη για έλλειψη ενδοκοινοτι¬ 
κής δουλειάς στον συγκεκριμένο 
τομέα, το ερώτημα παραμένει. Πως 
όταν αναπαράγεται τρανσφοβι¬ 
κός λόγος δημόσια ανάμεσα σε 
μέλη της κοινότητας, μπορούμε να 
συνεχίσουμε να διεκδικούμε την 
μη αναπαραγωγή του εκτός της 
κοινότητας; Και φυσικά δεν μιλάμε 
για επανοικειοποίηση, αλλά για 
επιθετικό τρανσφοβικό λόγο που 
σκοπό έχει να προσβάλλει και να 
ιεραρχήσει σύμφωνα με κάποια 
τρανς στερεότυπα (πχ. οι ρο3ΐ ορ 
τρανς γυναίκες δεν έχουν οργασμό 
, οι ρτθ ορ τρανς γυναίκες δεν έχουν 
ταυτότητα με γυναικεία στοιχεία 
, άρα τους μιλάμε στο αρσενικό). 
Και το θέμα δεν είναι η εικόνα της 
τρανς κοινότητας προς τα έξω, έτσι 
κι αλλιώς η κοινότητα δεν είναι ένα 
πράγμα, δεν εκπροσωπείται από 
μία ομάδα ή ένα πρόσωπο αλλά 
από όλ@ μας σε καθημερινή βάση. 
Όλα τα τρανς άτομα, που είναι ουί, 
εκπροσωπούν την κοινότητα, κυρί¬ 
ως αυτά που ασχολούνται με την 
πολιτική και τις συλλογικότητες. 
Επίσης, τα άτομα που επιλέγουν να 


δίνουν συνεντεύξεις διεκδικώντας 
ορατότητα και που μιλούν ανοιχτά 
για το βίωμα τους. Το θέμα είναι 
πως, αν εμείς τα τρανς άτομα δεν 
ξεπεράσουμε την δική μας εσωτε- 
ρικευμένη τρανσφοβία, μπορούμε 
να απευθύνουμε πολιτικό λόγο σε 
υποκείμενα που ουδεμία σχέση 
έχουν με το θέμα και δεν αναγνωρί¬ 
ζουν καν τα προνόμια μιας μη τρανς 
ζωής; Φυσικά και μπορούμε όσ@ 
αρνούμαστε να αναπαράγουμε 
τρανσφοβικό λόγο κι αρνούμαστε 
να μας τον απευθύνουν, αυτό είναι 
όρος για οποιαδήποτε συζήτηση και 
συναναστροφή. Έχουμε βαρεθεί να 
ακούμε ότι φταίμε γιατί προκαλούμε, 
ότι μπορούμε να λύσουμε μόνες μας 
τα τρανς θέματα, ότι είμαστε θυμω¬ 
μένες άνευ λόγου, ότι, αν είμαστε 
καλές, ευγενικές κι υπομονετικές 
όλοι θα μας συμπαρασταθούν, κι 
ότι όλοι μας καταλαβαίνουν απόλυ¬ 
τα, άλλωστε είμαστε όλ@ θύματα 
του καπιταλισμού κι έχουμε κοινά 
βιώματα καταπίεσης. (ννίτ3ΐ?) 

Πραγματικά κάποιες φορές νιώθω 
πως με έναν περίεργο μηχανισμό 
κάποιοι οί3 άνθρωποι που θέλουν 







να είναι σύμμαχοι, θαυμάζουν έως 
και ζηλεύουν τις δυσκολίες και την 
κακοποίηση μιας τρανς ζωής τόσο 
που θα ήθελαν ή νομίζουν ότι την 
έχουν ζήσει. Παρατηρώντας την. 
Και δεν διστάζουν να την οικειοποι- 
ηθούν σε κάθε περίσταση. «Ξέρ¬ 
ουμε τι περνάτε.» « Έχουμε 
διαβάσει και ϋυάίΐίτ ΒυΙΙΙθτ.» « 
Κάποτε μιλήσαμε με μια τρανς στο 
ίαοθόοοίκ.» « Κάποτε έκανα 
σεξ με μια τρανς. » «Ερχόμαστε 
και στο ρτίάθ. » Όχι , δεν έχουμε 
και δεν θα έχουμε κοινά βιώματα. 
Δεν θέλουμε τρανς σωτήρες. Δεν 
θέλουμε πολιτικά κόμματα που θα 
μας συμπεριλάβουν με το ζόρι στη 
λίστα με τα θαύματα που μπορούν 
να κάνουν αν εκλεγούν. Δεν θέλου¬ 
με πολιτικές ομάδες, που οικειο- 
ποιούνται την τρανς ατζέντα, για 
να ξεπλυθούν από τα χρόνια που 
έχουν αποκλείσει από τους πολιτι¬ 
κούς χώρους κάθε ουί ΙρόΙς άτομο, 
κι εξακολουθούν να το κάνουν. Δεν 
συμφωνούμε με την πολιτική εκ¬ 
πτώσεων που ιεραρχεί τον σεξισμό, 
την ομοφοβία και την τρανσφοβία 
σε δευτερεύουσες και πολυτελείς 


εκδοχές του αντιρατσιστικού/αντιφα- 
σιστικού αγώνα . Δεν θέλουμε ΙςόΙη 
ομάδες που περιλαμβάνουν το τιμής 
ένεκεν, χωρίς να έχουν τρανς μέλη, 
ούτε ιδέα για τρανς θέματα και σε 
κάθε τοποθέτηση τους αναπαρά¬ 
γουν τρανσφοβία. Δεν θέλουμε να 
πίνουμε μπύρες με την αναρχία και 
την αριστερά, όταν στις συνελεύσεις 
τους ο γυναικείος λόγος φιμώνεται, 
η θηλυκότητα θεωρείται αδυναμία, 
ο φεμινισμός ισούται με φασισμό 
και το χειρότερο ελάττωμα ενός 
άντρα θεωρείται η πουστιά. Δεν 
θέλουμε να μορφώσουμε κανέναν 
προνομιούχο για τα προνόμια που 
η πατριαρχική κοινωνία του δίνει 
από τη μέρα της γέννησης του και 
ποτέ δεν μπήκε στον κόπο να τα 
αναγνωρίσει και να αναρωτηθεί 
γιατί άραγε το να είσαι οίδ δίταίρίτΐ: 
άντρας είναι τόσο οοοί? 

Θέλουμε σύμμαχες και συμμάχους. 
Εντός ΙρόΙη κοινότητας κι εκτός. Που 
πρώτα θα μας ακούσουν, θα προ¬ 
σπαθήσουν να μας καταλάβουν, 
θα αναγνωρίσουν τα προνόμια 
τους και την άγνοια τους σχετικά 


με το τρανς βίωμα και την τρανς 
εμπειρία, θα έχουν την πρόθεση να 
ξεπεράσουν τα τρανς στερεότυπα, 
και τελικά θα καταλάβουν τι είναι 
όλα αυτά για τα οποία η κοινότητα 
διαμαρτύρεται και παλεύει. Η απά¬ 
ντηση βρίσκεται μέσα στην τρανς 
κοινότητα. Εκεί που εμείς υπάρχου¬ 
με ως εμείς. Όπως εμείς θέλουμε 
να υπάρχουμε. Έξω από τα όρια 
του έμφυλου κατεστημένου. Με τα 
ονόματα που εμείς διαλέξαμε για 
εμάς. Με τα τρανς σώματα μας. Με 
τις απαντήσεις που δίνουμε εμείς 
για εμάς. Στα περιβάλλοντα που 
νιώθουμε ασφαλείς. Με τους φίλους 
και τις φίλες μας. Τους συντρόφους 
και τις συντρόφισσες μας. 

ΥΓ: Όσ@ περάσουν τον τρανς 
λαβύρινθο, δεν κερδίζουν μπισκο- 
τάκι! 

Ο Όπου @ περιλαμβάνονται όλα τα 
φύλα αρσενικά θηλυκά ουδέτερα 
*> ρΓΘ ορ - ρτθ θρθΓ3ΐίθΠ/ρθδΙ ορ 
- ροδί θρθΓ3ΐίθΠ 
*> οίδ = μη τρανς 
















Γιάννης Ραουζαίος 


γωγές μικρού μήκους και ένα πρόγραμμα, το οποίο χωρίζεται 
σε τρεις διαγωνιστικές ενότητες. Παράλληλα, θα υπάρχουν 
αφιερώματα, το "Μουσική και φίλμ", ντοκιμαντέρ, μια επετειακή 
σειρά ίπεΙαΙΙαΙίοη, καθώς και πολλές άλλες εκδηλώσεις. 

Ανάμεσα στις προβολές μπορούμε να ξεχωρίσουμε τα μου¬ 
σικά ντοκιμαντέρ γαι τους ΡυΙρ και τον ΝίοΙ< Οανθ, "Ρυίρ: Α 
ίίίητ αδουί, Ιίίθ, άβ3ΐίτ 3ηά 3υρθτητ3τΙ<θΐ5" και "20.000 άβγβ 
οη θ3Γίή", μαζί με το καταπληκτικό πολιτικό θρίλερ 71 του 
Γιάν Ντεμάνζ, που είχαμε την ευκαιρία να απολαύσουμε 
στο φετινό Διεθνές Φεστιβάλ Κινηματογράφου Βερολίνου, 
καθώς και το πολυσυζητημένο "10.000" του Κάρλος Μάρ¬ 
κες Μαρσέτ, ενώ στα αφιερώματα κυριαρχούν τα ομώνυμα 
στον Αντρέι Ζουλάφσκι, μεγάλο Πολωνό δημιουργό του 70, 
καθώς και το αφιέρωμα στον σχεδόν μυθικό πλέον και σχε¬ 
τικά πρόσφατα αποθανόντα Ρ. Άλτμαν (Στιγμιότυπα, Μ33ίτ, 
ο Παίκτης). Όσον αφορά το ντοκιμαντέρ, ξεχωρίζει το "1_ίίθ 
ίί3θΙί" του Στήβ Τζέημς, ενώ ειδικό γεγονός, που σίγουρα θα 
είναι ένα από τα κομβικά χάπενινγκ του φεστιβάλ, θα είναι η 
προβολή σε αποκατεστημένη ψηφιακή κόπια του "Σχιζοφρενή 
δολοφόνου με το πριόνι"( "ΤΙτθ ΤθΧ33 οίΐ3ίη33νν ΠΤ33330ΤΘ") 
του Τομπ Χούπερ, ταινία που άλλαξε τα έως τότε δεδομένα 
των ταινιών φρίκης. 


Τ ο διεθνες φεστιβάλ κινηματογράφου Αθηνών φέτος 
κλείνει τα 20 του χρόνια και μας επιφυλάσσει πολλές 
ενδιαφέρουσες και φρέσκες κινηματογραφικές ματιές 
σε ένα από τα πιο ζωντανά γεγονότα στην πόλη, που κατα¬ 
φέρνει μάλιστα από την αρχή των δραστηριοτήτων του να 
συγκεντρώνει στις προβολές του ένα πολύ μεγάλο κομμάτι 
του "ψαγμένου" Αθηναϊκού κοινού. Θυμάμαι σαν τώρα τις 
κατάμεστες αίθουσες στην πρώτη προβολή του Ιτ3ίη3ροΙΙίπ9 
στην Ελλάδα στα μέσα της δεκαετίας του 90 καθώς και του 
ίίίτΐ του πολύ δημοφιλούς τότε στην Ελλάδα δημιουργού του 
Αμερικανικού ανεξάρτητου κινηματογράφου Χάλ Χάρτλευ. 
Έκτοτε, ένα πλήθος δημιουργών αλλά και ταινιών, αφιερωμά¬ 
των και παράλληλων δράσεων (γπ331θγ οί333θ3, ννοτίοίτορβ 
κ.α), παρουσιάστηκαν στις "Νύχτες πρεμιέρας" και χρωμά¬ 
τισαν τόσες καλοκαιρινές επιστροφές μας στο κλεινόν άστυ. 
Η ανταπόκρισή του καθώς και η όλο και πιο συγκροτημένη 
παρουσία του, χωρίς μάλιστα ποτέ να έχει απο πίσω του πα¬ 
κτωλούς οικονομικής κάλυψης, σηματοδότησαν την επιτυχία 
του ως θεσμού. 

Για τον επετειακό Σεπτέμβρη του 2014 λοιπόν, το Φεστιβάλ 
περιλαμβάνει περισσότερες από 100 ταινίες μεγάλου μήκους, 
από όλα τα μήκη και πλάτη της υφηλίου, 60 Ελληνικές παρα¬ 










Κινηματογραφικά Νέα 



ΣΙΝΕΜΑ 



ΙΛΙΟΥ του Λύκ Μπεσσόν 
(Μόργκαν Φρήμαν, Σκάρ- 
λετ Γιόχανσον). 

Γνώριζα πώς ο Μπεσσόν, εκτός 
από μεγάλος στυλίστας της εικόνας 
είναι και ένας βαθιά φιλοσοφημένος 
άνθρωπος, που εντελώς ακομπλε- 
ξάριστα εδώ και πάρα πολλά χρό¬ 
νια, αγαπά υπερβολικά τα ρορ ίοοπδ 
και την εν γένει ρορ κουλτούρα, που 
ελλοχεύει στο σώμα του σινεμά. Στο 
Ευογ παρ' όλα αυτά καταφέρνει να 
συνδυάσει με μοναδικό τρόπο αυτή 
του την αγάπη με ένα όραμα, που 
θα ήθελε, σε μια πολύ "λαϊκή" αλλά 
υψηλότατη αισθητικά εκδοχή, να 
προσομοιάσει στο 2001 του Κιού- 
μπρικ. Η Σκάρλετ, σε έναν δεύτερο 
υπερανθρώπινο ρόλο, μετά τη δεύ¬ 
τερη Κιουμπρικιανή επιρροή φέτος, 
αυτή του "Κάτω από το δέρμα", 
μεταμορφώνεται μέσα στα ενενήντα 
λεπτά ενός σφιχτοδεμένου μοντάζ, 
από μία μπίμπο χαζοχαρούμενη 
ξανθιά, σε μιά θηλυκή εκδοχή της 
γέννεσης της πανσυνείδησης ... 
σε ένα μοτίβο που πέρα από τό¬ 
πους αλλά κυρίως κατανικώντας 
τον ΧΡΟΝΟ σερφάρει με την εξέ¬ 
λιξη της αιωνιότητας. Η κεντρική 
ιδέα εδώ πίσω από το στύλ; Μα 
το Ον ως ΜΑΘΗΜΑΤΙΚΑ και το Ον 
ως ΧΡΟΝΟΣ, με τον Μπεσσόν να 
βάζει στα χείλη της Γιόχανσον τον 
δεύτερο λώς, πραγματικό δημιουρ¬ 
γό, φύλακα, και αυτοεκδιπλούμενο 
των Πάντων! Ο Μπεσσόν μαζί με 


τον Μπενέξ, στις αρχές της δεκα¬ 
ετίας του 80, επιχείρησαν - αν και 
τηρώντας προδιαγραφές χολυγου- 
ντιανού επιπέδου! - να παράγουν 
ένα συνεχές του σινεμά βασισμένο 
στην εικόνα και όχι σε πολύ "βαθιά 
σενάρια". Εδώ όμως βλέπω αυτή 
την μανιέρα να φτάνει σε μιά κορύ¬ 
φωση, που και μινιμαλιστική είναι 
αλλά και, ταυτοχρόνως, δεν φείδεται 
υψηλών ιδεών στην ανάπτυξη της, 
ξεπερνώντας μάλιστα την εμμονή 
αυτού του είδους κινηματογράφου 
στο στυλιζαρισμένο μελόδραμα, και 
μετατρέποντάς το σε μια φιλοσοφική 
ενατένιση, ικανή να "μιλήσει" βαθιά 
στην ψυχή ακόμα και του πλέον 
απαίδευτου! Η καλύτερη του δου¬ 
λειά εδώ και καιρό!7/10 



ΤΗΕ ΜΟδΤ ννΑΝΤΕϋ ΜΑΝ 
του Άντονυ Κόρμπιν (Φί- 
λιπ Σέυμουρ Χόφμαν, 

Γ. Ντομπρίγκιν, Ντάνιελ 
Μπρίλ). 

Ο δημιουργός του ΟοπΙγοΙ μας δί¬ 
νει ένα "εσωτερικό" φίλμ δράσης, 
το οποίο παρότι εκτυλίσσεται στο 
Αμβούργο, μοιάζει να κατευθύνει 
τη ματιά του θεατή λιγότερο στον 
πόλεμο ενάντια στην τρομοκρατία 
και περισσότερο στις εσωτερικές 


Του Γιάννη Ραουζαίου 

συγκρούσεις του ψυχισμού των 
ηρώων, μάλιστα, φέρνοντας στον 
νου μεγάλες στιγμές της "σκοτεινής" 
λογοτεχνίας και του σινεμά του 
40 και του 50, αλλά και διατηρώ¬ 
ντας κάποια χαρακτηριστικά από 
το "πολιτικό" σινεμά αμφισβήτησης 
των αρχών του 70. Ένας από τους 
τελευταίους ρόλους του μεγάλου 
ηθοποιού Φ.Σ.Χόφμαν, και άλλη 
μια απόδειξη του πόσα μας στέρησε 
η τραγική απώλεια, μιάς ζωής στα 
όρια της τέχνης, της κατάχρησης 
ή, καλύτερα, και των δύο μαζί. Ο 
Κόρμπιν γνωρίζει τον τρόπο να 
σκιαγραφεί - έκφραση την έκφραση 

- τα πρόσωπα των χαρακτήρων που 
κινηματογραφεί, και να εκμαιεύει, 
μέσα απο τις συσπάσεις, τον τρό¬ 
πο που κινούνται ή που μιλούν, τα 
ουσιαστικότερα νοήματα και συνδέ¬ 
σεις που θα εξελίξουν το έργο, που 
κάθε φορά έχει στα χέρια του για 
να υλοποιήσει. Τα σενάρια του είναι 
υπολογισμένα μέχρι την τελευταία 
λεπτομέρεια, φωτογραφίζοντας τον 
ίδιο σαν έναν από τους σημαντι¬ 
κότερους εκπροσώπους της Βρε¬ 
τανικής κινηματογραφικής σχολής 
των τελευταίων 10 ετών. Η λιτότητα 
στο νναηίθά πιαπ ισορροπεί με μιά 
πληθωρικότητα των δράσεων επί 
της οθόνης, υποτάσσοντας όμως 
ολόκληρη την αφήγηση σε αυτή 
την λεπτή - όμως τόσο υποβλητική 

- ισορροπία. 7/10 

ΟυΑΚϋΙΑΝδ ΟΡ ΤΗΕ 
ΟΑΙ.ΑΧΥ του Τζέημς Γ κάν 
(Κρίς Πράτ, Μπράντλευ 
Κούπερ, Βίν Ντίσελ, έστω 
και όχι τόσο...ορατό,όπως 
θα καταλάβετε, μόλις το 
δείτε!). 

Η Μάρβελ συνεχίζει την ανοδική 
της πορεία στις κινηματογραφικές 
μεταφορές των κόμικς της και, μετά 
τα ΑνθηρθΤδ, ΟαρΙαίη ΑπίθποαΣ, 
5ρίάθτπΐ3η2, φέτος στρέφεται σε 









ΜΟΥΣΙΚΗ 



Μία Ψύχραιμη Ματιά στο Φετινό ΚοεΙιννανο 

- Του Γιάννη Ραουζαίου 

ν"\πως και να το κάνεις, το τοοΚ ννανβ αποτέλεσε για δύο γενιές τουλά- 
ν^χιστον το σήμα κατατεθέν και μάλιστα με διεθνή παρουσία, καθώς 
από πολύ νωρίς μπήκε στον διεθνή κατάλογο των ροκ φεστιβάλ, για το τι 
μπορεί να είναι ένα μεγάλο καλλιτεχνικό γεγονός σε αυτή την πλευρά της 
Ευρώπης. Τεράστια ονόματα, όπως οι δίαγοτ, οι 5οηίο ΥουΙά, οι ΡοτίίβΜθαά, 
ο Μοόγ, οι 03515 και τόσοι μα τόσοι άλλοι έχουν περάσει από τις τάξεις 
του επίσημου προγράμματος του. 

Τι ήταν αυτό όμως - πέρα από την πολυσυλλεκτικότητα, που έβαλε δίπλα 
στους ΟβΙθχιοο και τονΈρικ Μπάρντον την Μποφίλιου -, το οποίο οδήγησε 
σε μια τουλάχιστον αναιμική παρουσία του κοινού την πρώτη ημέρα και 
μια επίσης αδύναμη αλλά με σαφώς καλύτερες προοπτικές δεύτερη; Κατά 
την γνώμη όσων από εμάς παρακολουθούμε ανελλιπώς την διοργάνωση 
από το πρώτο της έτος σαν ΡοοΙ< οί ροάδ, το '96, και έχουμε διαφωνήσει, 
ερωτευτεί, απολαύσει και μείνει απλώς ενατενιστικοί υπό τους ήχους των 
μουσικών του, έχει να κάνει με δύο άξονες. Ο ένας είναι αναμφίβολα η 
κρίση και η υπερπληθώρα πολύ καλών συναυλιών, που χαρακτήρισαν 
ολόκληρο τον Ιούνιο και τον Ιούλιο. Πρέπει να γίνει κατανοητό πώς ναι 
... έχουμε φτάσει στο σημείο, οι περισσότεροι να θέλουν ... αλλά να μην 
μπορούν, και αναγκαστικά να επιζητούν να αξιοποιήσουν τα χρήματά τους 
όχι απαραίτητα σε φαινομενικά "σίγουρες" αλλά πολυφορεμένες συνταγές, 
αλλά σε καταστάσεις που η ποιοτική μουσική θα συνδυαστεί με την χαρά 
του πρωτόγνωρου στο μάτι θεάματος. Επίσης, κάτι η απόσταση (που όμως 
γιατί δεν εμπόδιζε μέχρι πρίν δύο χρόνια;), κάτι ένα ασταθές παράξενο 
καλοκαίρι, φαίνεται να έπαιξαν και αυτά τον ρόλο τους. 

Το ζητούμενο όμως είναι όχι αυτό, αλλά το τι κάνουμε τώρα, καθώς ο θεσμός 
χρήζει ανανέωσης και αξίζει οπωσδήποτε να μην κλείσει η παρουσία του 
κάπου εδώ αλλά να εμπλουτιστεί καταλλήλως, ώστε ένα τόσο ιστορικό 
ότ3πά να χαρίσει ξανά έντονες συγκινήσεις σε ένα μεγάλο κοινό, αντάξιο 
των ονομάτων του και όχι σε λίγες εκατοντάδες πιστών θεατών. Κατά την 
γνώμη μας ένας πολύ σημαντικός παράγοντας ανανέωσης θα μπορούσε 
να είναι η συγκρότηση μιας σκηνής, η οποία θα συγκέντρωνε τα περισ¬ 
σότερα νέα Ελληνικά ροκ σχήματα, συνδυασμένα με ξένες ανερχόμενες 
μπάντες, που στο εξωτερικό δείχνουν συνεχώς την αξία τους σε φεστιβάλ 
της Αμερικής και της Νότιας Ευρώπης. Κατά ένα δεύτερο επίπεδο θα ήταν 
ευκταίο ένα άπλωμα στις θεματικές με ενιαία στόχευση της κάθε μιας 
τους, ώστε αυτό να οδηγεί ένα απαιτητικό κοινό από την Αθήνα αλλά και 
τις γειτονικές βαλκανικές χώρες να δείχνει έντονα την παρουσία του στο 
Φεστιβάλ, δίνοντας του πολύ σύντομα ένα μέρος της αίγλης, που φάνηκε 
φέτος να έχει τρωθεί. Ένα ανοιχτό κάλεσμα, σε μεγαλύτερο βαθμό από 
ό,τι τώρα, σε δυνάμεις και πρόσωπα, της τοπικής σκηνής και έξω από το 
στενό μουσικό της κομμάτι ίσως θα ήταν επιπλέον χρήσιμο. 

Οι λύσεις υπάρχουν και βρίσκονται μπροστά στα μάτια όσων θα ήθελαν 
να επαναλάβουν τολμηρά βήματα, που είχαν κάνει οι ίδιοι ξανά στο πα¬ 
ρελθόν. Ίσως τότε να μπορέσουμε να μιλήσουμε ξανά και μέσα σε πολύ 
μικρό χρονικό διάστημα, όχι απλά για ένα μικρό παφλασμό του νερού 
αλλά για ένα ανανεωμένο ρόκ κύμα. 



ένα από τα όχι τόσο γνωστά σε μη 
φανατικούς της συγκεκριμένης εται¬ 
ρείας άλμπουμ της, το οποίο όμως 
με το χιούμορ που διαπνέει όλη την 
ταινία αλλά και την απολαυστική 
εξέλιξη της ως 3θϋοη- 5ρ30θ οροιπ- 
άτ3ΓΠ3 αποτελεί την απόλυτη 5θί ίί 
περιπέτεια αυτού του καλοκαιριού. 
Ο ΡθΙθγ ΟυίΙΙ, μετά από 25 συναπτά 
χρόνια απαγωγής, βρίσκεται να 
είναι εμπλεκόμενος σε μια προ¬ 
σπάθεια σκοτεινών δυνάμεων να 
πάρουν στα χέρια τους τον έλεγχο 
του γαλαξία, και, όντας κυνηγημέ¬ 
νος, συνδέει τις δυνάμεις του με μία 
ομάδα απόκληρων εξωγήινων με 
υπερδυνάμεις (πάντοτε το νιτσεικό 
στοιχείο διέπνεε μαζί με αυτό της 
διαρκούς αμφισβήτησης της κανο¬ 
νικότητας και του καθημερινού, την 
συγκεκριμένη εταιρεία, έστω και σε 
μιά πόπ αλλά πολύ σκληρή εκδοχή), 
με σκοπό να επιβιώσουν αλλά και 
να καταφέρουν να εμποδίσουν τις 
κοσμοκρατορικές επιδιώξεις του 
Ρόναν, αλλά και τις απίστευτες 
συνέπειες που μπορεί να έχει για 
τον Γαλαξία η ύπαρξη της ...Δίνης! 
Οπωσδήποτε, μια περιπέτεια αξι¬ 
ώσεων, που ξέρει να σε "κολλάει" 
και να σε "τριπάρει" στο σύμπαν 
της, ανανεώνοντας το 5ρ30θ οροιπ 
είδος για αυτό το έτος. 8/10 

ΒΙΒΛΙΟΚΡΙΤΙΚΗ 


Επιτέλους, λογοτεχνία! 

Ο ποιητής Γιώργος Μπουρλής γράφει 
για το «νταρκ» του 
ΔΗΜΗΤΡΗ ΚΩΝΣΤΑΝΤΙΝΟΥ 
Νουβέλα 

Εκδόσεις Εξάρχεια 


Επιτέλους, λογοτεχνία! Ένα κεί¬ 
μενο σύγχρονο, βαθύ,γεμάτο 
ζωή. Που ισορροπεί ανάμεσα 
σε αυτό που υπάρχει και σε 
εκείνο που στέκει κρυμμένο, μα 
υπάρχει... Ανάμεσα στο πραγ¬ 
ματικό και ταυτόχρονα στην 
άρνησή του. Μανιασμένο και 
σκοτεινό που βρίσκει τον τρόπο 
και ψηλαφίζει τα χαμόκλαδα της 
ανθρώπινης ψυχής. Είπαμε, 
λογοτεχνία. Κι οι ήρωές του 
έντονοι, σκιεροί, ανθρώπινοι 

εντελώς, τρωτοί και απελπισμένοι στην απουσία επαφής. 
Ματωμένοι, εξομολογητικοί, κραυγάζουν ακόμα και μέσα 
στη σιωπή τους. Με λόγια που γδέρνουν, που τσακίζουν 
λιμασμένα την εικόνα για τον ίδιο τους τον εαυτό και τον 
κόσμο τους. 

Πολλές λέξεις ίσως δεν χρειάζονται αυτή τη φορά. Αν τα 
προηγούμενα γραπτά του Δημήτρη Κωνσταντίνου ήταν 
απόπειρες, η σύναξη των πεινασμένων για ζωή συγγραφέων 
καλωσορίζει πια έναν καινούργιο λογοτέχνη. Κυρίως επειδή 
δεν αφήνει περιθώρια στον αναγνώστη: διψά να νιώσει Φρανκ 
και Νταρκ και Λένι και Μάικ, μήπως και βρει θέση κι ο ίδιος 
σε μια τέτοια νουβέλα. 

Επιτέλους, λογοτεχνία! Ένα κείμενο που σε αφήνει εξα¬ 
ντλημένο. 

Από το οπισθόφυλλο του βιβλίου: 

Μια σκοτεινή νουβέλα. 

Ένας βουβός αεροπόρος έχει παραιτηθεί από τη ζωή και 
παραμένει εθισμένος στον ουρανό. 

Ένα θηλυκό πιράνχας μέσα στην απελπισία του δείχνει τα 
δόντια του. 

Στο φόντο, δύο καταδικασμένες παιδικές ψυχές. 

Η σύγκρουση δύο κόσμων. Ο κόσμος του τυρβώδους, του 
ηδονιστή, του αμίλητου ονειροπαρμένου που πετάει στα 
σύννεφα, ενάντια στον κόσμο της μαθηματικής εξίσωσης, 
της εγκράτειας, της πολύλογης πυγμής που πατάει γερά 
στη γη. Ή, πώς καταστρέφονται οι ανθρώπινες ζωές· αυτές 
και οι επόμενες. 

Οποιαδήποτε ομοιότητα με πραγματικά πρόσωπα, γεγο¬ 
νότα ή καταστάσεις είναι εντελώς αυθαίρετη και πρέπει να 
προβληματίσει. 



Το Μόνο Πραγματικά 
Μοχθηρό Βιβλίο 


Ο Δημήτρης Κωνσταντίνου γράφει 
για το «Ταξίδι στην Άκρη της Νύχτας» 
του ΣΕΛΙΝ 

Μετάφραση-Εττίμετρο: 

ΣΕΣΙΛ ΙΓΓΛΕΣΗ ΜΑΡΓΕΛΛΟΥ 
Βιβλιοττωλείον της ΕΣΤΙΑΣ 



ΣΕΛΙΝ 


ΤΑΙΙΔΙ ΣΤΗΝ ΑΚΡΗ ΤΗΣ ΝΥΧΤΑΣ 


Το ταξίδι στη ζωή και τη λο¬ 
γοτεχνία ξεκινάει από το μη¬ 
δέν και μαντέψτε πού τελει¬ 
ώνει. Πέρα από τον Κάφκα, 
που το υπηρέτησε αυτό με 
την αξεπέραστη ατμόσφαι¬ 
ρα του αδιεξόδου, και τον 
Μπέκετ, που έστησε γύρω 
από το μηδέν το σκηνικό 
του παραλόγου, ένας ακόμη 
που δεν παραστράτησε στο 
ταξίδι του ως την άκρη της 
νύχτας και του νοήματος 
είναι ο Σελίν. Που δίδαξε τον 


Χένρι Μίλερ, τον Μπάροουζ και τον Γκίνσμπεργκ, ακόμη 
και τον Σαρτρ. Με καυστικότητα και πεσιμιστικό σαρκασμό 
σου εκτοξεύει οξύ κατάμουτρα και αναγκάζει το πρόσωπό 
σου να παραμορφώνεται με μορφασμούς πόνου και γέλιου 
που θα μείνουν εκεί χαραγμένοι για πάντα. 


Πίσω από τις γραμμές του Σελίν διαβάζεις έναν αφοπλι¬ 
στικό μισανθρωπισμό που ακόμη και ο πιο φιλάνθρωπος 
δεν βρίσκει λόγια να τον αντιμετωπίσει, ένα γενναίο 
μηδενισμό που στοχεύει στο βάθος των πραγμάτων και 
σε κάνει να γελάς με τις επιφανειακές προκηρύξεις ιδεο- 
ληπτικών επαναστατών. Γιατί αυτά με τα οποία τολμάει 
ν’ αναμετρηθεί η λογοτεχνία δεν τα άγγιξαν ποτέ οι αφε¬ 
λείς επαναστάτες. Το ταξίδι στην άκρη της νύχτας είναι 
η πορεία της ανθρωπότητας προς το μηδέν. Ο ήρωας 
του μυθιστορήματος είναι «σακάτης του νοήματος», δεν 
δρα ποτέ, μόνο δραπετεύει, δεν διορθώνει τίποτα απλώς 
φωνάζει ότι για τον άνθρωπο δεν υπάρχει παρηγοριά ή 
εξιλέωση- το μόνο που μπορεί να κάνει είναι να το πάρει 
απόφαση. Είναι ένας ήρωας που του λείπει το θράσος. 
Δεν ξέρει να κάνει την πουτάνα. Γι’ αυτό τίποτε δεν αλ¬ 
λάζει ποτέ. Το κακό δεν πολεμιέται με το καλό, μόνο με 
το πιο κακό. Και το μικρότερο κακό γεννάει πάντα το πιο 
μεγάλο. Εν τω μεταξύ, όλοι εμείς απλώς ψάχνουμε τον 
καλύτερο τρόπο να ξεχάσουμε ότι δεν θα γεμίσει ποτέ 
το τεράστιο κενό μέσα μας. Γι’ αυτό καταφεύγουμε στη 
λογοτεχνία. «Το μόνο πραγματικά μοχθηρό βιβλίο απ’ όλα 
τα βιβλία μου είναι το ταξίδι... Με πιάνετε... Το ευαίσθητο 
βάθος...» Σελίν. 

Διαβάστε ολόκληρο το άρθρο εδώ: Γιίίρ://νννννν. 
θΧ3τοίτί3ρΓθ55.9τ/3ΓΐίτΓ3-Ι<3ί-ηθ3/Ι<οη5ΐ3ηΙίηου/Ιο-ητοηο- 
ρΓΒρητβΙίΙο-ητοχΙίτίΓΟ-νίνΙίο 








ΙΟήμερο αγώνα 
στις Σκουριέε... 

Κατασκήνωση στο Βουνό (Μ. Παναγία) 
Παρασκευή 22 - Κυριακή 31 Αυγούστου 

...ενάντια 
στην παράνοια 
& την καταστροφική 
μανία κράτου$, 
εταιρειών και 
κερδοσκόπων 

Το πανηγύρι τη$ αυθαιρεσίας 
πρέπει να τελειώσει... 

Αν όχι σήμερα, τότε δεν υπάρχει αύριο! 


Επιτροπέ$ αγώνα Χαλκι6ική$ και θεσσαϋονίκη$ 

ενάντια στην εξόρυξη χρυσού 





Διεθνες Φεστιβάλ 

ΑΜΕΣΗΣ ΔΗΜΟΚΡΑΤΙΑΣ { 


Η Απειλή του νέου Ολοκληρωτισμού 
και π ανάκαμψη της ακροδεξιάς 
στον διεθνοποιημένο Καπιταλισμό. 

ΟμύπτΙζ 

Αγκ)Γ€ 35 5ρβ)1 ’χιηςκ&'Χ. ΧφμσΛο] 

ΝβΙβΙίβ Νθ$ΙΐθνΒΐ5 «η31σϊρ*ο ΙΟυκρονίο) 

ΡΓβηΚ εηςδίβΓ · υΛβοητοΛστιίο'ι «α σνσοοοβτνιΛ ομόδο ΤΟΡ Β*ηη 
ΓιρμονΙο) 


ννοεΚδήορ για ιη ΔιαΒαλκανική 
συνεννόηση για χο νερό. 

Συμμπϋα* 

κίνηοη 136,505α το «ρΔ. κίνηοηΠοΑτώνγιοτονγρΔ, 
Κίνηση γιο την ηροστοστο του Αωού (Ρτοτκτ ΑοοιΧ 
ΠονυΜοδνΛ ΚΙνηοη (νόνηο στην κτροηΛ του ΑχτΛώοα 


Περιφράξεις/ Κοινά 
και Κοινότητες των Κοινών, 


ομΛηίς'. 

Μβχ ΗβΙνβηΣσγγροψίος βοηθός Καθηγητή ο» τμνοΊοτορίο ας 
Τ4*ν*χ «χ Κρανών Σπουδών στο ΠτΜηστ^οη Νονβ 5αχ * (ΧτχοΔόϋ 
ΕΙΙμ είςΙΙθΓΒΐΙΙ ΜΥΛχ του ΟΛοτ*ΖίτοΡτοΛοΙ 
Β«η]3ΓηΙη ΡοτΜοΠ ΖΑΟ - Υητροατ**Γ Ζώνη0-®ν*ο] 
ΝΟΣΟΓηΙ Ηβγβδί Συγγοορόοί αρθρογρόρος. ηοιΛτρια ο ο*η«στριο 
[Όηωνίο - Ηινμίντς ΠοΛτώς} 


ΙΝοεΚδήορ: Χαλκιδική - ΒΙΟΜ6. 

Δύο σγώνςς μοΟ οηίνονο στ·* «στοστοΛΛ Δύο σιώντς κοί 

Ιι/Αϋτΐίουτ ι 

ΤοοωμσπΙο ιργοξορίνν. τηςβΐΟ.Μ£*οιμ<ΛηςπόΐΡ 
ςνόντιο στην ιζόροξη χρυοού στην ΧοΛτΛαΑ 


Σύγχρονες Εξεγέρσεις 
σε ένον κόσμο που πεθαίνει 
γιο ένον κόσμο που γεννιέται 

ομΑττίς; 

ΜΙηβΙ Α&3Ζ ο*ηΒ«τΑς Ι9οσ*α. 
ϋβΓΟΓΓ.Β Βθθ$ Γι/γγροοίος «υβοί·· 
και νινηχποναΛίσίΓιί ΐΟ^σνίίο] 

Α!ρ ΤβΓηΙΖοηόεηοΛΟτστνΑ Ανο^'νΛ, 


ορθρτπρύφος 


ΜοεΚδήορ: Ββγοηά ΕυΓορθ 

ΠορουοΙοση της οντιιξουοιοστικής. σνη*οηποΑ*βη«Λ ηήο 

θσγοηό €υ τορί. 

ΣυζΓιιηοη γιο» ΒΙοίΙαιργ «οι όόΛςς μιΜονηλΙς δρόοιις. 


Πρόγραμμα εκδηλώσεων 


3.4.5. Σεπτέμβρη 2014 

ΘΕΟΛΟΠΚΗ Α.Π.Θ. 


Αναμέτρηση 

με τον παλιό 

κόσμο 

για τις νέες κοινότητες 

ίων κοινών 


“Τα \Λ/θΓΚδΚιορ ξεκινούν^ 
και οι Εκδηάώσμδ σιι$ 
















